യു.എസ്. എംബസി പരിസരത്ത് വാഹനങ്ങള്‍ക്കും നിയന്ത്രണം | Madhyamam\nE-paper Photos Videos യു.എസ്. എംബസി പരിസരത്ത് വാഹനങ്ങള്‍ക്കും നിയന്ത്രണം\nPublished on Sun, 09/16/2012 - 10:07 ( 35 weeks3days ago) (+)(-) Font Size\nമസ്കത്ത്: മുഹമ്മദ് നബിയെ അവഹേളിക്കുന്ന വിവാദ അമേരിക്കന് സിനിമക്കെതിരെ ഒമാനിലും പ്രതിഷേധം ഉടലെടുത്തതോടെ മസ്കത്തിലെ യു.എസ്. എംബസി പരിസരത്തേക്ക് വാഹനങ്ങള്‍ക്കും നിയന്ത്രണം ഏര്‍പ്പെടുത്തി. എംബസിയുടെ സുരക്ഷ ശക്തമാക്കാന് അധികൃതര് രംഗത്തെത്തി. വൈകുന്നേരത്തോടെ അമേരിക്കന് എംബസിയുടെ ഭാഗത്തേക്ക് വാഹനങ്ങള് പോവുന്നത് അധികൃതര് തടഞ്ഞു. റൂവി ഭാഗത്ത് നിന്നും ശാത്തി അല് ഖുറം ഭാഗത്ത് നിന്നും വരുന്ന വാഹനങ്ങള് ജപ്പാന് എംബസിയുടെ മുമ്പിലാണ് സുരക്ഷാ ഉദ്യേഗസ്ഥര് തടഞ്ഞത്. മറ്റ് ഭാഗങ്ങളില് നിന്നും എംബസി ഏരിയയിലേക്ക് വാഹനങ്ങള് കടക്കുന്നതും തടഞ്ഞിരുന്നു.\nഇന്ത്യല് എംബസി ഉള്‍പ്പെടെയുള്ള നയതന്ത്രകേന്ദ്രങ്ങളില് സേവനങ്ങള്‍ക്കെത്തിയവര്‍ക്ക് വാഹനം ഡിപ്ളോമാറ്റിക് ഏരിയക്ക് പുറത്ത് നിര്‍ത്തി നടന്ന് പോവേണ്ടി വന്നു. പലരും വിവിധ എംബസികളില് എത്തിപ്പെടാതെ തിരിച്ചു പോന്നു. വാഹനങ്ങളില് സുരക്ഷാ പരിശോധന ശക്തമാക്കിയിട്ടുണ്ട്. വിവിധ ഭാഗങ്ങള് സായുധ സേനയെ വിന്യസിച്ചിട്ടുണ്ട്.\nമധ്യപൗരസ്ഥ്യ ദേശത്തെ അമേരിക്കന് എംബസികള് ഭീഷണി നേരിടുന്ന സാഹചര്യത്തില് അമേരിക്കന് എംബസിക്ക് ചുറ്റും വന് സുരക്ഷാ സന്നാഹങ്ങളാണ്. ആയുധമേന്തിയ പട്ടാളവും പോര് വാഹനങ്ങളും കാണാമായിരുന്നു. അമേരിക്കന് എംബസിയുടെ നാല് ഭാഗത്തും സായൂധ സേന നിലയുറപ്പിച്ചിട്ടുണ്ട്. കഴിഞ്ഞ ദിവസങ്ങളില് അമേരിക്കന് എംബസിയിലേക്ക് പ്രകടനമായെത്തിയവരെ പൊലീസ് തടഞ്ഞിരുന്നു. സമരം സമാധാനപരവും അക്രമ രഹിതവുമായിരുന്നു. എങ്കിലും ഏത് സമയവും അക്രമാസക്തമാകുമെന്ന് ഭയപ്പെടുന്നുവെന്നാണ് എംബസി പുറത്തിറക്കിയ സന്ദേശത്തില് പറഞ്ഞത്. ദിവസം ചെല്ലന്തോറും മറ്റിടങ്ങളില് പ്രതിഷേധത്തിന്‍െറ തീവ്രത കൂടി വരുന്ന പശ്ചാത്തലത്തിലാണ് വന് സുരക്ഷാസന്നാഹം ഏര്‍പ്പെടുത്തിയത്. ഒമാന് സര്‍ക്കാറിന്‍െറ സുരക്ഷാക്രമീകരണങ്ങളില് യു.എസ്. എംബസി സംതൃപ്തി അറിയിച്ചിട്ടുണ്ട്.


മോദിയുടെ വിശ്വസ്തനായ പ്രഭുല് പട്ടേലിന്റെ നേതൃത്വത്തില് ലക്ഷദ്വീപിലെ മനുഷ്യരുടെ ജീവിതത്തെ ശിഥിലമാക്കുന്ന നിലപാടുകളാണ് അവിടുത്തെ ഭരണകൂടം സ്വീകരിച്ചുകൊണ്ടിരിക്കുന്നത് - B4blaze\nലക്ഷ്യദ്വീപ് ഇപ്പോൾ നേരിടുന്ന ദുരവസ്ഥയെ കുറിച്ച് നടി രേവതി സമ്പത്ത്, കാശ്മീരിന് ഉണ്ടായ അവസ്ഥ ലക്ഷ്യദ്വീപിന് ഉണ്ടാകരുത് എന്നാണ് രേവതി പറയുന്നത്, ഇവിടെയീ ജയില് എന്താ ഇങ്ങനെ? നാട്ടുകാരൊക്കെ കൂടി പൂട്ടിച്ചതാ. ആരെങ്കിലും എന്തെങ്കിലും പ്രശ്നം ഉണ്ടാക്കിയാല് അല്ലെ പിടിച്ച് അകത്തിടാന് പറ്റൂ. ‘No crimes at all.’ അനാര്‍ക്കലി സിനിമയിലെ ലക്ഷദ്വീപിനെ കുറിച്ചുള്ള ഈ സംഭാഷണം നമുക്ക് എല്ലാം ഓര്‍മയുണ്ടാകും. മനുഷ്യര് സന്തോഷത്തോടെയും സമാധാനത്തോടെയും സ്നേഹത്തോടെയും ജീവിക്കുന്ന കിനാശ്ശേരികളാണ് നാം എല്ലായ്പ്പോഴും സ്വപ്നം കാണാറുള്ളത്. ലക്ഷദ്വീപ് അത്തരത്തില് ഒരിടമാണ്. വൈവിധ്യങ്ങളെ അത്രയേറെ ഇഴികിച്ചേര്‍ത്തു ജീവിക്കുന്ന മനുഷ്യര് മാനവികതയുടെ കൊടിപ്പടം ആകാശത്തോളം ഉയര്‍ത്തിക്കെട്ടിയ ഒരിടം.\nഇന്ന് ലക്ഷദ്വീപിലെ ജനങ്ങള് അവരുടെ ആത്മാഭിമാനം നിലനിര്‍ത്താനുള്ള പോരാട്ടത്തിനായി തയ്യാറെടുക്കുകയാണ്. മോദിയുടെ വിശ്വസ്തനായ പ്രഭുല് പട്ടേലിന്റെ നേതൃത്വത്തില് ലക്ഷദ്വീപിലെ മനുഷ്യരുടെ ജീവിതത്തെ ശിഥിലമാക്കുന്ന നിലപാടുകളാണ് അവിടുത്തെ ഭരണകൂടം സ്വീകരിച്ചുകൊണ്ടിരിക്കുന്നത്. തീരത്തെ മത്സ്യത്തൊഴിലാളികളുടെ മത്സ്യബന്ധനോപകരണങ്ങള് സൂക്ഷിക്കുന്നതിനുള്ള ഷെഡ്ഡുകള് നശിപ്പിക്കുക. പശു ഫാമുകള് മുഴുവന് അടച്ചുപൂട്ടാന് തീരുമാനിച്ചു. മദ്യം പൂര്‍ണ്ണമായി ഒഴിവായിരുന്ന ദ്വീപില് മദ്യം വിതരണം ചെയ്തു തുടങ്ങി. മാംസാഹാരം സ്‌കൂളില് നിന്നും ഒഴിവാക്കി. സമാധാനപൂര്‍ണ്ണമായ ജീവിതത്തെ അസാധ്യമാക്കുന്ന ജനവിരുദ്ധ നടപടികള് തുടര്‍ച്ചയായി സ്വീകരിച്ചു.\nപൗരത്വ നിയമത്തെ എതിര്‍ത്തുവെന്ന പേരില് പലരെയും അറസ്റ്റ് ചെയ്തു. ഗുണ്ടാ ആക്റ്റ് ഏര്‍പ്പെടുത്തി. ഇങ്ങനെ നിരവധി ജനദ്രോഹകരമായ പരിഷ്‌കാരങ്ങളാണ് വലതുപക്ഷ ഫാഷിസ്റ്റുകള് ലക്ഷദ്വീപില് നടപ്പിലാക്കുന്നത്. നോക്കി നില്‍ക്കെ നമ്മുടെ മുന്നില് നിന്ന് കാശ്മീര് അപ്രത്യക്ഷമായതു പോലെയൊരു സ്ഥിതി ലക്ഷദ്വീപിനുണ്ടാകാന് അനുവദിക്കരുത്. എന്നാണ് താരം വ്യക്തമാക്കുന്നത്.


നിഗൂഢതകളുമായി ളോഹ അണിഞ്ഞ് മമ്മൂട്ടി; നായികയായി മഞ്ജുവും; അമ്പരപ്പിക്കുന്ന ഫസ്റ്റ് ലുക്ക് - M Today Online\nമെഗാസ്റ്റാര് മമ്മൂട്ടിയുടെ പുതിയ ചിത്രമാണ് ദ പ്രീസ്റ്റ്. നവാഗതനായ ജോഫിന് ടി ചാക്കോ കഥയെഴുതി സംവിധാനം ചെയ്യുന്ന ചിത്രത്തിന്റെ ഫസ്റ്റ് ലുക്ക് പോസ്റ്റര് പുറത്തിറങ്ങി. അടിമുടി ദുരൂഹത തോന്നിക്കുന്ന ഫസ്റ്റ് ലുക്ക് പോസ്റ്ററാണ് അണിയറപ്രവര്‍ത്തകര് പുറത്തുവിട്ടിരിക്കുന്നത്. ഒരു പുരോഹിതനായാണ് മമ്മൂട്ടി ചിത്രത്തില് അഭിനയിക്കുന്നത്. മങ്ങിയ വെളിച്ചത്തില് മരക്കുരിശിന്റെയും ദേവാലയ ഗോപുരത്തിന്റെയും പശ്ചാത്തലത്തില് കപ്പൂച്ചിന് വൈദീകരുടേതിനോട് സാമ്യമുള്ള ളോഹ അണിഞ്ഞാണ് പോസ്റ്ററില് മമ്മൂട്ടി പ്രത്യക്ഷപ്പെടുന്നത്.\nമലയാളത്തിന്റെ ലേഡി സൂപ്പര് സ്റ്റാര് മഞ്ജു വാര്യരുടെ സ്വപ്‌നവും ഈ ചിത്രത്തിലൂടെ പൂവണിഞ്ഞിരിക്കുകയാണ്. മോഹന്‍ലാലിനൊപ്പം നിരവധി ചിത്രങ്ങളില് ഒന്നിച്ചഭിനയിച്ചിട്ടുള്ള മഞ്ജു വാര്യര്, മമ്മൂട്ടിയ്്‌ക്കൊപ്പം ഒരു ചിത്രവും നാളിതുവരെയും ചെയ്തിരുന്നില്ല. എന്നാല് ദ പ്രീസ്റ്റ് എന്ന ചിത്രത്തിലൂടെ മഞ്ജു മമ്മൂട്ടിയ്‌ക്കൊപ്പം സ്‌ക്രീന് പങ്കിടുന്നു. മലയാളത്തിന്റെ ലേഡി സൂപ്പര് സ്റ്റാറും മമ്മൂട്ടിയും ആദ്യമായി ഒന്നിച്ചഭിനയിക്കുമ്പോള് ആരാധകരും വലിയ ആവേശത്തിലാണ്.\nവളരെ സസ്‌പെന്‍സ് നിറഞ്ഞ കഥയായിരിക്കും സിനിമയുടേതെന്നാണ് അണിയറ പ്രവര്‍ത്തകര് പറയുന്നത്. ബി.ഉണ്ണിക്കൃഷ്ണന്, ആന്റോ ജോസഫ് എന്നിവര് ചേര്‍ന്നാണ് ചിത്രം നിര്‍മ്മിക്കുക. ജനുവരി ഒന്നിന് സിനിമയുടെ ചിത്രീകരണം ആരംഭിച്ചു. കുഞ്ഞിരാമായണം എന്ന സിനിമയ്ക്ക് തിരക്കഥ ഒരുക്കിയ ദീപു പ്രദീപ്, കോക്ക്‌ടെയില് എന്ന ജയസൂര്യ ചിത്രത്തിന് തിരക്കഥ ഒരുക്കിയ ശ്യാം മേനോന് എന്നിവരാണ് തിരക്കഥ. സംവിധായകന് ജിസ് ജോയിയുടെ അസിസ്റ്റന്റായി പ്രവര്‍ത്തിച്ച ആളാണ് ചിത്രത്തിലെ സംവിധായകന് ജോഫിന്.\nMammoottyMammotty Manju WarrierManju WarrierThe Priest


AMREL Rocky RT9, RK9, RF9 Laptops, ആംറെല് റോക്കി ആര്‍ടി9, ആര്‍കെ9, ആര്‍എഫ്9 ലാപ്‌ടോപ്പുകള് - Malayalam Gizbot\nമൂന്നു കരുത്തന് ലാപ്‌ടോപ്പുകളുമായി ആംറെല് എത്തുന്നു\n| Updated: Friday, December 2, 2011, 10:41 [IST]\nമിലിറ്ററി, വ്യവസായം, വൈദ്യ രംഗം എന്നീ മേഖലകളിലേക്ക് അനുയോജ്യമായ മികച്ച ലാപ്‌ടോപ്പുകളും കമ്പ്യൂട്ടറുകളും പ്രത്യേകം നിര്‍മ്മിക്കുന്നതില് പേരെടുത്ത കമ്പനിയാണ് അമേരിക്കന് റിലയന്‍സ്. റോക്കി ആര്‍ടി9, ആര്‍കെ9, ആര്‍എഫ്9 എന്നിവ പുതുതായി ആംറെല് പുറത്തിറക്കിയ റഗ്ഡ് ലാപ്‌ടോപ്പുകളാണ്.\nമൂന്നു ലാപ്‌ടോപ്പുകളും കരുത്തുറ്റതും, ഡാറ്റ-ഹെവി ആപ്ലിക്കേഷനുകള് സ്റ്റോര് ചെയ്യാന് ശേഷിയുള്ളവയുമാണ്. ഈ പുതിയ ലാപ്‌ടോപ്പുകളില് ഉപയോക്താക്കളുടെ അപേക്ഷ മാനിച്ച് വേണ്ട അപ്‌ഡേഷനുകള് നടത്തിയിട്ടുണ്ടെന്ന് ആംറെല് അവകാശപ്പെടുന്നു. നിരവധി യൂസര് ഫ്രന്റ്‌ലിയായ ഫീച്ചറുകളും, സ്‌പെസിഫിക്കേഷനുകളും ഇവയിലുണ്ടാകും എന്നാണ് പ്രതീക്ഷിക്കപ്പെടുന്നത്.\nമികച്ച റെസൊലൂഷനുള്ള 17.1 ഇഞ്ച് ആണ് റോക്കി ആര്‍എഫ്9 ലാപ്‌ടോപ്പിന്റെ ഡിസ്‌പ്ലേ. വിന്‍ഡോസ്7പ്രൊഫഷണല്, വിന്‍ഡോസ്7അള്‍ട്ടിമേറ്റ് 32 ബിറ്റ്, 54 ബിറ്റ് വേര്‍ഷനുകള് എന്നീ ഓപറേറ്റിംഗ് സിസ്റ്റത്തിലാണ് ഈ ലാപ്‌ടോപ്പ് പ്രവര്‍ത്തിക്കുന്നത്. ഇന്റല് കോര്2ഡ്യുവോ പ്രോസസ്സറിന്റെ സപ്പോര്‍ട്ടും ഉണ്ട് ഇതിന്. 320 ഹാര്‍ഡ് ഡ്രൈവ്,2ജിബി മെമ്മറി, 8 ജിബി കൂടി മെമ്മറി ഉയര്‍ത്താനുള്ള സൗകര്യം എന്നിവയുള്ള ഈ ലാപ്‌ടോപ്പില് വയര്‍ലസ് ലാന്, വാന്, ജിപിഎസ്, മോഡം സംവിാനങ്ങളുണ്ട്.\nവിന്‍ഡോസ് 7, ലിനക്‌സ് ഓപറേറ്റിംഗ് സിസ്റ്റങ്ങളിലാണ് റോക്കി ആര്‍കെ9 ലാപ്‌ടോപ്പ് പ്രവര്‍ത്തിക്കുന്നത്. 1 5.1 ഇഞ്ച് സ്‌ക്രീന് ഡിസ്‌പ്ലേയുള്ള ഈ ലാപ്‌ടോപ്പിന്റെ ഹാര്‍ഡ് ഡ്രൈവ് 320 ജിബിയാണ്. കറുപ്പ്, സില്‍വര് നിറങ്ങളില് ലഭ്യമായ ഇതിന്റെ മെമ്മറി2ജിബിയാണ്. എന്നാല് ഇതിന്റെ മിലിറ്ററി വേര്‍ഷന് പച്ച നിറത്തിലാണ് ഇറങ്ങുന്നത്.\n13.3 ഇഞ്ച് ടിഎഫ്ടി എല്‍സിഡി സ്‌ക്രീന് ആണ് റോക്കി ആര്‍ടി9 ലാപ്‌ടോപ്പിന്റേത്. അപ്‌ഗ്രേഡ് ചെയ്യാവുന്ന ഡിവിഡി റോം ആണിതിനുള്ളത്. മെമ്മറി, ഹാര്‍ഡ് ഡ്രൈവ്, പ്രോസസ്സര്, ഓപറേറ്റിംഗ് സിസ്റ്റം എന്നിവ മറ്റു രണ്ടു ലാപ്‌ടോപ്പുകളുടേതിന് തുല്യമാണ് ഈ ലാപ്‌ടോപ്പിലും.\nറോബോട്ടിക് കണ്‍ട്രോള്, സെന്‍സര് മാനേജ്‌മെന്റ്, കമ്മ്യൂണിക്കേഷന് എന്നിവയ്ക്ക് ഉപയോഗപ്പെടുത്താവുന്ന ഫീല്‍ഡ്-എക്‌സ്പീഡിയന്റ്, ഫ്‌ളെക്‌സ്പീഡിയന്റ് എന്നീ ഏറ്റവും പുതിയ ആപ്ലിക്കേഷനുകളും ഇവയിലുണ്ടാകും. ഈ മൂന്ന് ആംറെല് ലാപ്‌ടോപ്പുകളുടേയും വിലയെ കുറിച്ച് ഔദ്യോഗിക പ്രഖ്യാപനം വരാനിരിക്കുന്നേയുള്ളൂ.


‘ഒരമ്മ എങ്ങനെ ആകരുതെന്ന് പഠിപ്പിച്ചതിന് നന്ദിയുണ്ട്’ അമ്മയ്ക്കെതിരെ നടി സംഗീത\nഅമ്മ തന്നോട് കാട്ടിയ ക്രൂരതകള്‍ക്കും ഒരു അമ്മ എങ്ങനെയാവരുതെന്ന് പഠിപ്പിച്ചതിനും നന്ദിയുണ്ടെന്ന് ട്വിറ്ററില് കുറിച്ച കുറിപ്പാണ് വീണ്ടും വാര്‍ത്തകളില് വൈറലാകുന്നത്.\n14 Apr, 2019 at 05:20 AM\nമലയാളത്തിലടക്കം തെന്നിന്ത്യന് ഭാഷകളിലെല്ലാം മിന്നി നിന്നിരുന്ന നടി സംഗീത ക്രിഷിന് അമ്മയുമായുണ്ടായ പ്രശ്‌നങ്ങളുടെ പേരില് വ്യക്തിപരമായ ആക്ഷേപങ്ങള് നേരിടേണ്ടി വന്നിട്ടുണ്ട്. ഇതിന് മറുപടിയുമായി രംഗത്തെത്തിയിരിക്കുകയാണ് സംഗീത. അമ്മ തന്നോട് കാട്ടിയ ക്രൂരതകള്‍ക്കും ഒരു അമ്മ എങ്ങനെയാവരുതെന്ന് പഠിപ്പിച്ചതിനും നന്ദിയുണ്ടെന്ന് ട്വിറ്ററില് കുറിച്ച കുറിപ്പാണ് വീണ്ടും വാര്‍ത്തകളില് വൈറലാകുന്നത്.\n'പ്രയപ്പെട്ട അമ്മേ, എന്നെ ജനിപ്പിച്ചതിന് നന്ദി. സ്‌കൂളില് പോയിരുന്ന എന്നെ പതിമൂന്നു വയസ്സുമുതല് ജോലിക്ക് പറഞ്ഞുവിട്ടതിന് നന്ദി. ഒരു പണിയും ചെയ്യാതെ മദ്യത്തിനും ലഹരിക്കും അടിമകളായ നിങ്ങളുടെ ആണ്മക്കളുടെ സൗകര്യത്തിന് എന്നെ ചൂഷണം ചെയ്തതിന് നന്ദി. ഒരുപാട് ബ്ലാക്ക് ചെക്കുകള് എന്നെ കൊണ്ട് ഒപ്പിട്ട് വാങ്ങിച്ചതിന് നന്ദി. നിങ്ങളുടെ ആവശ്യങ്ങള്‍ക്ക് വഴങ്ങാതെ വതോടെ എന്നെ വീട്ടില് തളച്ചിട്ടതിന് നന്ദി. കല്ല്യാണം കഴിഞ്ഞിട്ട് പോലും എന്നെയും ഭര്‍ത്താവിനെയും സ്വസ്ഥമായി ജീവിക്കാന് അനുവദിക്കാത്തതിന് നന്ദി. എല്ലാത്തിനും ഉപരിയായി ഒരു അമ്മ എങ്ങനെയാവരുതെന്ന് പഠിപ്പിച്ചതിന് നന്ദി. ആരോടും മിണ്ടാതെ എതിര്‍ത്ത് ഒരുവാക്കും പറയാതെ കഴിഞ്ഞിരുന്ന എന്നെ ഇത്ര കരുത്തുളളവളാക്കിയതിനും നന്ദി.' സംഗീത കുറിച്ചു.\nമകള് തന്നെ വീട്ടില് നിന്ന് പുറത്താക്കിയെന്ന് ചൂണ്ടികാണിച്ച് നടിയുടെ അമ്മ രംഗത്തെത്തിയിരുന്നു. ഇത് സോഷ്യല് മീഡിയയില് സംഗീതക്കെതിരെ വ്യാപക വിമര്‍ശനത്തിന് ഇടയാക്കിയിരുന്നു. ഇതിന് പിന്നാലെയാണ് തന്റെ ഭാഗം വ്യക്തമാക്കി അമ്മയെക്കുറിച്ച നടി ട്വീറ്റ് ചെയ്ത് രംഗത്തെത്തിയിരിക്കുത്. സമ്മര് ഇന് ബെത്‌ലഹേം, ഉത്തമന്, എഴുപുന്ന തരകന്, ദീപസ്തംഭം മഹാശ്ചര്യം, ഇംഗ്ലീഷ് മീഡിയം തുടങ്ങിയ ഒട്ടേറെ ചിത്രങ്ങളിലൂടെ മലയാളികള്‍ക്ക് സുപരിചിതയായ നടി കൂടിയാണ് സംഗീത. ആദ്യം രസിക എന്നായിരുന്നു പേര് .പിന്നീട് സംഗീത എന്നാക്കി മാറ്റുകയായിരുന്നു.\nMalayalam actressBollywood actressSangeetha


കാഞ്ഞിരപ്പള്ളിക്ക് പൊള്ളുന്നു , ചൂട് 38 ഡിഗ്രിയോട് അടുക്കുന്നു | kanjirappallyNEWS.com\nകാഞ്ഞിരപ്പള്ളി : കാഞ്ഞിരപ്പള്ളിക്ക് പൊള്ളുന്നു , ചൂട് 38 ഡിഗ്രിയോട് അടുക്കുന്നു അത്യുഷ്ണം, അസഹനീയ ചൂട്. താപനില ഉയരുകയാണ്. മാര്‍ച്ചിന്റെ തുടക്കത്തില്‍തന്നെ ചൂട് 37.5 ഡിഗ്രിയിലെത്തി. വരുംദിവസങ്ങളില് താപനില 38 ഡിഗ്രി കടന്നേക്കുമെന്നാണ് സൂചന.\nഅന്തരീക്ഷത്തില് ഈര്‍പ്പത്തിന്റെ അളവ് കുറഞ്ഞു നില്കുന്നതിനാല് വേനല്‍മഴയ്ക്കുള്ള സാധ്യതയും പരിമിതമാണ്. സൂര്യതാപത്തിന് സാധ്യതയുള്ളതിനാല് ഉച്ചവെയിലില് തുറസായ സ്ഥലത്ത് ജോലി പാടില്ലെന്ന് ആരോഗ്യവകുപ്പ് മുന്നറിയിപ്പു നല്‍കി കഴിഞ്ഞു.\nഈ സാഹചര്യത്തില് ഏപ്രില് 30 വരെ പകല് ഷിഫ്റ്റില് ജോലി ചെയ്യുന്നവര്‍ക്ക് ഉച്ചയ്ക്കു 12 മുതല് മൂന്നുവരെ വിശ്രമവേള നല്‍കാന് തൊഴില്‍വകുപ്പിന്റെ നിര്‍ദേശമുണ്ട്. ഇവരുടെ ജോലി സമയം രാവിലെ ഏഴു മുതല് രാത്രി ഏഴു വരെയുള്ള സമയത്തിനുള്ളില് എട്ടു മണിക്കൂറായി ക്രമീകരിച്ചിട്ടുണ്ട്. രാവിലത്തെ ഷിഫ്റ്റുകളില് ജോലി സമയം ഉച്ചയ്ക്ക് 12നു അവസാനിക്കും.\nഉച്ചയ്ക്കുശേഷം മൂന്നിനു ജോലി ആരംഭിക്കുകയും ചെയ്യും. മാര്‍ച്ച് അവസാനം വരെ സ്ഥിതിയില് വ്യത്യാസമുണ്ടാകില്ലെന്നാണു കാലാവസ്ഥ നിരീക്ഷണ കേന്ദ്രം നല്‍കുന്ന സൂചന. സ്‌കൂളുകളില് കുട്ടികളെ ഉച്ചവെയിലില് പുറത്തിറക്കരുതെന്നും നിർദേശമുണ്ട്.


കൊല്ലം മെഡിക്കല് കോളേജ്: കോവിഡ് ലാബും ഐസിയുവും മന്ത്രി കെ.കെ. ശൈലജ ടീച്ചര് ഉദ്ഘാടനം നിര്‍വഹിച്ചു - Ananthapuri Online\nതിരുവനന്തപുരം: കൊല്ലം പാരിപ്പള്ളി ഗവ. മെഡിക്കല് കോളേജിലെ ആധുനിക കോവിഡ് ലാബ്, നവീകരിച്ച ഐസിയു, പ്ലാസ്മ ഫെറസിസ് മെഷീന് എന്നിവയുടെ ഉദ്ഘാടനം ഓണ്‍ലൈന് ഫ്‌ളാറ്റ്‌ഫോം വഴി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് നിര്‍വഹിച്ചു. ഫിഷറീസ് വകുപ്പ് മന്ത്രി ജെ. മേഴ്‌സിക്കുട്ടിയമ്മ അധ്യക്ഷത വഹിച്ചു.\nകോവിഡ് പ്രതിരോധത്തിനായി വലിയ പ്രവര്‍ത്തനങ്ങളാണ് കൊല്ലം മെഡിക്കല് കോളേജില് നടക്കുന്നതെന്ന് മന്ത്രി കെ.കെ. ശൈലജ ടീച്ചര് പറഞ്ഞു. മെഡിക്കല് കോളേജിനെ കോവിഡ് ആശുപത്രിയാക്കി പൂര്‍ണ സജ്ജമാക്കാന് 300ല് നിന്ന് 500 ലേക്ക് കിടക്കകള് ഉയര്‍ത്തി. നവീകരിച്ച ഐസിയുവില് 18 കിടക്കകളാണ് ഉള്ളത്. ഈ ഐസിയു കൂടി പ്രവര്‍ത്തനസജ്ജമായതോടെ അതീവ ഗുരുതരാവസ്ഥയിലുള്ള രോഗികളെപ്പോലും ചികിത്സിക്കാന് സാധിക്കുന്നതാണ്. 42 വെന്റിലേറ്ററുകള് കോവിഡ് രോഗിക്കള്‍ക്കായി ലഭ്യമാണെന്നും മന്ത്രി വ്യക്തമാക്കി.\nപ്ലാസ്മ തെറാപ്പി ചികിത്സയ്ക്കായി 20 ലക്ഷം രൂപ മുടക്കി പ്ലാസ്മ ഫെറസിസ് മെഷീന് ബ്ലഡ് ബാങ്കില് സ്ഥാപിച്ചു. ആശുപത്രിയില് ഇതുവരെ 8 രോഗികള്‍ക്കാണ് പ്ലാസ്മ തെറാപ്പി നല്‍കിയത്. കഴിഞ്ഞ ദിവസമാണ് കോവിഡ് ലാബിന് ഐസിഎംആര് അംഗീകാരം ലഭിക്കുന്നത്. ഒന്നര കോടി രൂപയുടെ ഉപകരണങ്ങളാണ് ലാബില് സജ്ജീകരിച്ചത്. ഭാവിയില് വൈറോളജി റിസര്‍ച്ച് ലാബ് ആക്കുവാനുള്ള രീതിയിലുള്ള സ്ഥലസൗകര്യങ്ങള് ലഭ്യമാക്കിയിട്ടുണ്ടെന്നും മന്ത്രി വ്യക്തമാക്കി.\nജി.എസ്. ജയലാല് എം.എല്.എ., ജില്ലാ കളക്ടര് ബി. അബ്ദുള് നാസര്, മെഡിക്കല് കോളേജ് പ്രിന്‍സിപ്പാള് ഡോ. എന്. റോയ്, ആശുപത്രി സൂപ്രണ്ട് ഡോ. ഹബീബ് നസീം എന്നിവര് പങ്കെടുത്തു.\n← സോൺ ഒന്നിൽ 23 പേർ കോവിഡ് പോസിറ്റീവ്. പച്ചക്കറി, ഭക്ഷ്യ വിതരണത്തിന് വിപുല ക്രമീകരണങ്ങൾ\nസംസ്ഥാനത്ത് 1310 പേര്‍ക്ക് കൂടി കോവിഡ്-19 സ്ഥിരീകരിച്ചു →\nകോ വിഡ് 19 സ്ഥിതി വിവരം ഇന്ന് 08.04.2020\nApril 8, 2020 April 8, 2020 News Desk 0


കേരളത്തിന്റെ പുനർനിർമ്മാണം പഴയതിനെ പുതുക്കലല്ല: തോമസ് ഐസക് | ചിന്ത പബ്ലിഷേഴ്സ്\nകേരളത്തിന്റെ പുനർനിർമ്മാണം പഴയതിനെ പുതുക്കലല്ല: തോമസ് ഐസക്\nപ്രളയാനന്തര കേരളത്തെ പുനർനിർമ്മിക്കുമ്പോൾ അത് പഴയതിന്റെ പുനർനിർമ്മിതിയായിരിക്കല്ലെന്ന് ധനമന്ത്രി ശ്രീ തോമസ് ഐസക്. ചിന്ത പബ്ലിഷേഴ്സിന്റെ 45ാം വാർഷികത്തിന്റെ ഭാഗമായുള്ള പുസ്തകോത്സവവും പ്രളയാനന്തര നവകേരളം എന്ന സെമിനാറും ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. കേരളത്തെ പുതുക്കി പണിയുമ്പോൾ പാരിസ്ഥിതിക പ്രശ്നങ്ങൾക്ക് മുൻഗണന നൽകും. കേരളത്തിന്റെ വികസന ചർച്ചകളിൽ പരിസ്ഥിതിയെ മുഖ്യധാരയിലേക്ക് കൊണ്ടുവരാനുള്ള അവസരം ആണ് ഇപ്പോൾ നിലവിൽ വന്നിട്ടുള്ളത്.\nപരിസ്ഥിതി പ്രശ്നങ്ങൾക്ക് മുൻകാലത്തൊന്നും ഇല്ലാത്ത പ്രാധാന്യം കൈവന്നിട്ടുണ്ട്. തീരദേശം നേരിടുന്ന പ്രധാന പ്രശ്നം പുനരധിവാസം ആണ്. തിര ഒഴിഞ്ഞു പോകുന്നിടത്തു വീണ്ടും വീട് വെക്കുന്ന പ്രവണത തുടരാനാവില്ല. പുനരധിവാസം എങ്ങനെ വേണം എന്നതിനെക്കുറിച്ച് പഠനങ്ങൾ വേണം. തീരത്തുനിന്നും മാറിത്താമസിക്കുന്നതിനൊപ്പം മൽസ്യബന്ധന തുറമുഖങ്ങളും ഉറപ്പു വരുത്തണം. വള്ളങ്ങൾ സൂക്ഷിക്കാൻ സംവിധാനം വേണം. ചുഴലിക്കാറ്റും പ്രളയവും ബാധിക്കുന്ന മേഖലകളിൽ കമ്മ്യൂണിറ്റി ഷെൽട്ടറുകൾ വേണം. പ്രകൃതി ദുരന്തങ്ങൾ ഉണ്ടായാൽ സ്‌കൂളുകളെ ആശ്രയിക്കുന്ന രീതി എക്കാലവും തുടരാനാകില്ല.\nകുട്ടനാടിന്റെ പ്രകൃതിയെ തിരിച്ചു പിടിക്കാനാകണം. ഇപ്പോൾ ഏതാണ്ട് കുട്ടിച്ചോറായ അവസ്ഥയിലാണ്. പഴയ അവസ്ഥയിലേക്ക് തിരിച്ചു പോകാൻ ആയില്ലെങ്കിലും കുട്ടനാടിനെ രക്ഷിക്കാനാകണം. ഇപ്പോഴുള്ള മാലിന്യം ഒഴുക്കിക്കളഞ്ഞു കുട്ടനാടിനെ വൃത്തിയാക്കണം. അതിനു ഒരു വർഷമെങ്കിലും തണ്ണീർമുക്കം ബണ്ട് തുറന്നിടേണ്ടി വരും. വീണ്ടും മലിനമാകാതിരിക്കാനും ശ്രദ്ധിക്കണം. ഇതൊക്കെ ചെയ്യാൻ കഴിയുന്ന സങ്കേതങ്ങൾ നമുക്കുണ്ട്.\nനദീതടങ്ങളെ സംരക്ഷിക്കുന്നത് പ്രധാന അജണ്ടയാകണം. ഇന്ന് മഴ നിലച്ചാൽ നദികളിലേക്ക് വെള്ളം വരാത്ത അവസ്ഥയാണ്. ഇതിനായി ഓരോ പുഴയ്ക്കും നീർത്തട സംരക്ഷണ പദ്ധതികൾ ആവിഷ്കരിക്കണം. നദികൾ പുനരുജ്ജീവിപ്പിക്കുന്നതിന്റെ ആവശ്യവും പ്രാധാന്യവും വരട്ടാറിന്റെ പുനരുജ്ജീവനത്തിൽ നിന്നും മനസ്സിലാവും. വനയോര മേഖലയിലെ വാസസ്ഥലങ്ങളുടെയും മറ്റു കെട്ടിടങ്ങളുടെയും നിർമ്മാണം സംബന്ധിച്ച് വിശദമായ പഠനവും ചർച്ചയും ആവശ്യമാണ് - ഐസക് പറഞ്ഞു.\nസെമിനാറിൽ CPI (M) സംസ്ഥാന കമ്മിറ്റി അംഗം സി.പി. നാരായണൻ മോഡറേറ്റർ ആയി. സെമിനാറിൽ പശ്ചിമ ഘട്ടവും വികസനവും എന്ന വിഷയത്തിൽ കെ. കെ. കൃഷ്ണകുമാറും കുട്ടനാടിന്റെ ആവാസവ്യവസ്ഥിതിയും പുനർനിർമ്മിതിയും എന്ന വിഷയത്തിൽ ഡോ. ജിജു പി. അലക്‌സും തീരദേശജീവനം എന്ന വിഷയത്തിൽ ഡോ. കെ.വി. തോമസും സുസ്ഥിര പാർപ്പിടം എന്ന വിഷയത്തിൽ ഡോ. ജി. ശങ്കറും പ്രബന്ധങ്ങൾ അവതരിപ്പിച്ചു. ചിന്ത പബ്ലിഷേഴ്സ് ജനറൽ മാനെജർ കെ. ശിവകുമാർ സ്വാഗതം പറഞ്ഞു. ചിന്തയുടെ ആനിവേഴ്സറി ബുക്ഫെസ്റ് ഒക്ടോബർ 07 വരെ നീണ്ടുനിൽക്കും.\nചിന്ത പബ്ലിഷേഴ്സിന്റെ 45ാം വാർഷികത്തിന്റെ ഭാഗമായുള്ള പുസ്തകോത്സവവും ‘പ്രളയാനന്തര നവകേരളം’ സെമിനാറും ധനമന്ത്രി ഡോ. തോമസ് ഐസക് ഉത്‌ഘാടനം നടത്തിയതിനെക്കുറിച്ച് ദേശാഭിമാനിയിൽ വന്ന റിപ്പോർട്ട്


ഇന്ത്യൻ റാലി വിഭാഗത്തിലെ എക്കാലത്തേയും ഹരമായ മാരുതി എസ്റ്റീമിന്റെ ലോഞ്ച് വീഡിയോ - Malayalam DriveSpark\nUpdated: Friday, June 11, 2021, 22:26 [IST]\nഇന്ത്യൻ ഓട്ടോമൊബൈൽ മേഖലയിൽ മാരുതി സുസുക്കിയുടെ യാത്ര ആരംഭിച്ചത് ഐതിഹാസിക 800 -ന്റെ അവതരണത്തോടെയാണ്. 800 ഹാച്ച്ബാക്കും എസ്‌യുവിയായ ജിപ്‌സിയും അവതരിപ്പിച്ചതിന് ശേഷം മാരുതി സുസുക്കി 1990 -ൽ മാരുതി സുസുക്കി 1000 ഉപയോഗിച്ച് സെഡാൻ വിഭാഗത്തിലേക്ക് പ്രവേശിച്ചു.\n1994/95 -ൽ ഈ മോഡലിനെ എസ്റ്റീം മാറ്റിസ്ഥാപിച്ചു. 1994 -ലെ ഓട്ടോ എക്‌സ്‌പോയിലാണ് വാഹനം പ്രദർശിപ്പിച്ചത്, അന്ന് ഇന്ത്യയുടെ ധനമന്ത്രിയായിരുന്ന ഡോ. മൻ‌മോഹൻ സിംഗും ഈ പരിപാടിയിൽ പങ്കെടുത്തിരുന്നു.\n1989 -ൽ പുറത്തിറക്കിയ മാരുതി സുസുക്കി 1000 മികച്ച പ്രശസ്തി നേടി. വരും വർഷങ്ങളിൽ മാരുതി സുസുക്കി 1000 -നെ എസ്റ്റീമിനാൽ പകരം വെച്ചതിന് ശേഷവും വാഹനം വളരെ പ്രചാരത്തിലാവുകയും ഡിമാൻഡ് വൻതോതിൽ ഉയരുകയും ചെയ്തു.\nമാരുതി സുസുക്കിയുടെ ഇന്ത്യൻ വിപണിയിലെ ഏറ്റവും മികച്ച സെഡാനുകളിലൊന്നായ എസ്റ്റീമിന്റെ അവതരണ വീഡിയോ വൈൽഡ് ഫിലിംസ് ഇന്ത്യ പങ്കുവെച്ചിരിക്കുകയാണ്.\nമാരുതി സുസുക്കി എസ്റ്റീം ഇന്ത്യയിൽ എങ്ങനെ സമാരംഭിച്ചെന്ന് ആറ് മിനിറ്റ് ദൈർഘ്യമുള്ള വീഡിയോ കാണിക്കുന്നു. വിപണിയിലെ എതിരാളികളെക്കുറിച്ചും രാജ്യത്ത് "ആഢംബര" സെഡാൻ വിപണി എങ്ങനെ വളരുന്നുവെന്നും വീഡിയോ റിപ്പോർട്ട് പറയുന്നു. മാരുതി സുസുക്കി എസ്റ്റീമിന് അന്ന് 3.81 ലക്ഷം രൂപയായിരുന്നു എക്സ്-ഷോറൂം വില. അത് അക്കാലത്ത് വളരെ ഉയർന്നതായി കണക്കാക്കപ്പെട്ടിരുന്നു.\nമാരുതി സുസുക്കി എസ്റ്റീം കുടുംബങ്ങളുടെ ഒരു സ്റ്റാറ്റസ് ചിഹ്നമായി മാറി. മികച്ച പവർ-ടു-വെയ്റ്റ് അനുപാതം കാരണം ഓടിക്കാൻ വളരെ ആവേശകരമായ ഒരു വാഹനം കൂടിയായിരുന്നു ഇത്. അതുകൊണ്ടാണ് എസ്റ്റീം രാജ്യത്തെ റാലി ഡ്രൈവർമാരുടെ പ്രിയപ്പെട്ട കാറുകളിൽ ഒന്നായി മാറിയത്.\nമാരുതി സുസുക്കി എസ്റ്റീമിന്റെ ഏറ്റവും വലിയ പ്ലസ് പോയിന്റ് അതിന്റെ പുതിയ എഞ്ചിനായിരുന്നു. 1.3 ലിറ്റർ പെട്രോൾ എഞ്ചിനായിരുന്നു എസ്റ്റീമിന്റെ ഹൃദയം. ഇത് 65 bhp പരമാവധി കരുത്തും 90 Nm torque ഉം പുറപ്പെടുവിച്ചിരുന്നു.\nഎസ്റ്റീമിന്റെ രണ്ടാം തലമുറ കൂടുതൽ കരുത്തുറ്റ എഞ്ചിനുമായാണ് വന്നത്, ഇത് 85 bhp പരമാവധി കരുത്ത് ഉത്പാദിപ്പിക്കാൻ പ്രാപ്തമായിരുന്നു. മാരുതി സുസുക്കി കൂടുതൽ ശക്തമായ എഞ്ചിൻ ഉപയോഗിച്ച് ഇലക്ട്രോണിക് ഫ്യുവൽ-ഇഞ്ചക്ഷനും അവതരിപ്പിച്ചു. തുടക്കത്തിൽ, നാല് സ്പീഡ് ട്രാൻസ്മിഷൻ മാത്രമേ ലഭ്യമായിരുന്നുള്ളൂ, പിന്നീട് ഇത് അഞ്ച് സ്പീഡ് മാനുവൽ ട്രാൻസ്മിഷനായി അപ്ഗ്രേഡ് ചെയ്തു.\nമാരുതി സുസുക്കി എസ്റ്റീമിനൊപ്പം ഹൈഡ്രോളിക് പവർ സ്റ്റിയറിംഗ് അവതരിപ്പിച്ചു. ടോപ്പ് എൻഡ് വേരിയന്റിൽ പവർ വിൻഡോകളും വാഗ്ദാനം ചെയ്തു. തുടക്കത്തിൽ, എസ്റ്റീമിന്റെ എല്ലാ വകഭേദങ്ങളും ഒരു ക്ലൈമറ്റ് കൺട്രോൾ സംവിധാനം വാഗ്ദാനം ചെയ്തിരുന്നു.\nഎന്നാൽ പിന്നീടുള്ള നാളുകളിൽ, എസി ഇല്ലാതെ ഒരു വേരിയന്റും കമ്പനി ആരംഭിച്ചു. ഇരട്ട-ഡിൻ മ്യൂസിക് സിസ്റ്റം ഇൻസ്റ്റോൾ ചെയ്യുന്നതിന് എസ്റ്റീം ഇടം നൽകിയിരുന്നു. ഈ സവിശേഷതകളെല്ലാം അക്കാലത്ത് ആഢംബരമായി കണക്കാക്കപ്പെട്ടിരുന്നു.\nഅക്കാലത്ത് സർക്കാർ ഉദ്യോഗസ്ഥരുടെ പ്രിയപ്പെട്ട ചോയിസായിരുന്നു മാരുതി സുസുക്കി എസ്റ്റീം. ഇന്ത്യൻ ധനമന്ത്രാലയം അംഗീകരിച്ചതിനെത്തുടർന്ന് 3.08 ലക്ഷം രൂപ വിലയുള്ള എസ്റ്റീമിന്റെ പ്രത്യേക നോൺ-എസി വേരിയന്റ് നിർമ്മാതാക്കൾ പുറത്തിറക്കി.\nസർക്കാർ ഉദ്യോഗസ്ഥർക്ക് മാത്രമായി വാഹനം ലോഞ്ച് ചെയ്തു. അംബാസഡർ വാഗ്ദാനം ചെയ്തിരുന്ന ഹിന്ദുസ്ഥാൻ മോട്ടോർസിന്റെ ആധിപത്യം അവസാനിപ്പിക്കുകയായിരുന്നു ലക്ഷ്യം, ഹെവി-ഡ്യൂട്ടി സെഡാനെ രാഷ്ട്രീയക്കാർ എത്ര സ്നേഹിച്ചുവെന്ന് നമുക്കെല്ലാവർക്കും അറിയാം.\nപ്രതിരോധം, സർക്കാർ, പൊതുമേഖലാ സ്ഥാപനങ്ങൾ, അർദ്ധസൈനിക വിഭാഗങ്ങൾ, നാഷണലൈസ്ഡ് ബാങ്കുകളിലെ ഉദ്യോഗസ്ഥർ എന്നിവരുടെ ഔദ്യോഗിക യാത്ര വാഹനമായി പ്രത്യേക പതിപ്പായ എസ്റ്റീം സ്റ്റാൻഡേർഡ് മാറി. മുതിർന്ന ഉദ്യോഗസ്ഥർ സെഡാന്റെ എസി വേരിയന്റ് ഉപയോഗിച്ചു.\nMost Popular Indian Rally Car Maruti Esteem 1994 Launch Video. Read in Malayalam.


മാവേലിക്കരയില് എല്‍ഡിഎഫും യുഡിഎഫും എന്‍ഡിഎയും ഒപ്പത്തിനൊപ്പം; ചെയര്‍മാന് സ്ഥാനം നല്‍കുന്നവര്‍ക്ക് പിന്തുണയെന്ന് സ്വതന്ത്രന് – Chandrika Daily\nBy web desk 1 Thursday December 17, 2020 09:40 am\nമാവേലിക്കരയില് എല്‍ഡിഎഫും യുഡിഎഫും എന്‍ഡിഎയും ഒപ്പത്തിനൊപ്പം; ചെയര്‍മാന് സ്ഥാനം നല്‍കുന്നവര്‍ക്ക് പിന്തുണയെന്ന് സ്വതന്ത്രന്\nചെയര്‍മാന് സ്ഥാനം ആരു നല്‍കുന്നുവോ അവരെ പിന്തുണക്കും എന്ന ഉറച്ച നിലപാടിലാണ് ശ്രീകുമാര്. മൂന്ന് മുന്നണികളും ഇദ്ദേഹവുമായി ചര്‍ച്ച നടത്തുന്നുണ്ട്\nആലപ്പുഴ: മാവേലിക്കര നഗരസഭയില് എല്‍ഡിഎഫും യുഡിഎഫും എന്‍ഡിഎയും ഒപ്പത്തിനൊപ്പമെത്തിയതോടെ സൗഭാഗ്യം കൈവന്നത് സ്വതന്ത്രനായി മത്സരിച്ച് ജയിച്ച സിപിഎം വിമതന് കെവി ശ്രീകുമാറിന്. തദ്ദേശ തെരഞ്ഞെടുപ്പ് ഫലം വന്നപ്പോള് നഗരസഭയില് നിര്‍ണായകമായി മാറിയിരിക്കുകയാണ് വിമതന് കെവി ശ്രീകുമാര്.\nനഗരസഭ ചെയര്‍മാന് സ്ഥാനം നല്‍കുന്നവരെ പിന്തുണക്കുമെന്ന് ശ്രീകുമാര് അറിയിച്ചു. ആകെ 28 വാര്‍ഡുകളാണ് മാവേലിക്കര നഗരസഭയിലുള്ളത്. ഇതില് ഒമ്പതെണ്ണം വീതം എല്‍ഡിഎഫും യുഡിഎഫും എന്‍ഡിഎയും പങ്കിട്ടു. 27 സീറ്റുകള് മൂന്ന് പാര്‍ട്ടികളും തുല്യമായി പങ്കിട്ടതോടെയാണ് സ്വതന്ത്രന്റെ നിലപാട് നിര്‍ണായകമായത.്\nചെയര്‍മാന് സ്ഥാനം ആരു നല്‍കുന്നുവോ അവരെ പിന്തുണക്കും എന്ന ഉറച്ച നിലപാടിലാണ് ശ്രീകുമാര്. മൂന്ന് മുന്നണികളും ഇദ്ദേഹവുമായി ചര്‍ച്ച നടത്തുന്നുണ്ട്. സിപിഎം ബ്രാഞ്ച് സെക്രട്ടറി ആയിരുന്നു ഇദ്ദേഹം. പാര്‍ട്ടി പുറത്താക്കിയെങ്കിലും ഇപ്പോഴും അനുഭാവം ഇടതിനോടാണ്. എല് ഡി എഫിനെ പിന്തുണയ്ക്കാനാണ് ആലോചന. അന്തിമ തീരുമാനം എടുത്തിട്ടില്ലെന്നും അദ്ദേഹം പറഞ്ഞു.\nCategories: kerala, News Tags: ALAPPUZHA, local body election


മൂന്നാം ബ്ലോഗ്: അന്ധവിശ്വാസത്തിന് ശാസ്ത്രീയ മുഖം നല്‍കുമ്പോള്\nPosted by Joseph Antony at 9:21 AM\nസി.രാധാകൃഷ്ണന് എന്നു കേട്ടപ്പോള് ഒന്നു ഞെട്ടി... അപ്പോള്‍പ്പിന്നെ സാധാരണക്കാരുടെ കാര്യം????\nസി.രാധാകൃഷ്ണൻ എവിടത്തെ ശാസ്ത്രകാരനാണെന്നറിയാമോ?\nഅയാള് ഒരു പൈങ്കിളി നോവലിസ്റ്റെന്ന പോലെ ഒരു പൈങ്കിളി ശാസ്ത്രജ്ഞനുമാകുന്നു. അയാളുടെ പൈങ്കിളി നോവലിനുദാഹരണം ‘മുന്‍പേ പറക്കുന്നവര്’ !\nമുന്‍പേ പറക്കുന്നവര് അല്ല നിസ്സഹായാ “മുന്‍പേ പറക്കുന്ന പക്ഷികള് “\nവായിച്ചിട്ടാണോ പൈങ്കിളി എന്നു പറയുന്നത് ???\nവര്‍ഷങ്ങള്‍ക്ക് മുന്‍പേ വായിച്ചതാണേ ,പെട്ടെന്ന് പേര് ടൈപ്പിയപ്പോള് തെറ്റിപ്പോയി. ഓര്‍മ്മ ശരിയെങ്കില് ഈ പൈങ്കിളിക്ക് കേരള സാഹിത്യ അക്കാദമി അവാര്‍ഡ് കിട്ടിയതായും ധരിക്കുന്നു. (വായിക്കാത്തതിനെക്കുറിച്ച് വീരവാദം മുഴക്കാറില്ല, നന്ദി വായുജിത് !)\nശാസ്ത്രജ്ഞനാണെന്ന് സാഹിത്യ ലോകവും സാഹിത്യകാരനാണെന്ന് ശാസ്ത്രലോകവും തെറ്റിദ്ധരിക്കുന്ന രാധാകൃഷ്ണന് സാറിന്റെ ഈ ലേഖനത്തിലെ ലോജിക്ക് അപാരമാണ്\nകാലാന്തരത്തിലോ സൂക്ഷ്മമായോ ശരീരത്തിനു ഗ്രഹണഭക്ഷണം അഹിതം ചെയ്യില്ലെന്നു സ്ഥാപിക്കാന് മതിയായ പരീക്ഷണങ്ങള് സയന്‍സ് നടത്തിയതായി അറിവില്ല. നടത്തേണ്ടതാണ്. അതു കഴിഞ്ഞിട്ടു പോരേ അന്തിമവിധി? എന്തിനു തിടുക്കം?\nപന്നി പറക്കുകയില്ല എന്ന് ആരും തെളിയിച്ചിട്ടില്ല.... തെളിയിക്കട്ടെ... എന്നിട്ട് പോരേ പന്നി പറക്കില്ല എന്ന് ഉറപ്പിക്കുന്നത്...? അതുവരെ പന്നി പറക്കും എന്ന് വിശ്വസിക്കുന്നവരെ അവരുടെ അഭിരുചിക്കനുസരിച്ച് വിടുന്നതല്ലേ നല്ലത് ?! എന്തിന് തിടുക്കം ?\nവേറൊരു ഫാഷയില് പറഞ്ഞാല്,\nഗരുഡന് തൂക്കമോ, നരബലിയോ, മൃഗബലിയോ, സതീ സമ്പ്രദായമോ, ദേവദാസീപൂജയോ, തൊട്ടുതീണ്ടായ്മാ സമ്പ്രദായമോ കൊണ്ട് മനുഷ്യര്‍ക്കോ സമൂഹത്തിനോ നാടിനോ ഗുണഫലങ്ങളൊന്നും ഉണ്ടാകുകയില്ല എന്ന് ആരും തെളിയിച്ചിട്ടില്ല... തെളിയിക്കട്ടെ... എന്നിട്ട് പോരേ ഗുണമില്ല എന്ന് ഉറപ്പിക്കുന്നത്...? അതുവരെ 'ബിരിയാണി കൊടുക്കണൊണ്ട്' എന്ന് വിശ്വസിക്കുന്നവരെ അവരുടെ അഭിരുചിക്കനുസരിച്ച് വിടുന്നതല്ലേ നല്ലത് ?! എന്തിന് തിടുക്കം ?\nഈ വക മെഗാ @#$%^&@#$@#$! വേയ്സ്റ്റുകളെ കെട്ടിയെഴുന്നള്ളിക്കുന്ന പത്രങ്ങളെ വേണം പറയാന് !\nസി രാധാകൃഷ്ണന് അങ്ങനെ പറയുമോ??\nഅല്ല ഇനി അങ്ങനെ തന്നെ ആയിരിക്കുമോ?\n“മുന്‍പേ പറക്കുന്ന പക്ഷികള് “\nഅത്രയ്ക്ക് പൈങ്കിളി ആണെന്ന് തോന്നിയില്ല.\n'ശാസ്ത്രജ്ഞനാണെന്ന് സാഹിത്യ ലോകവും സാഹിത്യകാരനാണെന്ന് ശാസ്ത്രലോകവും തെറ്റിദ്ധരിക്കുന്ന രാധാകൃഷ്ണന് സാറിന്റെ...'ഹെന്റമ്മോ...സൂരജേ, തകര്‍ത്തു, തരിപ്പണമാക്കി.\n'ഈ വക മെഗാ @#$%^&@#$@#$!'....ആസ്റ്റരിക്‌സ് ഭാഷയിലാണല്ലോ തട്ട്..കൊള്ളാം.\nഇവിടെയെത്തിയതിലും അഭിപ്രായങ്ങള് പങ്കുവെച്ചതിലും സന്തോഷം.\nNB: കൃത്യം ഒന്നേകാല് മണിക്കായിരുന്നു കഴിഞ്ഞ ഗ്രഹണം എന്നതിനാല് ആ സമയത്ത് തന്നെ ഊണു കഴിക്കാനുള്ള ഭാഗ്യം സിദ്ധിച്ചയാളാണ് ഈയുള്ളവന്. ഗ്രഹണസമയത്ത് ഭക്ഷണം കഴിക്കുന്നതുകൊണ്ട് ഒരു ചുക്കും സംഭവിക്കില്ല എന്ന് കാട്ടിക്കൊടുക്കാന്, കേരളത്തിലാകമാനം പായസ വിതരണം നടന്നിരുന്നു. പ്ലാനറ്റോറിയം വകയും ശാസ്ത്രകേന്ദ്രങ്ങളുമൊക്കെ പായസം വെച്ചു വിളമ്പി. അപ്പോഴാണ്, സൂരജ് പറഞ്ഞ മാതിരിയുള്ള ശാസ്ത്രകാരന് ഇത്തരം ഏര്‍പ്പാട് പത്രത്തില് പടച്ചുവിടുന്നത്.\nമുന്‍പേ പറക്കുന്ന പക്ഷികള് ,സ്പന്ദ മാപിനികളെ നന്ദി എല്ലാം എഴുതിയ ആളല്ലേ ഈ സി.രാധാകൃഷണന് അയാള് ഇങ്ങിനെയൊക്കെ എഴുതുമോ??? വിശ്വസിക്കാന് പറ്റുന്നില്ല.\n“സി രാധാകൃഷ്ണന് ശാസ്ത്രജ്ഞന് ആണെന്ന് സാഹിത്യകാരന്മാര് തെറ്റിദ്ധരിച്ചത് “മനസ്സിലാക്കാം .. കാരണം കക്ഷി അന്ത കാലത്തെ ഒരു എം എസ് സി ഫിസിക്സ് ബിരുദ ധാരി മാത്രമാണ്.. ശാസ്ത്രത്തിന്റെ ഇന്തകാല പുരോഗമനം ഒന്നും അദ്ദേഹം അറിഞ്ഞു കാണില്ല.. അറിവില്ലായ്മയെ ക്ഷമിക്കാം..( അദ്ദേഹം സയന്റിഫിക് അസ്സിസ്റ്റന്റ് ഒ മറ്റൊ ആയിട്ടാണു വര്‍ക്ക് ചെയ്തിരുന്നത് , അപ്പോ ആ വിവരം ഒക്കെയേ കാണുള്ളൂ.. )\nപക്ഷേ “ സാഹിത്യകാരന് ആണെന്ന് ശാസ്ത്രജ്ഞന്മാര് തെറ്റിദ്ധരിച്ചത് “ മനസ്സിലായില്ല . വലിയ വിശ്വ സാഹിത്യങ്ങളും ഒക്കെ പരിചയമുള്ള വന് ശാസ്ത്രജ്ഞര്‍ക്ക് ഈ മലയാളം സാഹിത്യകാരന്റെ നോവലൊന്നും ഇഷ്ടപ്പെടില്ലായിരിക്കാം .സാഹിത്യകാരന് ആണെന്ന് ശാസ്ത്രജ്ഞനെ മനസ്സിലാക്കണമെങ്കില് നേചറിലൊക്കെ പ്രബന്ധം അവതരിപ്പിക്കണമെന്നോ മറ്റോ ഉണ്ടോ.. അറിയില്ല ..\nമലയാളികള് എല്ലാവരും അമേരിക്കയില് അല്ല താമസിക്കുന്നത് . എല്ലാവരും ഡോക്റ്റര്‍മാരും അല്ല .വിശ്വസാഹിത്യങ്ങളൊക്കെ വായിച്ച് മനസ്സിലാക്കാന് വേണ്ടിയുള്ള അറിവുള്ളവര് ആയിരിക്കണമെന്നുമില്ല .\nഅവരുടെയൊക്കെ ആ എളിയ ബുദ്ധിയില് സി രാധാകൃഷ്ണന് ഒരു സാഹിത്യകാരന് ആണെന്നാണ് എന്റെ വിശ്വാസം ..\nവായു ജിത്ത് പറഞ്ഞതില് കുറച്ചു കാര്യമുണ്ടല്ലോ.\nസി.രാധാകൃഷ്ണന് അന്ധവിശ്വാസി ആയിരിക്കാം പക്ഷെ നല്ല ഒരു എഴുത്തുകാരന് തന്നെയാണ്.അദ്ദേഹത്തിന്റെ നോവലുകള് പൈങ്കിളി ആണോ വിശ്വ സാഹിത്യ മാണോ എന്നൊന്നും നിരൂപണം നടത്താന് ഉള്ള അറിവില്ല ,എനിക്കിഷ്ടമാണ് ആ നോവലുകളൊക്കെ.തീരെ പൈങ്കിളി ആല്ല എന്നവകാശ പെടുന്ന മാതൃഭൂമി ആഴ്ച്ചപതിപ്പിലോക്കെ ആണ് ഈ നോവലുകളില് ചിലത് ഖണ്ഡശ വന്നിട്ടുള്ളത്.\nഹൊ രാധാക്രിഷ്ണൻ എന്തിനീ വേലിയിൽ ഇരിക്കുന്ന പാമ്പിനേ എടുത്തു കഴുത്തിലിട്ടു.


പ്രിയം ഡീസൽ ക്രെറ്റയോട്, ബുക്കിംഗിൽ പെട്രോൾ മോഡലുകൾക്ക് ലഭിച്ചത് 45 ശതമാനം മാത്രം - Malayalam DriveSpark\nപ്രിയം ഡീസൽ ക്രെറ്റയോട്, ബുക്കിംഗിൽ പെട്രോൾ മോഡലുകൾക്ക് ലഭിച്ചത് 45 ശതമാനം മാത്രം\nമിഡ് സൈസ് എസ്‌യുവി ശ്രേണിയിലെ താരമായിരുന്നു ഒന്നാം തലമുറ ഹ്യുണ്ടായി ക്രെറ്റ. എന്നാൽ ദക്ഷിണ കൊറിയൻ ബ്രാൻഡായ കിയ സെൽറ്റോസ് എത്തിയതോടെ പ്രതാപം നഷ്‌ടപ്പെട്ട ഹ്യുണ്ടായി താരപദവി വീണ്ടെടുക്കാൻ അടിമുടി പരിഷ്ക്കരണങ്ങളുമായി ക്രെറ്റയെ വീണ്ടും അവതരിപ്പിച്ചു.\nഎന്നാൽ സമയം അത്ര നന്നല്ലെന്നാണ് തോന്നുന്നത്. മാർച്ചിൽ വിപണിയിൽ എത്തിയ രണ്ടാം തലമുറ ഹ്യുണ്ടായി ക്രെറ്റയുടെ വിൽപ്പന ആരംഭിച്ചതോടെ കൊറോണ വ്യാപിക്കുകയും തുടർന്ന് രാജ്യത്ത് ലോക്ക്ഡൗൺ പ്രഖ്യാപിക്കുകയും ചെയ്‌തു. എങ്കിലും ഇതിലൊന്നും കമ്പനി തളരാൻ തയാറല്ല. ഓൺലൈൻ ബുക്കിംഗ് ആരംഭിച്ചതോടെ ക്രെറ്റയ്ക്ക് ഗംഭീര സ്വീകാര്യത ലഭിച്ചു.\nഎസ്‌യുവിക്ക് ലഭിക്കുന്ന ബുക്കിംഗ് സംഖ്യകൾ മികച്ച ഡിമാൻഡാണ് സൂചിപ്പിക്കുന്നത്. 2020 ക്രെറ്റയ്‌ക്ക് വിപണിയിൽ എത്തും മുമ്പ് തന്നെ 14,000 പ്രീ-ബുക്കിംഗുകൾ ലഭിച്ചിരുന്നതായി ഹ്യുണ്ടായി നേരത്തെ വ്യക്തമാക്കിയിരുന്നു. നിലവിൽ വാഹനത്തിന് ആകെ 20,000 ബുക്കിംഗുകൾ ലഭിച്ചതായി കമ്പനി സ്ഥിരീകരിച്ചു.\nക്രെറ്റയ്ക്ക് ഇതുവരെ ലഭിച്ച മൊത്തം ബുക്കിംഗുകളിൽ പകുതിയിലധികം ഡീസൽ മോഡലുകൾക്കാണെന്നുള്ളതാണ് യാഥാർഥ്യം. ഡീസൽ എസ്‌യുവിയുടെ ആവശ്യം എല്ലായ്‌പ്പോഴും പെട്രോൾ പതിപ്പിനെ മറികടക്കുന്നുവെന്ന് നിങ്ങൾ കരുതുന്നുവെങ്കിൽ ഇത് ആശ്ചര്യകരമല്ല. എങ്കിലും നിലവിലെ വിപണി സാഹചര്യത്തിൽ പെട്രോൾ മോഡലുകളോട് താൽപര്യം കൂടിവരുന്നതാണ് ട്രെൻഡ്.\nക്രെറ്റയ്ക്ക് ലഭിച്ച 55 ശതമാനം ബുക്കിംഗുകളും ഡീസൽ വകബേദങ്ങൾക്കുള്ളതാണെന്ന് അറിയിക്കുന്നതിൽ എനിക്ക് അതിയായ സന്തോഷമുണ്ടെന്ന് ഹ്യുണ്ടായി മോട്ടോർ ഇന്ത്യ ലിമിറ്റഡ് സെയിൽസ്, മാർക്കറ്റിംഗ് ആൻഡ് സർവീസ് ഡയറക്ടർ തരുൺ ഗാർഗ് പറഞ്ഞു.\nരണ്ട് പെട്രോൾ യൂണിറ്റുകളും ഒരു ഡീസൽ എഞ്ചിനിലും പുതുതലമുറ ഹ്യുണ്ടായി ക്രെറ്റ ലഭ്യമായിരുന്നിട്ടും ഡീസൽ കാറുകൾക്കുള്ള ഉയർന്ന ഡിമാൻഡ് നിലനിൽക്കുന്നു എന്നതാണ് ശ്രദ്ധേയം. 1.5 ലിറ്റർ ഡീസൽ യൂണിറ്റാണ് 2020 ക്രെറ്റയിൽ ഹ്യുണ്ടായി വാഗ്‌ദാനം ചെയ്യുന്നത്. അതി 110 bhp കരുത്ത് ഉത്പാദിപ്പിക്കാൻ ശേഷിയുള്ളതാണ്.\nആറ് സ്പീഡ് മാനുവൽ, ആറ് സ്പീഡ് ഓട്ടോമാറ്റിക് യൂണിറ്റ് എന്നിവ ഗിയർബോക്‌സ് ഓപ്ഷനുകളിൽ ഉൾപ്പെടുന്നു. അതേസമയം പെട്രോൾ മോഡലുകളിൽ 1.5 ലിറ്റർ നാച്ചുറലി ആസ്പിറേറ്റഡ് യൂണിറ്റും 140 bhp കരുത്ത് സൃഷ്ടിക്കുന്ന 1.4 ലിറ്റർ ടർബോചാർജ്ഡ് എഞ്ചിനും ലഭ്യമാകും.\nകുറഞ്ഞ ശേഷി എഞ്ചിനുള്ള പതിപ്പിൽ ആറ് സ്പീഡ് മാനുവൽ, സിവിടി എന്നിവ ഗിയർബോക്സ് ഓപ്ഷനിൽ തെരഞ്ഞെടുക്കാൻ സാധിക്കും. ടർബോ മോട്ടോറിൽ സ്റ്റിയറിംഗ് മൗണ്ട് ചെയ്ത പാഡിൽ-ഷിഫ്റ്ററുകളുള്ള7സ്പീഡ് ഡിസിടി ഉപയോഗിച്ചാണ് വിൽപ്പനയ്ക്ക് എത്തുന്നത്. മൊത്തം വിൽപ്പനയുടെ 5.4 ശതമാനം മാത്രമാണ് ഓഫറിലെ ഏറ്റവും ശക്തമായ എഞ്ചിന്റെ ആവശ്യം എന്നും കമ്പനി വെളിപ്പെടുത്തി.\nടർബോ പെട്രോൾ ഓപ്ഷന്റെ വില 16.16 ലക്ഷം രൂപയിൽ നിന്ന് ആരംഭിക്കുന്നു എന്നതാണ് ഇതിന്റെ ഒരു കാരണം. അടിസ്ഥാന ഡീസൽ, പെട്രോൾ പതിപ്പുകളേക്കാൾ കമാൻഡിനേക്കാൾ മുകളിലാണ്. മുമ്പത്തെപ്പോലെ തന്നെ വിപണിയിൽ കിയ സെൽറ്റോസ്, നിസാൻ കിക്‌സ് എന്നിവയുമായാണ് പ്രധാനമായി മത്സരിക്കുന്നത്.\nഡീസൽ മോഡലുകളിൽ നിന്ന് പിൻമാറാൻ ഹ്യുണ്ടായിയും; ലക്ഷ്യം ഇലക്ട്രിക് കാറുകൾ\nHigher demand for diesel-powered Hyundai Creta than petrol. Read in Malayalam


വാട്‌സാപ്പ് ചടവ് | Life Glint | The Clarity Portal\nHome » ശ്രദ്ധ » പടവുകാലം » വാട്‌സാപ്പ് ചടവ്\nMon, 23-04-2018 03:30:00 PM ;\nസി.ബി.എസ്.സി പത്താംക്ലാസ്സ് പരീക്ഷയ്ക്ക് ശേഷം അവധിയാഘോഷിക്കുന്ന പെണ്‍കുട്ടി. ആഘോഷം എന്നു പറയുന്നത് ഉചിതമാവില്ല. കാരണം, കിടന്നുകൊണ്ട് മൊബൈലിലൂടെയുളള ആഘോഷമാണ്. സന്ധ്യയ്ക്ക് വീട്ടില് അതിഥികളെത്തി. കുട്ടിയുടെ അച്ഛന് വീട്ടിലില്ല. ബെല്ലടി കേട്ടിട്ടും പെണ്‍കുട്ടിയുടെ കിടത്തത്തിലോ മൊബൈല് നോട്ടത്തിലോ മാറ്റമില്ല. അതറിയാവുന്ന അമ്മ അടുക്കളയില് നിന്ന് ഓടിപ്പിടച്ചു വന്ന് കതക് തുറന്നു. തന്റെ അകന്ന ബന്ധുക്കളാണ്. വളരെ നാളുകള്‍ക്ക് ശേഷം കാണുകയാണ്. വിവരങ്ങളെല്ലാം പരസ്പരം അറിയാം പക്ഷേ നേരിട്ട് അധികം കാണാറില്ല. പരസ്പരം വളരെ സ്‌നേഹവുമാണ്. വീട്ടുകാര്യങ്ങളെല്ലാം സംസാരിച്ചു. മൂത്ത മകന് ബിറ്റ്‌സ് പിലാനിയില് എഞ്ചിനീയറിംഗിനു പഠിക്കുന്നു. മോളും പഠിക്കാന് മിടുക്കിയാണ്. പ്ലസ് ടു കഴിഞ്ഞിട്ട് എന്തിനു വിടണമെന്നുളള കൂലങ്കഷമായ ചിന്തയിലാണ് കുടുംബാംഗങ്ങള് മുഴുവന്. തങ്ങളുടെ അന്വേഷണം വന്ന ബന്ധുക്കളുമായും കുട്ടിയുടെ അമ്മ പങ്കുവച്ചു.\nമകളുടെ മികവിനെക്കുറിച്ച് അമ്മയ്ക്ക് നല്ല മതിപ്പാണ്. വൈദ്യശാസ്ത്ര രംഗത്തേക്ക് പോകാന് കുട്ടിക്ക് താല്‍പ്പര്യമില്ല. എന്‍ട്രന്‍സ് എഴുതിയാല് കിട്ടുമെന്ന് അമ്മയ്ക്ക് ഉറപ്പുണ്ട്. പക്ഷേ താല്‍പ്പര്യമില്ലാത്തതിനു വിടേണ്ടതില്ലെന്ന് അല്‍പ്പം നഷ്ടബോധത്തോടെ അമ്മ പറഞ്ഞു. അങ്ങനെ അരമുക്കാല് മണിക്കൂറോളം മകളെ കുറിച്ചുള്ള ചര്‍ച്ച നീണ്ടു. ഒടുവില് മകളെവിടെ എന്ന് അതിഥികളായി വന്ന ബന്ധുക്കള് ആരാഞ്ഞു. അതു കേട്ട് അമ്മ അകത്തേക്കു പോയി. കുറച്ച് കഴിഞ്ഞിട്ടും അമ്മയെ കാണാനില്ല. ചിലപ്പോള് അടുക്കളയില് എന്തെങ്കിലും തയ്യാറാക്കുകയായിരിക്കുമെന്ന് അതിഥിബന്ധുക്കള് വിചാരിച്ചു. കുറേ കഴിഞ്ഞ് അമ്മയും മകളും എത്തി. മകള് വന്ന് അമ്മയുടെയടുത്ത് ഭിത്തിയില് ചാരി നിന്നു, ഉറക്ക ചടവില് ബന്ധുക്കളെ നോക്കാതെ അവര് ചോദിച്ച ചോദ്യങ്ങള്‍ക്ക് ഉത്തരം നല്‍കി. കട്ടിലില് കിടക്കുന്ന അതേ ഭാവമായിരുന്നു നില്‍ക്കുമ്പോഴും.\nഅല്‍പ്പ സമയത്തിന് ശേഷം മകള് അപ്രത്യക്ഷയായി. സംഭാഷണം നീണ്ടപ്പോള് അമ്മയ്ക്കാണെങ്കില് മകളുടെ പഠനം ഏതു ദിശയിലായിരിക്കണമെന്ന അന്വേഷണത്തില് അതിഥികളില് നിന്ന് എന്തെങ്കിലും സൂചനകള് കിട്ടിയേക്കാം എന്നൊരു തോന്നല്. അങ്ങനെ വൈവിദ്ധ്യമാര്‍ന്ന എഞ്ചിനീയറിംഗിനേക്കാളും മെച്ചപ്പെട്ട ചില കോഴ്‌സുകളെക്കുറിച്ചൊക്കെ സംസാരിച്ചിരുന്നു. അവയ്ക്കുള്ള അഖിലേന്ത്യാ മത്സരപ്പരീക്ഷയെപ്പറ്റിയും പരാമര്‍ശം വന്നു. അവയൊക്കെ സാധാരണ എഞ്ചിനീയറിംഗ് മെഡിസിന് എന്‍ട്രന്‍സുപോലെയൊന്നുമല്ല എന്നൊക്കെ പറഞ്ഞുവന്നപ്പോള് അവയെപ്പറ്റി മകളും കേട്ടാല് കൊള്ളാമെന്ന് അമ്മയ്ക്ക് തോന്നി. അമ്മ വീണ്ടും ഉള്ളിലേക്ക് പോയി. പക്ഷേ അപ്പോഴും തിരികെ വരാന് താമസം. വീട്ടില് അവരല്ലാതെ മറ്റാരുമില്ല താനും. കുറേക്കഴിഞ്ഞപ്പോള് മകളെ വലിച്ചിഴച്ച് കൊണ്ടുവരുന്നതു പോലെ അമ്മയെത്തി. മകളുടെ കൈയില് മൊബൈലുമുണ്ട്.\n'അവള്‍ക്ക് വരാന് വലിയ മടിയായിരുന്നു. എന്തിനാ എല്ലാവരോടും ഇങ്ങനെ ചര്‍ച്ച ചെയ്യുന്നതെന്നും ചോദിച്ച് എന്നെ അവള് വഴക്കു പറയുകയായിരുന്നു' അകന്നബന്ധമാണെങ്കിലും അടുപ്പത്തിന്റെ ഊഷ്മളതയില് അമ്മ പറഞ്ഞു. എന്തുകൊണ്ടാ അങ്ങനെ തോന്നിയതെന്ന് അതിഥിയായ ആണ്‍ബന്ധു ചോദിച്ചു. കഥകളി കലാപ്രതിഭകള് പോലും പരാജയപ്പെടുന്ന വിധത്തിലുള്ള ഭാവങ്ങള് ആ പതിനഞ്ചുകാരിയുടെ മുഖത്ത് വിരിഞ്ഞു. നവരസങ്ങള്‍ക്കപ്പുറമുള്ളതായതിനാല് വായിച്ചെടുക്കാന് ബുദ്ധിമുട്ടായിരുന്നു. കേരളത്തിലെ ഒരു ഉള്‍നാടന് ഗ്രാമക്കാരിയാണ് കൊച്ചിനിവാസിയായ ഈ പതിനഞ്ചുകാരിയുടെ അമ്മ. ആണ്‍ബന്ധുവും പെണ്‍ബന്ധുവും മാറി മാറി കൗമാരക്കാരിയുമായി സംസാരിച്ചു. ചുണ്ടുകള്‍ക്കുള്ളില് പല്ലുണ്ടോ എന്നുപോലും അറിയാന് കഴിയുന്നില്ല.\nസംഭാഷണം നീണ്ടുപോയപ്പോള് ആണ്‍അതിഥി ചോദിച്ചു,' വീട്ടില് വരുന്നവരെ കണ്ടുകഴിയുമ്പോഴല്ലേ കാണുന്നതില് ഗുണമുണ്ടോ ദോഷമുണ്ടോ എന്നൊക്കെ അറിയുക' . പെട്ടെന്ന് മിസ് കൗമാരത്തിന്റെ മുഖത്ത് വിസ്മയം. കണ്ണുകള് ബുള്‍സ് ഐ.\nമിസ് കൗമാരം: ദോഷമോ?\nആണ്‍ബന്ധു: ദോഷം , ആ വാക്ക് കേട്ടിട്ടില്ലേ?\nമി.കൗ: കേട്ടിട്ടുണ്ട്. പക്ഷേ അത് ദൈവവുമായി റിലേറ്റഡല്ലേ\nഉടന് ആണ്‍ബന്ധു ദോഷം എന്ന വാക്കിന്റെ ആംഗലേയ പരിഭാഷ നല്‍കി. അപ്പോള്, ഓഹോ അങ്ങനെയുമുണ്ടോ അതിനൊരു മീനിംഗ് എന്നായി മിസ് കൗമാരം. പെട്ടെന്ന് അമ്മ ഇടപെട്ടു.' അവള്‍ക്ക് മലയാളം അറിയാമെങ്കിലും അത്ര പോരാ. അതുകേട്ടപ്പോള് മിസ് കൗമാരത്തിന്റെ മുഖത്ത് നവരസത്തിനു പുറത്തുള്ള രണ്ട് ലോഡ് പുഛം. മലയാളം എഴുതാനും വായിക്കാനുമൊന്നറിയില്ലേ എന്ന് ആണ്‍ബന്ധു ചോദിച്ചപ്പോള് വായിക്കാനൊക്കെ അറിയാം എന്ന് മിസ് കൗമാരം അറിയിച്ചു. അങ്ങനെ സംഭാഷണം നീണ്ടുപോയപ്പോള് മിസ് കൗമാരം ചിരിച്ചു. ചിരിച്ചപ്പോള് നല്ല സുന്ദരി. പണിഞ്ഞു വച്ചപോലെയുള്ള പല്ലുകള്. വിടര്‍ന്ന മുഖം. പിന്നെ മിസ് കൗമാരം മെല്ലെ ഭിത്തിയില് നിന്ന് ചാര് ഒഴിവാക്കി നേരേ നിന്നു . ഇടയ്ക്കിടയ്ക്ക് ചിരിച്ചു. കുറച്ചു കഴിഞ്ഞപ്പോള് അത്യാവശ്യം മിടുക്കിയായിട്ടു തന്നെ സംസാരിച്ചു. ബന്ധുക്കളോടും ചോദ്യം ചോദിച്ചു തുടങ്ങി. പിന്നെ സംഭാഷണം നീണ്ടു പോയി. കുറേ കഴിഞ്ഞപ്പോള് മകളുടെ സംഭാഷണം നോക്കി അമ്മ മൗനിയായി.\nമലയാളഭാഷയ്ക്ക് അനശ്വരമായ സംഭാവന നല്‍കിയ മഹാപ്രതിഭകളുടെയും സാഹിത്യകുലപതികളുടെയും നാടാണ് മിസ് കൗമാരത്തിന്റെ അമ്മയുടേത്. അവരുടെ ഭാഷ കേള്‍ക്കുമ്പോള് ആ കൃതികളുടെ ലാഞ്ചന അനുഭവപ്പെടുകയും ചെയ്യും. പക്ഷേ മിസ് കൗമാരത്തിന്റേത് തനി കൊച്ചി തന്നെ നാക്ക്. ബാലന്‍സില്ലാതെ സൈക്കിള് ചവിട്ടുന്നതുപോലെയാണ മിസ് കൗമാരത്തിന്റെ മലയാളം. കോണ്‍ട്രാക്ടറും എഞ്ചിനീയറുമായ അച്ഛനും അമ്മയുമായും മിസ് കൗമാരം അധികം സമയം ചെലവഴിച്ചിട്ടില്ലെന്നു വ്യക്തം. വീട്ടില് അതിഥികള് എത്തിയാല് അവരെ വന്ന് സ്വീകരിക്കുന്ന സ്വഭാവമൊന്നും മിസ് കൗമാരം ശീലിച്ചിട്ടില്ല. പഠനത്തെ ബാധിക്കുമെന്നതിനാല് അച്ഛനമ്മമാര് തന്നെ ശീലിപ്പിച്ചതായിരിക്കാം ആ സ്വഭാവം.\nഒന്നു പറഞ്ഞ് രണ്ടാമത്തതിന് പരിഭവം പറയുന്ന അല്ലെങ്കില് ദേഷ്യപ്പെടുന്ന സ്വഭാവക്കാരിയാണ് മിസ് കൗമാരം. കട്ടിലില് കിടന്നുകൊണ്ട് തന്റെ വാട്‌സാപ്പ് പ്രക്ഷേപണത്തില് വിഘാതമുണ്ടാക്കിയതാകണം മിസ് കൗമാരത്തെ ബന്ധുക്കള് വന്നപ്പോള് ചൊടിപ്പിച്ചത്. മികവോടെ പഠിക്കുന്നതിനാല് പഠനവും മാര്‍ക്കുമാണ് തന്റെ ഉത്തരവാദിത്വം എന്നുള്ള ചിന്ത മിസ് കൗമാരത്തില് ഉറച്ചിട്ടുള്ളതുപോലെ തോന്നി. അത് അച്ഛനമ്മമാര് തന്നെ ആ കുട്ടിയില് ഏല്‍പ്പിച്ചതാണ്. വെക്കേഷന് സമയത്തു മാത്രം ആ സ്വഭാവം മാറണമെന്നു വിചാരിച്ചാല് അതു സാധ്യവുമല്ല.\nവീടിനുള്ളില് കളിയും ചിരിയുമായി പാറി നടക്കേണ്ട പ്രായമാണ് മിസ് കൗമാരത്തിന്റേത്. മിസ് കൗമാരത്തിന് തന്റെ മേല് ഒരു നിയന്ത്രണവുമില്ലാത്ത കാലവും. ഈ കാലത്ത് അവരറിയാതെ അവര്‍ക്കു കൂടി സന്തോഷം പകരുന്ന വിധം അവരുമായി ബോധപൂര്‍വ്വം ചെലവഴിക്കേണ്ട ഉത്തരവാദിത്വമാണ് രക്ഷിതാക്കള്‍ക്കുള്ളത്. എന്തായാലും മിസ് കൗമാരം വാട്‌സാപ്പ് ലോകത്തിലൂടെ അതിരസകരമായ വൈകാരിക തലത്തില് സഞ്ചരിച്ചുകൊണ്ടിരിക്കുകയായിരുന്നു എന്നുള്ളത് ഉറക്കച്ചടവ് മുഖഭാവം വിളിച്ചു പറയുന്നുണ്ടായിരുന്നു. എത്ര പഠന മികവുണ്ടായാലും പതിനഞ്ചു വയസ്സ് പതിനഞ്ചു തന്നെ. പതിനഞ്ചിലെ അനുഭവം പതിനാലിലും പതിനാറിലും ഉണ്ടാകില്ല. ഓരോ വയസ്സിന്റെയും പ്രത്യേകത അതാണ്. പഠനവും വൈകാരിക ബുദ്ധിയും തമ്മില് ഒരിക്കലും ബന്ധമില്ല. വീട്ടില് വൈകാരികമായ് ഉണര്‍വ്വുള്ള അന്തരീക്ഷമുണ്ടായില്ലെങ്കില് സ്വാഭാവികമായും മനസ്സ് അത് തേടിക്കൊണ്ടിരിക്കും. അതിന് കൗമാരമെന്നോ വാര്‍ദ്ധക്യമെന്നോ വ്യത്യാസമില്ല.\nവെര്‍ച്വല് ലോകത്ത് സക്രിയവും വ്യവഹാരലോകത്തില് നിഷ്‌ക്രിയവുമായി പരിണമിച്ചുകൊണ്ടിരിക്കുന്ന ഒരു തലമുറപ്രതിനിധിയെയാണ് മിസ് കൗമാരം പ്രകടമാക്കിയത്. മനുഷ്യന് ഉള്ളിടത്തോളം കാലം മനുഷ്യന്റെ മനസ്സ് അന്വേഷണത്തിലേര്‍പ്പെട്ടുകൊണ്ടിരിക്കും അത് എന്തിനെ എന്നതിനെ ആശ്രയിച്ചിരിക്കും ഗതി നിര്‍ണ്ണയം. ആ ഗതിയെക്കുറിച്ച് ശരിയായ ധാരണയുണ്ടായില്ലെങ്കില് ഭാവിയില് കാത്തിരിക്കുന്നത് അശുഭ വാര്‍ത്തകളായിരിക്കും. ആ അശുഭ വാര്‍ത്തകള് എന്തായിരിക്കുമെന്ന് ഇപ്പോള് പ്രവചിക്കാന് പറ്റില്ല. ഇപ്പോള് തന്നെ അതിന്റെ ലക്ഷണങ്ങള് മിസ് കൗമാരത്തിന്റെ ചേച്ചിമാരിലും ചേട്ടന്മാരിലും വളരെ ശക്തമായി കണ്ടു തുടങ്ങിയിട്ടുണ്ട്. ഈ ചേച്ചിമാരെയോ, ചേട്ടന്മാരെയോ, മിസ് കൗമാരത്തെയൊ ഒന്നും അതിനു പഴിച്ചിട്ട് കാര്യമില്ല. ഉത്തരവാദികള് ആരെന്ന് അധികം തലപുണ്ണാക്കാതെ അറിയാവുന്നതേ ഉള്ളൂ.\n'മുട്ടറോസ്റ്റ്... മുട്ടറോസ്റ്റ്...' ഒരു വെറൈറ്റി കുക്കറി വീഡിയോ!


പുതിയ ചിത്രം : രജനികാന്ത്, ധനുഷ്, പാ രഞ്ജിത് എന്നിവര്‍ക്ക് ഹൈക്കോടതി നോട്ടീസ് - Pathram Online\nപുതിയ ചിത്രം : രജനികാന്ത്, ധനുഷ്, പാ രഞ്ജിത് എന്നിവര്‍ക്ക് ഹൈക്കോടതി നോട്ടീസ്\nരജനി കാന്തിന്റെ പുതിയ ചിത്രം കാല നിയമക്കുരുക്കില്. പകര്‍പ്പവകാശം ലംഘിച്ചെന്ന പരാതിയില് സിനിമയുടെ അണിയറപ്രവര്‍ത്തകര്‍ക്കെതിരെ നോട്ടീസ് അയച്ചിരിക്കുകയാണ് മദ്രാസ് ഹൈക്കോടതി.\nകബാലിയുടെ മിന്നും ജയത്തിന് ശേഷം സംവിധായകന് പാ രഞ്ജിതുമായി രജനീകാന്ത് കൈകോര്‍ക്കുന്ന കാല. ചിത്രീകരണം അന്തിമഘട്ടത്തില് എത്തിനില്‍ക്കുമ്പോഴാണ് വിവാദം വീണ്ടും തലപൊക്കുന്നത്. സിനിമക്കെതിരെ നേരത്തെ ആരോപണം ഉന്നയിച്ച സഹസംവിധായകനും നിര്‍മ്മാതാവുമായ രാജശേഖരന് ആണ് പരാതിയുമായി മദ്രാസ് ഹൈക്കോടതിയിലെത്തിയത്. സിനിമയുടെ ടൈറ്റിലും കഥയും തന്റേതാണെന്നും, സൗത്ത് ഇന്ത്യന് ചേംബര് ഓഫ് കൊമേഴ്‌സില് രജിസ്റ്റര് ചെയ്തതാണെന്നും ആണ് രാജശേഖരന്റെ വാദം. 10 വര്‍ഷമായി സിനിമയുടെ അണിയറജോലികള് നടന്നുവരികയാണെന്നും ഇദ്ദേഹത്തിന്റെ പരാതിയിലുണ്ട്.\nഹര്‍ജി ഫയലില് സ്വീകരിച്ച മദ്രാസ് ഹൈക്കോടതി, കാല സംവിധായകന് പാ രഞ്ജിത്, രജനീകാന്ത്, സിനിമ നിര്‍മ്മിക്കുന്ന വണ്ടര് ബാര് ഫിലിംസ് ഉടമ ധനുഷ്, സൗത്ത് ഇന്ത്യന് ഫിലിം ആക്ടേഴ്‌സ് അസോസിയേഷന് എന്നിവര്‍ക്ക് നോട്ടീസയച്ചു. ഫെബ്രുവരി 12നകം മറുപടി നല്‍കണം എന്നാണ് ആവശ്യം. അതേസമയം സിനിമയുടെ കഥ സംവിധായകന് പാ രഞ്ജിത് തന്നെ എഴുതിയതാണെന്ന നിലപാടിലാണ് അണിയറക്കാര്. മുംബൈയിലെ ചിത്രീകരണത്തിന് ശേഷം കാലയുടെ ഡബ്ബിംഗ് ജോലികള് ഇപ്പോള് പുരോഗമിക്കുകയാണ്. ഓഗസ്റ്റില് സിനിമ റിലീസിനെത്തിക്കാനാണ് ശ്രമം. ചേരിയില് നിന്നുള്ള നേതാവായി വേറിട്ട ഗെറ്റപ്പിലാണ് സ്‌റ്റൈല് മന്നന് ചിത്രത്തില് പ്രത്യക്ഷപ്പെടുന്നത്. ഹുമ ഖുറേഷി, നാനാ പടേക്കര് എന്നിവരും താരനിരയിലുണ്ട്.


| വി.എസ്. നയ്‌പാള് അന്തരിച്ചു | Mangalam\nവി.എസ്. നയ്‌പാള് അന്തരിച്ചു\nലണ്ടന്: ഇന്ത്യന് വംശജനായ വിഖ്യാത എഴുത്തുകാരനും നൊബേല് സമ്മാനജേതാവുമായ വി.എസ്. നയ്‌പാള് (85) അന്തരിച്ചു. ലണ്ടനിലെ വസതിയില് ഇന്നലെ പുലര്‍ച്ചെയായിരുന്നു അന്ത്യം.\nകൊളോണിയലിസം, മതം, രാഷ്‌ട്രീയം എന്നിവയെക്കുറിച്ചു വിമര്‍ശനാത്മകമായ പരാമര്‍ശങ്ങളിലൂടെ വിവാദങ്ങള് സൃഷ്‌ടിച്ചവയാണു നയ്‌പാളിന്റെ കൃതികള്. 2001 ല് സാഹിത്യത്തിനുള്ള നൊബേല് ലഭിച്ചു. 1971 ല് " ഇന് എ ഫ്രീ സ്‌റ്റേറ്റി"ന് ബുക്കര് പുരസ്‌കാരം നേടി. ഉത്തര്‍പ്രദേശില് വേരുകളുള്ള ഇന്ത്യന് ഉദ്യോഗസ്‌ഥന്റെ മകനായി 1932 ഓഗസ്‌റ്റ് 17 നു കരീബിയന് ദ്വീപ് രാജ്യമായ ട്രിനിഡാഡിലാണു വിദ്യാധര് സൂരജ്‌പ്രസാദ് നയ്‌പാള് ജനിച്ചത്. ഓക്‌സ്‌ഫോര്‍ഡ് സര്‍വകലാശാലയില്‍നിന്നു സ്‌കോളള്‍ഷിപ്പ് ലഭിച്ചതിനെത്തുടര്‍ന്നു 18-ാം വയസില് ബ്രിട്ടനിലേക്കു പോയി. പിന്നീടു കൂടുതല് കാലവും അവിടെയാണു ജീവിച്ചത്.\nനോവലുകളും യാത്രാവിവരണങ്ങളുമടക്കം മുപ്പതോളം കൃതികര് രചിച്ചു. വ്യവസ്‌ഥാപിത മത, രാഷ്‌ട്രീയ സംവിധാനങ്ങള്‍ക്കെതിരേയുള്ള രൂക്ഷ വിമര്‍ശനങ്ങളിലൂടെ ശ്രദ്ധേയമാണ് അദ്ദേഹത്തിന്റെ രചനകള്. ആദ്യ കൃതി ദി മിസ്‌റ്റിക് മാസര് 1951 ല് പുറത്തിറങ്ങി. ഏറ്റവും ശ്രദ്ധേയമായ എ ഹൗസ് ഫോര് മിസ്‌റ്റര് ബിശ്വാസ് (1961) പിതാവിന്റെ ജീവിതത്തെ അടിസ്‌ഥാനപ്പെടുത്തിയുള്ളതാണ്. ഇസ്ലാമിക മൗലികവാദവുമായി ബന്ധപ്പെട്ടതാണ് അദ്ദേഹത്തിന്റെ ചില രചനകള്.\nകോളനിവല്‍ക്കരണം മറ്റുരാജ്യങ്ങളില് സൃഷ്‌ടിച്ച ദുരിതങ്ങളും അദ്ദേഹം തുറന്നുകാട്ടി. ഗറില്ലാസ്, എ ബെന്‍ഡ് ഇന് ദ റിവര്, എ വേ ഇന്‍ദ വേള്‍ഡ്, ദ മിമിക് മെന്, ദ എനിഗ്മ ഓഫ് അറൈവല്, ഹാഫ് എ ലൈഫ്, എമങ് ദ ബിലിവേഴ്‌സ്, ബിയോണ്ട് ബിലീഫ് തുടങ്ങിയവയാണു പ്രമുഖ കൃതികള്. പട്രീഷ്യ ആന് ഹാലെയാണ് ആദ്യ ഭാര്യ. അവരുടെ മരണശേഷം പാക് മാധ്യമപ്രവര്‍ത്തകയായ നദീറ ഖന്നം ആല്‍വിയെ വിവാഹം കഴിച്ചു.


ഐപിഎല്: പൊരുതിയത് ഡൂപ്ലെസി മാത്രം, ചെന്നൈക്കെതിരെ പഞ്ചാബിന് 135 റണ്‍സ് വിജയലക്ഷ്യം | IPL 2021: Chennai Super Kings set 135 runs target for Punjab Kings\nനാലാം ഓവറില് തന്നെ ചെന്നൈയ്ക്ക് ആദ്യ വിക്കറ്റ് നഷ്ടമായി. അര്‍ഷദീപിന്‍റെ ബൗണ്‍സര് പുള് ചെയ്യാനുള്ള ശ്രമത്തില് റുതുരാജ് ഗെയ്‌ക്‌വാദ് ഷാറൂഖ് ഖാന് ക്യാച്ച് നല്‍കി മടങ്ങി. 14 പന്തില് 12 റണ്‍സായിരുന്നു ഗെയ്‌ക്‌വാദിന്‍റെ സംഭാവന. തൊട്ടുപിന്നാലെ മൊയീന് അലി(0) വിക്കറ്റ് കീപ്പര് കെ എല് രാഹുലിന് ക്യാച്ച് നല്‍കി മടങ്ങി. റോബിന് ഉത്തപ്പയും(2), അംബാട്ടി റായുഡുവും(4) നിലയുറപ്പിക്കാതെ മടങ്ങിയതോടെ ചെന്നൈ 42-4ലേക്ക് കൂപ്പുകുത്തി.\nDubai - United Arab Emirates, First Published Oct 7, 2021, 5:27 PM IST\nദുബായ്: ഐപിഎല്ലില് (IPL 2021) മത്സരത്തില് ചെന്നൈ സൂപ്പര് കിംഗ്‌സിനെതിരായ (Chennai Super Kings) മത്സരത്തില് പഞ്ചാബ് കിംഗ്‌സിന് (Punjab Kings) 135 റണ്‍സ് വിജയലക്ഷ്യം. ടോസ് നഷ്ടമായി ക്രീസിലിറങ്ങിയ ചെന്നൈ സൂപ്പര് കിംഗ്സ്, ഓപ്പണര് ഫാഫ് ഡൂപ്ലെസിയുടെ(Faf du Plessis) അര്‍ധസെഞ്ചുറി മികവിലാണ് ഭേദപ്പെട്ട സ്കോറിലെത്തിയത്. ധോണി (MS Dhoni) ഉള്‍പ്പെടെയുള്ള ബാറ്റര്‍മാര് നിരാശപ്പെടുത്തിയപ്പോള് മധ്യനിരയില് ഡൂപ്ലെസിക്കൊപ്പം രവീന്ദ്ര ജഡേജ(15) നടത്തിയ പോരാട്ടമാണ് ചെന്നൈയെ 100 കടത്തിയത്. നാല് ബാറ്റര്‍മാര് മാത്രമാണ് ചെന്നൈ നിരയില് രണ്ടക്കം കടന്നത്. പഞ്ചാബിനായി അര്‍ഷദീപ് സിംഗും ക്രിസ് ജോര്‍ദാനും രണ്ട് വിക്കറ്റ് വീതം വീഴ്ത്തി.\nനിരാശപ്പെടുത്തി വിണ്ടും ധോണി\nഫാഫ് ഡൂപ്ലെസിക്കൊപ്പം ചെന്നൈ ടോട്ടല് 50 കടത്തിയെങ്കിലും ചെന്നൈ നായകന് എം എസ് ധോണി ബാറ്റിംഗില് ഒരിക്കല് കൂടി നിരാശപ്പെടുത്തി. 15 പന്തില് രണ്ട് ബൗണ്ടറികളടക്കം 12 റണ്‍സെടുത്ത ധോണിയെ രവി ബിഷ്ണോയി ബൗള്‍ഡാക്കി. 62-5 വിക്കറ്റ് നഷ്ടമായ ചെന്നൈയെ അവസാന ഓവറുകളില് രവീന്ദ്ര ജഡേജയും ഫാഫ് ഡൂപ്ലെസിയും ചേര്‍ന്ന് 100 കടത്തി. 46 പന്തില് അര്‍ധസെഞ്ചുറി തികച്ച ഡൂപ്ലെസി 55 പന്തില് എട്ട് ഫോറും രണ്ട് സിക്സും പറത്തി 76 റണ്‍സെടുത്ത് അവസാന ഓവറിലാണ് പുറത്തായത്. ആദ്യ മൂന്നോവറില് ആറ് റണ്‍സ് മാത്രം വിട്ടുകൊടുത്ത മുഹമ്മദ് ഷമിക്കെതിരെ അവസാന ഓവറില് 16 റണ്‍സടിച്ചാണ് ചെന്നൈ 134 റണ്‍സിലെത്തിയത്.\nപഞ്ചാബിനായിഅര്‍ഷദീപ് സിംഗ് 35 റണ്‍സിന് രണ്ട് വിക്കറ്റെടുത്തപ്പോള് ക്രിസ് ജോര്‍ദാന് 20 റണ്‍സ് വഴങ്ങി രണ്ട് വിക്കറ്റെടുത്തു. ഷമിയും ബിഷ്ണോയിയും ഓരോ വിക്കറ്റ് വീതം വീഴ്ത്തി.\nചെന്നൈ ഡല്‍ഹി കാപിറ്റല്‍സിനെതിരെ കളിച്ച ടീമിനെ നിലനിര്‍ത്തിയാണ് ഇറങ്ങിയത്. പഞ്ചാബ് ഒരു മാറ്റം വരുത്തി. നിക്കോളാസ് പുരാന് പകരം ക്രിസ് ജോര്‍ദാന് ടീമിലെത്തി.\nചെന്നൈ സൂപ്പര് കിംഗ്‌സ്: റുതുരാജ് ഗെയ്കവാദ്, ഫാഫ് ഡു പ്ലെസിസ്, റോബിന് ഉത്തപ്പ, മൊയീന് അലി, അമ്പാട്ടി റായൂഡു, എം എസ് ധോണി, രവീന്ദ്ര ജഡേജ, ഡ്വെയ്ന് ബ്രാവോ, ഷാര്‍ദുള് ഠാക്കൂര്, ദീപക് ചാഹര്, ജോഷ് ഹേസല്‍വുഡ്.


എസ് വെെ എസ് സാന്ത്വനം സഹായി കോവിഡ് ഹോസ്പിറ്റൽ ഇന്ന് നാടിന് സമർപ്പിക്കും.\nHomeKOZHIKODEഎസ് വെെ എസ് സാന്ത്വനം സഹായി കോവിഡ് ഹോസ്പിറ്റൽ ഇന്ന് നാടിന് സമർപ്പിക്കും.\nElettil Online May 24, 2021\nകോഴിക്കോട്-പൂനൂർ:കോവിഡ് പ്രതിരോധ രംഗത്ത് ആശ്വാസം പകർന്ന് എസ് വൈ എസിന്റെ ശ്രദ്ധേയ സംരംഭമായ സാന്ത്വനം സഹായി കോവിഡ് ഹോസ്‌പിറ്റൽ ഇന്ന് (തിങ്കൾ) നാടിനു സമർപ്പിക്കും. കോവിഡ് രണ്ടാം തരംഗത്തിലെ രോഗികളുടെ എണ്ണപ്പെരുപ്പം കണക്കിലെടുത്താണ് എസ് വൈ എസ് ജില്ലാ കമ്മിറ്റി സഹായി വാദിസലാമുമായി ചേർന്ന് കോവിഡ് ഹോസ്പിറ്റൽ ആരംഭിക്കാൻ തീരുമാനിച്ചത്.\nതൊഴിൽ നഷ്ടവും വ്യാപാര മാന്ദ്യവും ഉൾപ്പടെ പലതരം പ്രയാസങ്ങളിലൂടെ കടന്നുപോകുന്ന കാലത്ത് ദരിദ്ര കടുംബങ്ങളിൽ നിന്നുള്ള കോവിഡ് രോഗികൾക്ക് ഇവിടെ ചികിത്സ സൗജന്യമായിരിക്കും. 72 ബെഡുകളാണ് ആദ്യഘട്ടത്തിൽ ഹോസ്പിറ്റലിൽ സജ്ജീകരിച്ചിരിക്കുന്നത്. പൂനൂർ റിവർഷോർ ഹോസ്പിറ്റൽ കെട്ടിടത്തിൽ ആണ് സാന്ത്വനം സഹായി കോവിഡ് ഹോസ്പിറ്റൽ പ്രവർത്തിക്കുക.\nതിങ്കളാഴ്ച വൈകുന്നേരം നാലു മണിക്ക് കേരള പൊതുമരാമത്ത് വകുപ്പ് മന്ത്രി അഡ്വ. പി എ മുഹമ്മദ് റിയാസ് ഓൺലെെനിൽ ഹോസ്പിറ്റൽ ഉദ്‌ഘാടനം ചെയ്യും.ഇന്ത്യൻ ഗ്രാൻഡ് മുഫ്തി കാന്തപുരം എ പി അബൂബക്കർ മുസ്‌ലിയാർ അധ്യക്ഷത വഹിക്കും. എസ് വൈ എസ് സംസ്ഥാന ജന. സെക്രട്ടറി ഡോ. എം. എ ഹകീം അസ്ഹരി മുഖ്യപ്രഭാഷണം നിർവഹിക്കും. ബാലുശ്ശേരി നിയോജക മണ്ഡലം എം എൽ എ അഡ്വ. സച്ചിൻ ദേവ് ചടങ്ങിൽ മുഖ്യാതിഥിയായി പങ്കെടുക്കും.\nകോഴിക്കോട് ഗവ. മെഡിക്കൽ കോളേജ് പ്രിൻസിപ്പൽ എം പി ശശി, എസ് വൈ എസ് സംസ്ഥാന പ്രസിഡന്റ് സയ്യിദ് ത്വാഹാ സഖാഫി എന്നിവർ അഭിവാദ്യ പ്രസംഗം നിർവഹിക്കും.\nസയ്യിദ് അബ്ദുൽ ഫത്താഹ് അഹ്ദൽ, എസ് എം എ ജില്ലാ പ്രസിഡന്റ് ഡോ.സയ്യിദ് അബ്ദുസ്സബൂർ ബാഹസൻ, കേരള മുസ്ലിം ജമാഅത്ത് സംസ്ഥാന സെക്രട്ടറി എൻ അലി അബ്ദുല്ല, എസ് വൈ എസ് ജില്ലാ പ്രസിഡന്റ് അബ്ദുറഷീദ് സഖാഫി കുറ്റ്യാടി, ഉണ്ണികുളം ഗ്രാമപഞ്ചായത്ത് വൈസ് പ്രസിഡന്റ് നിജിൽ രാജ്, റിവർഷോർ ഹോസ്പിറ്റൽ എം ഡി ഡോ.മുഹമ്മദലി, ഡിക്ടർ മുഹമ്മദ് അഹമ്മദ്, സഹായി ഡിറക്ടർ അബ്ദുള്ള സഅദി ചെറുവാടി എന്നിവർ ചടങ്ങിൽ സംബന്ധിക്കും.\nഎസ് വൈ എസ് ജില്ലാ ജനറൽ സെക്രട്ടറി കെ അബ്ദുൽ കലാം സ്വാഗതവും സഹായി വാദിസലാം ജനറൽ സെക്രട്ടറി കെ എ നാസർ ചെറുവാടി നന്ദിയും പറയും.


ചൊവ്വാഴ്ച 31,337 പേര്‍ക്ക് കോവിഡ്, 45,926 പേര്‍ക്ക് രോഗമുക്തി ; ടെസ്റ്റ് പോസിറ്റിവിറ്റി നിരക്ക് 23.29 – varthamanam\nചൊവ്വാഴ്ച 31,337 പേര്‍ക്ക് കോവിഡ്, 45,926 പേര്‍ക്ക് രോഗമുക്തി ; ടെസ്റ്റ് പോസിറ്റിവിറ്റി നിരക്ക് 23.29\nസംസ്ഥാനത്ത് ചൊവ്വാഴ്ച 31,337 പേര്‍ക്ക് കോവിഡ്-19 സ്ഥിരീകരിച്ചു\nരോഗം സ്ഥിരീകരിച്ച് ചികിത്സയിലായിരുന്ന 45,926 പേര് രോഗമുക്തി നേടി.സംസ്ഥാനത്തെ 10,10,995 വിവിധ ജില്ലകളിലായി പേരാണ് ഇപ്പോള് നിരീക്ഷണത്തിലുള്ളത്. ഇവരില് 9,73,021 പേര് വീട്/ഇന്‍സ്റ്റിറ്റിയൂഷണല് ക്വാറന്റീനിലും 37,974 പേര് ആശുപത്രികളിലും നിരീക്ഷണത്തിലാണ്.\nതിരുവനന്തപുരം : സംസ്ഥാനത്ത് ചൊവ്വാഴ്ച 31,337 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 4320, എറണാകുളം 3517, തിരുവനന്തപുരം 3355, കൊല്ലം 3323, പാലക്കാട് 3105, കോഴിക്കോട് 2474, ആലപ്പുഴ 2353, തൃശൂര് 2312, കോട്ടയം 1855, കണ്ണൂര് 1374, പത്തനംതിട്ട 1149, ഇടുക്കി 830, കാസര്‍ഗോഡ് 739, വയനാട് 631 എന്നിങ്ങനെയാണ് ജില്ലകളില് രോഗബാധ സ്ഥിരീകരിച്ചത്.കഴിഞ്ഞ 24 മണിക്കൂറിനിടെ 1,34,553 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 23.29 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 1,81,49,395 സാമ്പിളുകളാണ് പരിശോധിച്ചത്.യുകെ, സൗത്ത് ആഫ്രിക്ക, ബ്രസീല് എന്നീ രാജ്യങ്ങളില് നിന്നും വന്ന ആര്‍ക്കും തന്നെ കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചില്ല. അടുത്തിടെ യുകെ (115), സൗത്ത് ആഫ്രിക്ക (9), ബ്രസീല് (1) എന്നീ രാജ്യങ്ങളില് നിന്നും വന്ന 125 പേര്‍ക്കാണ് ഇതുവരെ കോവിഡ് 19 സ്ഥിരീകരിച്ചത്. ഇവരില് 124 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.കഴിഞ്ഞ ദിവസങ്ങളിലുണ്ടായ 97 മരണങ്ങളാണ് കോവിഡ്-19 മൂലമാണെന്ന് സ്ഥിരീകരിച്ചത്. ഇതോടെ ആകെ മരണം 6612 ആയി.\nരോഗം സ്ഥിരീകരിച്ചവരില് 150 പേര് സംസ്ഥാനത്തിന് പുറത്ത് നിന്നും വന്നവരാണ്. 28,921 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 2157 പേരുടെ സമ്പര്‍ക്ക ഉറവിടം വ്യക്തമല്ല. മലപ്പുറം 4149, എറണാകുളം 3377, തിരുവനന്തപുരം 3116, കൊല്ലം 3309, പാലക്കാട് 1689, കോഴിക്കോട് 2416, ആലപ്പുഴ 2331, തൃശൂര് 2294, കോട്ടയം 1726, കണ്ണൂര് 1271, പത്തനംതിട്ട 1114, ഇടുക്കി 804, കാസര്‍ഗോഡ് 714, വയനാട് 611 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 45,926 പേര് രോഗമുക്തി നേടി. തിരുവനന്തപുരം 7919, കൊല്ലം 1818, പത്തനംതിട്ട 270, ആലപ്പുഴ 1020, കോട്ടയം 3753, ഇടുക്കി 342, എറണാകുളം 6336, തൃശൂര് 4898, പാലക്കാട് 1433, മലപ്പുറം 4460, കോഴിക്കോട് 4169, വയനാട് 1309, കണ്ണൂര് 5349, കാസര്‍ഗോഡ് 2850 എന്നിങ്ങനെയാണ് രോഗമുക്തിയായത്. ഇതോടെ 3,47,626 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 18,46,105 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ 10,10,995 വിവിധ ജില്ലകളിലായി പേരാണ് ഇപ്പോള് നിരീക്ഷണത്തിലുള്ളത്. ഇവരില് 9,73,021 പേര് വീട്/ഇന്‍സ്റ്റിറ്റിയൂഷണല് ക്വാറന്റീനിലും 37,974 പേര് ആശുപത്രികളിലും നിരീക്ഷണത്തിലാണ്. 5225 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nമൂന്ന് പുതിയ ഹോട്ട് സ്പോട്ടുകളാണുള്ളത്. ഒരു പ്രദേശത്തേയും ഹോട്ട് സ്പോട്ടില് നിന്നും ഒഴിവാക്കിയിട്ടില്ല. ആകെ 856 ഹോട്ട് സ്പോട്ടുകളാണുള്ളത്.\nകെയര് ചവറ ചലഞ്ചുമായി ചവറ എം.എൽ.എ


ശ്രദ്ധേയമായി പൊറിഞ്ചുമറിയംജോസ്; മോഷൻ പോസ്റ്റർ കാണാം - Flowers TV Online\nശ്രദ്ധേയമായി പൊറിഞ്ചുമറിയംജോസ്; മോഷൻ പോസ്റ്റർ കാണാം\nഅഭിനയമികവുകൊണ്ട് പ്രേക്ഷക സ്വീകാര്യത നേടിയ നടന്മാരാണ് ചെമ്പന് വിനോദും ജോജു ജോര്‍ജും. ഇരുവരും ഒരുമിച്ചെത്തുന്ന പുതിയ ചിത്രമാണ് ‘പൊറിഞ്ചുമറിയംജോസ്’. ചലച്ചിത്രലോകം ഏറെ പ്രതീക്ഷയോടെയാണ് ചിത്രത്തെ കാത്തിരിക്കുന്നത്. ചിത്രത്തിന്റെ മോഷൻ പോസ്റ്ററാണ് സമൂഹ മാധ്യമങ്ങളിൽ തരംഗമാകുന്നത്.\nപേരില്‍തന്നെ ഒരല്പം കൗതുകം ഒളിപ്പിച്ചുകൊണ്ടാണ് പുതിയ ചിത്രത്തെക്കുറിച്ചുള്ള പ്രഖ്യാപനം നടത്തിയത്. ജോഷിയാണ് ചിത്രത്തിന്റെ സംവിധാനം നിര്‍വ്വഹിക്കുന്നത്. നൈല ഉഷയും ചിത്രത്തില് കേന്ദ്ര കഥാപാത്രമായെത്തുന്നുണ്ട്. ചിത്രത്തിന്റെ ഫസ്റ്റ്‌ലുക്ക് പോസ്റ്ററും പുറത്തിറങ്ങി. മികച്ച പ്രേക്ഷക സ്വീകാര്യത ലഭിക്കുന്നുണ്ട് ചിത്രത്തിന്റെ പോസ്റ്ററിന്. ജോജും ജോര്‍ജും ചെമ്പന് വിനോദും നൈല ഉഷയും ഉള്‍പ്പെടുന്നതാണ് ചിത്രത്തിന്റെ ഫസ്റ്റ്‌ലുക്ക് പോസ്റ്റര്.\nഅഭിലാഷ് എന് ചന്ദ്രനാണ് ചിത്രത്തിന്റെ കഥയും തിരക്കഥയും നിര്‍വ്വഹിച്ചിരിക്കുന്നത്. ഡേവിഡ് കാച്ചപ്പിള്ളി പ്രൊഡക്ഷന്‍സ് അവതരിപ്പിച്ച് കീര്‍ത്തന മൂവീസിന്റെ ബാനറില് റെജി മോന് ആണ് ചിത്രത്തിന്റെ നിര്‍മ്മാണം. ജോസഫ് എന്ന ചിത്രത്തിനുശേഷം ജോജു നായകനായി എത്തുന്ന ചിത്രമാണ് പൊറിഞ്ചുമറിയംജോസഫ്. റിലീസിങിനൊരുങ്ങുന്ന ലൂസിഫറിലാണ് നൈല ഉഷ അവസാനമായി അഭിനയിച്ചത്. ലിജോ ജോസ് പെല്ലിശേരിയുടെ ‘ജെല്ലിക്കെട്ട്’ എന്ന ചിത്രമാണ് ചെമ്പന് വിനോദിന്റെ ഇനി റിലീസ് ചെയ്യാനുള്ള ചിത്രം.\nRead more: ഇത് പൊളിക്കും; ശ്രദ്ധേയമായി ‘ഉണ്ട’യുടെ മേക്കിങ് വീഡിയോ\nഅതേസമയം മികച്ച സ്വഭാവ നടനുള്ള സംസ്ഥാന അവാര്‍ഡ് നേടിയതിന്റെ നിറവിലാണ് ജോജു. ‘ജോസഫ്’ എന്ന ചിത്രത്തിലെ അഭിനയത്തിനാണ് താരത്തെ തേടി പുരസ്‌കാരമെത്തിയത്. തീയറ്ററുകളില് മികച്ച പ്രതികരണം നേടിയ ചിത്രമാണ് ‘ജോസഫ്’. ഹാസ്യ നടനായും വില്ലനായും എത്തി മലയാള സിനിമയില് തന്റേതായ ഇടം കണ്ടെത്തിയ ജോജു ജോര്‍ജ് നായകനായി എത്തിയ ചിത്രത്തെ പ്രേക്ഷകര് ഇരുകൈയും നീട്ടി സ്വീകരിച്ചു. ചിത്രത്തിലെ ജോജുവിന്റെ അഭിനയത്തെ പുകഴ്ത്തി നിരവധി പേരും രംഗത്തെത്തിയിരുന്നു. എം പത്മകുമാറാണ് ജോസഫ് എന്ന സിനിമയുടെ സംവിധായകന്. ‘ജോസഫ്’ എന്ന ചിത്രത്തില് ഒരു റിട്ടയേര്‍ഡ് പോലീസുകാരന്റെ വേഷത്തിലാണ് ജോജു എത്തുന്നത്. ഒരു പൊലീസുകാരന്റെ ജീവിതത്തിലെ ഇരുണ്ട തലങ്ങളാണ് ചിത്രത്തിന്റെ പശ്ചാത്തലം. മനോഹരമായൊരു സസ്‌പെന്‍സ് ത്രില്ലര് വിഭാഗത്തില് പെടുത്താവുന്നതാണ് ജോസഫ് എന്ന ചിത്രം. ഡ്രീം ഷോര്‍ട്ട് സിനിമയുടെ ബാനറില് ഷൗക്കത്ത് പ്രസൂനാണ് നിര്‍മ്മാണം.\nRead more on: PorinjuMariyamJose


Fly MV242, Dual Sim, GSM, Mobile, ഫ്‌ളൈ എംവി242, ഡ്യുല് സിം, ജിഎസ്എം, മൊബൈല് - Malayalam Gizbot\nഫ്‌ളൈ എംവി242, ഒരു ഡ്യുവല് സിം ജിഎസ്എം ഫോണ്\n| Updated: Wednesday, February 1, 2012, 11:43 [IST]\nആന്‍ഡ്രോയിഡ് സ്മാര്‍ട്ട്‌ഫോണുകള്‍ക്ക് ഇന്നും ആവശ്യക്കാരേറെയാണ്. എന്നാല് ആന്‍ഡ്രോയിഡ് ഫോണുകള്‍ക്ക് ആവശ്യക്കാരേറുമ്പോഴും ജിഎസ്എം ഹാന്‍ഡ്‌സെറ്റുകള്‍ക്കും ഇപ്പോഴും ആവശ്യക്കാരേറെയാണ്. അതുകൊണ്ടു തന്നെ ആന്‍ഡ്രോയിഡ് ഫോണുകള് നിര്‍മ്മിക്കുന്നതിനിടയ്ക്കും വലിയ കമ്പനികള് വരെ ജിഎസ്എം ഹാന്‍ഡ്‌സെറ്റുകളും വിപണിയിലെത്തിക്കാന് ശ്രദ്ധിക്കുന്നുണ്ട്.\nഇപ്പോഴും ജിഎസ്എം ഫോണുകള്‍ക്ക് ആവശ്യക്കാരുണ്ടാകാനുള്ള ഒരു പ്രധാന കാരണം സ്മാര്‍ട്ട്‌ഫോണുകള്‍ക്ക് താരതമ്യേന വില കൂടുതലാണ് എന്നതാണ്. കൂടുതല് ഫീച്ചറുകള് കുറച്ചു വിലയ്ക്കു ലഭ്യമാകുമ്പോള് സ്വാഭാവികമായും ആവശ്യക്കാര് വര്‍ദ്ധിക്കും. അതുകൊണ്ടു തന്നെ പുതിയ ഫീച്ചറുകളുമായി എത്തുന്ന ജിഎസ്എം ഫോണുകള് വാങ്ങാന് ആള്‍ക്കാറുണ്ട്.\nഒരു പുതിയ ഫീച്ചര് റിച്ച് ജിഎസ്എം മൊബൈല് ഫോണ് ആണ് ഫ്‌ളൈ എംവി242.\n2.4 ഇഞ്ച് ടിഎഫ്ടി ഡിസ്‌പ്ലേ\n233 കെബി ഇന്റെണല് മെമ്മറി\nനാളം 118 എംഎം, വീതി 51 എംഎം, കട്ടി 15 എംഎം\n53 ഗ്രാം ഭാരം\nജാവ ഓപറേറ്റിംഗ് സിസ്റ്റം\nനിംബസ്, ഗൂഗിള്, യാഹൂ തുടങ്ങിയ പ്രീ ഇന്‍സ്റ്റോള്‍ഡ് ആപ്ലിക്കേഷനുകള് ഉണ്ട് ഫ്‌ളൈ എംവി242 ജിഎസ്എം ഹാന്‍ഡ്‌സെറ്റില്. ടോര്‍ച്ച്, ഇന്‍ബില്‍ട്ട് മോഡം, സ്പീക്കറുകള്, ഇബുക്ക് റീഡര്, ഇമേജ് വ്യൂവര് തുടങ്ങിയവയും ഈ മൊബൈലിന്റെ ഫീച്ചറുകളില് പെടുന്നു.\nഇവയ്‌ക്കെല്ലാം ഉപരി ഈ ഫോണിന്റെ പ്രധാന ആകര്‍ഷണീയത ഇതൊരു ഡ്യുവല് സിം ഹാന്‍ഡ്‌സെറ്റ് ആണെന്നതാണ്. ഇതിന്റെ ബാറ്ററി ബാക്ക്അപ്പും വളരെ ആകര്‍ഷണീയമാണ്.\nഈ ഡ്യുവല് സിം ജിഎസ്എം ഹാന്‍ഡ്‌സെറ്റ് എന്ന് വിപണിയിലെത്തും ഇതിന്റെ വിലയെന്തായിരിക്കും എന്നൊന്നും ഇതുവരെ അറിവായിട്ടില്ല.


മുരിങ്ങ ഇല ഊരിയെടുക്കാനൊരു എളുപ്പ വഴി!!! - Oman Job Vacancy\nവളരെയധികം പോഷക സംപുഷ്ടമായ ഇലക്കറിയാണ് മുരിങ്ങ. നിത്യവും ഇത് ഭക്ഷണത്തിൽ ഉൾപ്പെടുത്തിയാൽ അത് ആരോഗ്യത്തിന് വളരെ നല്ലതാണ്. വീട്ടിൽ തന്നെ നട്ട് വളർത്താവുന്ന ഒന്നാണ് മുരിങ്ങ. എന്നാൽ അത് തണ്ടിൽ നിന്ന് എങ്ങനെ ഊരി എടുക്കുമെന്ന് കുറച്ച് പണിയാണ്.\nഎന്നാൽ വളരെ എളുപ്പത്തിൽ ഇത് എങ്ങനെ ചെയ്യാം എന്ന് ഈ വീഡിയോയിൽ പറയുന്നുണ്ട്. വീട്ടിൽ ഉള്ള ഒരു സാധനം കൊണ്ട് തന്നെ വളരെ എളുപ്പത്തിൽ ഇത് ചെയ്യാവുന്നതാണ്. എങ്ങനെ എന്ന് വീഡിയോയിൽ കാണിക്കുന്നുണ്ട്. വീഡിയോ കാണൂ…\nവീട്ടിൽ അടപ്പില്ലാത്ത പാത്രങ്ങൾ ഉണ്ടോ എങ്കിൽ ഈ വിദ്യ ചെയ്ത് നോക്കൂ ഏത് പാത്രത്തിനുമുള്ള അടപ്പും ഉണ്ടാക്കാം….


മന്ത്രിപദം വേണ്ട: മമത | I dont want cabinet rank: Mamata - Malayalam Oneindia\nമന്ത്രിപദം വേണ്ട: മമത\nദില്ലി: വാജ്പേയി സര്‍ക്കാരില് തനിക്ക് മന്ത്രി പദം വേണ്ടെന്ന് തൃണമൂല് നേതാവ് മമതാ ബാനര്‍ജി. കിഴക്കന് റെയില്‍വേ വിഭജിക്കരുതെന്ന മമതാ ബാനര്‍ജിയുടെ ആവശ്യം തള്ളിയതിനെത്തുടര്‍ന്നാണ് മമതാ ഈ തീരുമാനം എടുത്തത്.\nഎന്‍ഡിഎ മുന്നണിയില് സഖ്യകക്ഷിയായി തുടരണമോ എന്ന കാര്യം മമത ജൂലായ് 31 ബുധനാഴ്ച തീരുമാനിക്കുമെന്നറിയുന്നു. തൃണമൂല് കോണ്‍ഗ്രസ് പ്രവര്‍ത്തകസമിതി യോഗം വൈകുന്നേരം ചേരും. ബംഗാള് ആസ്ഥാനമാക്കിയുള്ള കിഴക്കന് റെയില്‍വേ വിഭജനത്തിനെതിരെ വാജ്പേയി സര്‍ക്കാരിനെതിരെ യോജിച്ച പോരാട്ടം നടത്താന് മമത സിപിഎം നേതാക്കളെയും കണ്ടിട്ടുണ്ട്.\nറയില്‍വിഭജനപ്രശ്നത്തില് ബംഗാളിനെ അവഗണിച്ചുകൊണ്ടുള്ള സര്‍ക്കാര് തീരുമാനത്തിന് പിന്നില് ഉപപ്രധാനമന്ത്രി എല്.കെ. അദ്വാനിയാണെന്നും മമതാ ബാനര്‍ജി പരോക്ഷമായി കുറ്റപ്പെടുത്തി. ആരാണ് ഇവിടുത്തെ പ്രധാനമന്ത്രിയെന്നും പരിഹാസ്യരൂപേണ മമത ചോദിച്ചു.\nപ്രധാനമന്ത്രി ഒറ്റപ്പെട്ടിരിക്കുകയാണ്. പ്രധാനമന്ത്രിയുടെ ഓഫീസിനെത്തന്നെ ആരോ ചിലര് റാഞ്ചിയിരിക്കുന്നു. ബീഹാറുകാരനായ റെയില്‍വേമന്ത്രി നിതീഷ്കുമാറിന്റെ സങ്കുചിതപ്രാദേശിക വാദവും വോട്ട് ബാങ്ക് രാഷ്ട്രീയവുമാണ് റെയില്‍വേ വിഭജനത്തിന് പിന്നില്- കൊല്‍ക്കത്തയില് നടത്തിയ വാര്‍ത്താസമ്മേളനത്തില് വികാരാധീനയായി മമത പറഞ്ഞു.


'ലൈക്കും ഫോളോവേഴ്‌സുമല്ല ജീവിതം': കുറിപ്പുമായി സാധിക | actress sadhika venugopal shared viral note on the ban of chinese social media platforms\n'ലൈക്കും ഫോളോവേഴ്‌സുമല്ല ജീവിതം': കുറിപ്പുമായി സാധിക\nജീവിതം എന്നുപറയുന്നത് ഈ ആപ്പുകളോ, അതിലുള്ള ഫോളോവേഴ്‌സോ, അതില് കിട്ടുന്ന ലൈക്കോ അല്ലെന്നും, ഇതിനെല്ലാം അപ്പുറത്ത് സന്തോഷത്തിന്റെ അനശ്വരമായ ഒരു ലോകമുണ്ടെന്നും, അത് നമ്മള് കണ്ടെത്തണമെന്നുമാണ് സാധിക പറഞ്ഞുനിര്‍ത്തുന്നത്.\nKerala, First Published Jun 30, 2020, 10:40 PM IST\nടെലിവിഷന് പ്രേക്ഷകരുടെ ഇഷ്ട താരങ്ങളില് ഒരാളാണ് സാധിക. നിരവധി ചിത്രങ്ങളില് വേഷമിട്ട സാധിക കൂടുതലും തിളങ്ങിയത് ടെലിവിഷനിലൂടെയായിരുന്നു. ഗ്ലാമര് വേഷങ്ങളില് എത്തുന്നതിനും മടികാണിക്കാത്ത താരത്തിന്, ഇതിന്റെ പേരില് വിമര്‍ശനങ്ങള് ഏറ്റുവാങ്ങേണ്ടിയും വന്നിട്ടുണ്ട്. ഇതിനെല്ലാം താരം ശക്തമായ ഭാഷയില് തന്നെ മറുപടിയും നല്‍കാറുണ്ട്. സോഷ്യല് മീഡിയയില് സജീവമായ സാധിക, തന്റെ എല്ലാ വിശേഷങ്ങളുംതന്നെ ആരാധകരുമായി പങ്കുവയ്ക്കാറുമുണ്ട്. ഒരുപക്ഷെ കൊറോണാകാലത്ത്, ആളുകള് സദാ ജാഗരൂകരായി ഇരിക്കേണ്ടതിനെപ്പറ്റിയുള്ള പോസ്റ്റുകള് കൂടുതലായി ഇട്ട താരവും സാധികയാകും.\nഇപ്പോളിതാ ഇന്ത്യയില് ചൈനീസ് ആപ്പുകള് നിരോധിച്ചതിനെപ്പറ്റി ഒരു കുറിപ്പുതന്നെ എഴുതിയിട്ടിരിക്കുകയാണ് സാധിക. ചൈനീസ് സോഷ്യല്‍മീഡിയ ആപ്ലിക്കേഷനുകളായ ടിക് ടോക്ക്, ഹലോ, ഷെയര്‍ഇറ്റ് തുടങ്ങിയവ നിരോധിച്ചതിന് പിന്നാലെയായിരുന്നു സാധികയുടെ കുറിപ്പ്. ജീവിതം എന്നുപറയുന്നത് ഈ ആപ്പുകളോ, അതിലുള്ള ഫോളോവേഴ്‌സോ, അതില് കിട്ടുന്ന ലൈക്കോ അല്ലെന്നാണ് സാധിക പറയുന്നത്. ഇതിനെല്ലാം അപ്പുറത്ത് സന്തോഷത്തിന്റെ അനശ്വരമായ ഒരു ലോകമുണ്ടെന്നും, അത് നമ്മള് കണ്ടെത്തണമെന്നുമാണ് സാധിക പറഞ്ഞുനിര്‍ത്തുന്നത്. നമ്മള് എന്തായിരിക്കുന്നോ, അതില് സന്തോഷിക്കുക എന്നുപറഞ്ഞാണ് സാധിക പോസ്റ്റ് ഷെയര് ചെയ്തിരിക്കുന്നത്.\n'ഒരുപാട് മെസേജുകള് വന്നു. ടിക് ടോക്, ഷെയറിറ്റ്, ഹലോ ഇതൊന്നും ഇല്ലാതെ ഇനി എങ്ങനെ, എന്ത് ചെയ്യും, എന്നെല്ലാം ചോദിച്ചുകൊണ്ട്. ഞാന് ആദ്യമായി മൊബൈല്‍ഫോണ് കാണുന്നത് പ്ലസ്ടുവിന് പഠിക്കുമ്പോഴാണ്. അത് കാര്യമായി ഉപയോഗിക്കുന്നത് ഡിഗ്രിക്ക് വീട് വിട്ട് കോയമ്പത്തൂര് പോയപ്പോളാണ്. അതായത്, ജീവിതത്തിന്റെ പകുതി വര്‍ഷവും ഞാന് ജീവിച്ചത് ഫോണ് പോലും ഇല്ലാതെയാണ്. ആ ജീവിതത്തിന്റെ സുഖം അറിയുന്നിടത്തോളംകാലം, ഇന്നലെ ജീവിതത്തില് കയറിക്കൂടിയ ഒരു ആപ്ലിക്കേഷനും അതിന്റെ ഉപയോഗവും, ഇല്ലായ്മയും ഒന്നും എന്നെ ബാധിക്കില്ല.\nഈ ആപ്പുകളും, ഫോളോവേഴ്‌സും ലൈക്കുകളും ഒന്നുമല്ല നമ്മുടെ ജീവിതം. ഇതിനെല്ലാം അപ്പുറത്ത് സന്തോഷത്തിന്റെ അനശ്വരമായ ഒരു ലോകമുണ്ട്. അത് കണ്ടെത്തേണ്ടത് നാം സ്വയമാണ്.'\nനിരവധി ആളുകള് സാധികയെ സപ്പോര്‍ട്ട് ചെയ്ത് മുന്നോട്ടുവരുന്നുണ്ട്. അതുപോലെതന്നെ നിരവധി ആളുകള് സാധികയെ വിമര്‍ശിക്കുന്നുമുണ്ട്. ഇന്‍സ്റ്റാഗ്രാം പോലുള്ള ഒരു ആപ്പില് സജീവമായ സാധികയ്ക്ക് ഇതെങ്ങനെ നിഷ്പക്ഷമായി പറയാന് സാധിക്കുമെന്നാണ് ചിലരെങ്കിലും ചോദിക്കുന്നത്.\nLast Updated Jun 30, 2020, 10:40 PM IST\nസന്തോഷത്തിന്റെ അനശ്വരമായ ലോകം\nദേവയല്ല, ഇത് പുത്തൻ ലുക്ക്; ചിത്രങ്ങൾ പങ്കുവച്ച് സൂരജ്\n'പരം സുന്ദരി' ഗാനത്തിന് രസകരമായ ചുവടുകളുമായി 'കിരണും കല്യാണിയും'\n'ആയിരങ്ങളുടെ ഹൃദയം കവർന്നതിൽ അത്ഭുതമില്ല'; സജിന് ഹൃദയചുംബനം നൽകി ഷഫ്ന\nകുളിമുറിയിലെ വെള്ളം നിറച്ചുവച്ച ബക്കറ്റില് വീണ് ഒന്നരവയസുകാരി മരിച്ചു\nകണ്ണൂരില് പുഴയില് കുളിക്കാനിറങ്ങിയ വിദ്യാർഥിയെ ഒഴുക്കിൽപ്പെട്ട് കാണാതായി


actress devi chandana reply for fans questions about her youtube videos - Malayalam Filmibeat\n| Updated: Tuesday, October 12, 2021, 22:07 [IST]\nടെലിവിഷന് പ്രേക്ഷകരുടെ ഇഷ്‍ട താരമാണ് ദേവി ചന്ദന. കോമഡി ഷോകളിലൂടെയാണ് ദേവി പ്രേക്ഷകരുടെ പ്രിയങ്കരിയായി മാറിയത്. തുടര്‍ന്ന് മിനി സ്‌ക്രീനിലും ബിഗ് സ്‌ക്രീനിലുമായി താരം തിളങ്ങിനിന്നു. നല്ലൊരു നര്‍ത്തകി കൂടിയായ ദേവി ചന്ദനയുടെ ഭര്‍ത്താവ് ഗായകനായ കിഷോര് വര്‍മയാണ്. ദീര്‍ഘകാലത്തെ പ്രണയത്തിന് ശേഷമായിരുന്നു കിഷോറിന്റെയും ദേവിയുടെയും വിവാഹം. തന്റെ യുട്യൂബ് ചാനലായ 'ദേവി ചന്ദന ഒഫീഷ്യൽ' എന്നതിലൂടെ ഇടയ്ക്കിടെ വീഡിയോകളുമായി എത്താറുമുണ്ട് താരം.\nസീരിയലുകളിലും സിനിമകളിലും ഒരുപോലെ തിളങ്ങിനിൽക്കുന്ന താരത്തിന്റെ വർക്കൗട്ട് വീഡിയോകളും വലിയ ശ്രദ്ധ നേടിയിരുന്നു. 1999ലാണ് ദേവി ചന്ദനയുടെ സിനിമാ ജീവിതം ആരംഭിക്കുന്നത്. കൂടാതെ വിവിധ കോമഡി പരിപാടികളിലൂടെയും ദേവി ചന്ദന ശ്രദ്ധനേടിയിരുന്നു. ഭർത്താവുദ്യോഗം, രാക്ഷസ രാജാവ്, വേഷം, കുട്ടീം കോലും, പോളിടെക്നിക്, പഞ്ചവർണതത്ത എന്നിവയാണ് ദേവി ചന്ദനയുടെ പ്രധാന സിനിമകൾ.\nഅടുത്തിടെ കല്യാണ വീഡിയോ റോസ്റ്റ് ചെയ്തുകൊണ്ടുള്ള ദേവി ചന്ദനയുടേയും ഭർത്താവ് കിഷോർ വർമയുടേയും വീഡിയോ ഏറെ ശ്രദ്ധിക്കപ്പെട്ടിരുന്നു. സ്വയം ട്രോളികൊണ്ട് അന്നത്തെ ഓര്‍മകള് ഓര്‍ത്തെടുക്കുകയുമാണ് ദേവി ചന്ദനയും കിഷോറും വീഡിയോയിലൂടെ ചെയ്തത് വധുവരന്മാരായിരുന്ന തങ്ങളെ മാത്രമായിരുന്നില്ല അന്ന് കല്യാണത്തിൽ പങ്കെടുക്കാനെത്തിയ സെലിബ്രിറ്റികളെ അടക്കം ഉൾപ്പെടുത്തിയായിരുന്നു ട്രോളിങ്. എല്ലാവർക്കും പതിനാറ് വർഷം കൊണ്ട് ഉണ്ടായ മാറ്റങ്ങളെ കുറിച്ചുമാണ് ഇരുവരും വീഡിയോയിൽ സംസാരിച്ചത്. എത്രമാത്രം വ്യത്യാസം വന്നെന്നാണ് ഇരുവരും ചര്‍ച്ച ചെയ്യുന്നത്. രണ്ടാളും ഒന്നിച്ചിരുന്ന് ചിരിയും തമാശയുമായി കല്ല്യാണ വീഡിയോ റോസ്റ്റ് ചെയ്യുന്നതിനെ ആരാധകരും ഏറ്റെടുത്തു.\nനെയ്യില് പൊരിച്ച ഷര്‍ട്ടായിരുന്നു അന്ന് ഭർത്താവ് കിഷോർ ഇട്ടിരുന്നത് എന്നാണ് ദേവിചന്ദന തമശരൂപേണ പറയുന്നത്. ഉടുത്തിരുന്നത് നാഗര്‍കോവില് പട്ടുസാരിയാണെന്നാണ് സ്വന്തം കല്യാണ സാരിയെ കുറിച്ച് താരം പറഞ്ഞത്. ജയസൂര്യ, വിജി തമ്പി, കൃഷ്‍ണപ്രഭ, സുധീഷ്, സംവിധാകൻ ഫാസിൽ, സുബി, ടിനി ടോം, പ്രസാദ് ഗിന്നസ്, നാദിര്‍ഷാ, മച്ചാന് വര്‍ഗ്ഗീസ് തുടങ്ങിയ താരങ്ങളേയും ഇരുവരുടേയും കല്യാണ വീഡിയോയില് കാണാം. രണ്ടുമാസം പിന്നിടുന്നതേയുള്ളൂ ഇരുവരും യുട്യൂബ് ചാനൽ ആരംഭിച്ചിട്ട്. ചാനൽ ആരംഭിച്ച ശേഷം ആദ്യമായി നടത്തിയ ചോദ്യോത്തര വേളയാണ് ഇപ്പോൾ ശ്രദ്ധനേടുന്നത് കെവി ജംഗ്ഷൻ എന്ന പേരിൽ ഒരു അഭിമുഖം പോലെയാണ് ഇരുവരും ക്യു ആന്റ് എ ചെയ്തിരിക്കുന്നത്. ഇതുവരെ തങ്ങളുടെ വീഡിയോകൾക്ക് ലഭിച്ച കമന്റുകളും പലപ്പോഴായി ആരാധകർ ചോദിച്ച ചോദ്യങ്ങൾക്കുള്ള ഉത്തരവുമാണ് പുതിയ വീഡിയോയിലൂടെ ഇരുവരും മറുപടി നൽകിയിരിക്കുന്നത്.\nഫെമിനിസ്റ്റായകൊണ്ടാണോ ഭർത്താവിന്റെ പേര് വെക്കാതെ ചാനലിന് സ്വന്തം പേര് മാത്രം നൽകിയത് എന്നായിരുന്നു ഒരു ചോദ്യം. അതിനുള്ള മറുപടി താരം പറഞ്ഞത് ഇങ്ങനെയായിരുന്നു. ആദ്യ യുട്യൂബ് ചാനലിനെ കുറിച്ച് ചിന്തിച്ചപ്പോൾ ഭർത്താവ് താൽപര്യം കാണിച്ചിരുന്നില്ലെന്നും പിന്നീട് നാലാളുകൾ കണ്ട് തുടങ്ങിയപ്പോൾ അദ്ദേഹവും ഒപ്പം ചേരുകയായിരുന്നുവെന്നുമാണ് നർമ്മം കലർത്തി ദേവി ചന്ദന പറഞ്ഞത്. ഭർത്താവിനെ കുറിച്ച് കൂടി ശ്രദ്ധിച്ച് നന്നായി ഭക്ഷണം നൽകി നോക്കികൂടെ എന്ന ചോദ്യത്തിന് ഭർത്താവ് മനപൂർവം ഭക്ഷണം ഒഴിവാക്കുന്നതാണ് എന്നാണ് ദേവി ചന്ദന മറുപടി നൽകിയിരിക്കുന്നത്. അടുത്തിടെ പുറത്തിറങ്ങിയ ഇരുവരുടേയും മ്യൂസിക്ക് വീഡിയോ മനഹോരമായിരുന്നുവെന്നും അവസാനത്തെ ട്വിസ്റ്റ് വല്ലാതെ ഇഷ്ടമായിയെന്ന് നിരവധി കമന്റുകൾ വന്നതിനും താരജോഡികൾ നന്ദി പറഞ്ഞു. വിമർശനങ്ങളെ തമാശയായി പരിഗണിച്ചാണ് ഇരുവരും മറുപടികൾ നൽകിയത്. ദേവി ചന്ദനയുടെ പഴയ തറവാട് വീട് സന്ദർശിച്ചതിന്റെ വീഡിയോയ്ക്കും മികച്ച പ്രതികരണങ്ങൾ ലഭിച്ചിരുന്നു. എല്ലാ വീഡിയോകളും നന്നാകുന്നുണ്ടെന്നും ഇഷ്ടമാകുന്നുണ്ടെന്നുമാണ് വന്ന പുതിയ കമന്റുകളിൽ ഏറെയും.\nഭക്ഷണം കഴിച്ചും വണ്ണം കുറക്കാം, തങ്ങളുടെ മേക്കോവർ രഹസ്യം പങ്കുവെച്ച് ദേവി ചന്ദനയും കിഷോറും\nRead more about: devi chandana films malayalam\nactress devi chandana reply for fans questions about her youtube videos


ഞങ്ങള് തമ്മിലുള്ള വിവാഹം ഒരുപാട് ആഗ്രഹിച്ചത് ആരാധകരാണ് – TruevisionNews\nഞങ്ങള് തമ്മിലുള്ള വിവാഹം നടക്കണമെന്ന് ഒരുപാട് ആഗ്രഹിച്ചത് ആരാധകരാണെന്ന് കാവ്യാ മാധവന്.വിവാഹ ചടങ്ങുകള്‍ക്ക് ശേഷം മാധ്യമങ്ങളോട് സംസാരിക്കുകയായിരുന്നു കാവ്യ . ഞങ്ങളുടെ വിവാഹം നടക്കണമെന്ന് ഇടവും കൂടുതല് ആഗ്രഹിച്ചത് ആരാധകാരാണ് അതുകൊണ്ടാണല്ലോ മുന്‍പ് നിരവധി തവണ ഞങ്ങള് വിവാഹിതരായതെന്ന് അല്‍പം തമാശയായി കാവ്യ പറഞ്ഞു. വിവാദങ്ങള്‍ക്ക് വിരാമമിട്ട് ദിലീപും കാവ്യാമാധവനും വിവാഹിതരായത് കഴിഞ്ഞ ദിവസമാണ്. കൊച്ചിയിലെ കലൂർ വേദാന്ത ഹോട്ടലിലാണ് വിവാഹ ചടങ്ങുകൾ നടന്നത്. ഇരുവരുടെയും അടുത്ത ബന്ധുക്കളും സിനിമ മേഖലയിലെ സുഹൃത്തുക്കളും വിവാഹ ചടങ്ങിൽ പങ്കെടുത്തു. ദിലീപിന്റെ മകൾ മീനാക്ഷിയും ചടങ്ങിനുണ്ടായിരുന്നു. ദിലീപിന്റെയും കാവ്യയുടെയും രണ്ടാം വിവാഹമാണിത്.\nവിവാഹവാര്‍ത്ത അറിഞ്ഞയുടന് തന്നെ സിനിമാലോകത്തെ ചില അടുത്ത സുഹൃത്തുക്കള് മഞ്ജുവുമായി ബന്ധപ്പെടാന് ശ്രമിച്ചിരുന്നു. എന്നാല്, ഫോണ് സ്വിച്ച്‌ഡ് ഓഫ് എന്ന മറുപടിയാണു കിട്ടിയത്.\ncinema, dileep kavya madhavan, latest news, manju warrier\nകാവ്യയുമായുള്ള വിവാഹം ; എന്‍റെ നിര്‍ബന്ധമായിരുന്നുവെന്ന് മാധ്യമാങ്ങലോട് മോളെകൊണ്ട് ദിലീപ് പറയിപ്പിച്ചതാണെന്ന് മഞ്ജു അടുത്ത സുഹൃത്തുക്കളോട്


സലാമിന്റെ ആരോപണങ്ങളില് കഴമ്പുണ്ട് ; തെരഞ്ഞെടുപ്പു പ്രചാരണത്തില് വീഴ്ച പറ്റി ; ജി സുധാകരനെതിരെ സിപി - Samakalika Malayalam\nമത്സരിക്കാന് തയ്യാറെടുത്തു; പാര്‍ട്ടി സ്ഥാനാര്‍ത്ഥിയെ പിന്തുണച്ചില്ല ; പ്രചാരണത്തില് വീഴ്ച ; ജി സുധാകരനെതിരെ സിപിഎം അന്വേഷണ കമ്മീഷന് റിപ്പോര്‍ട്ട്\nBy സമകാലിക മലയാളം ഡെസ്‌ക് | Published: 03rd September 2021 02:19 PM |\nLast Updated: 03rd September 2021 02:26 PM | A+A A- |\nതിരുവനന്തപുരം : അമ്പലപ്പുഴ നിയമസഭാ തെരഞ്ഞെടുപ്പു പ്രചാരണത്തില് ജി സുധാകരന് വീഴ്ച വന്നുവെന്ന് സിപിഎം അന്വേഷണ കമ്മീഷന് റിപ്പോര്‍ട്ട്. എളമരം കരീം, കെ ജെ തോമസ് എന്നിവരടങ്ങിയ അന്വേഷണ കമ്മീഷനാണ് പാര്‍ട്ടിക്ക് റിപ്പോര്‍ട്ട് നല്‍കിയത്. റിപ്പോര്‍ട്ട് സിപിഎം സംസ്ഥാന സെക്രട്ടേറിയറ്റ് പരിഗണിക്കും. അച്ചടക്ക നടപടി സംബന്ധിച്ച് റിപ്പോര്‍ട്ടില് ശുപാര്‍ശ ചെയ്തിട്ടില്ലെന്നാണ് സൂചന.\nഅമ്പലപ്പുഴയിലെ സിപിഎം സ്ഥാനാര്‍ത്ഥി എച്ച് സലാം ഉന്നയിച്ച ആരോപണങ്ങളില് കഴമ്പുണ്ട്. സുധാകരന്റെ സമീപനം സ്ഥാനാര്‍ത്ഥിയെ പിന്തുണയ്ക്കുന്നതായിരുന്നില്ല. സാമ്പത്തിക പ്രതിസന്ധിയില് സുധാകരന്റെ ഭാഗത്തുനിന്നും സഹായകരമായ സമീപനം ഉണ്ടായില്ലെന്നും റിപ്പോര്‍ട്ട് ചൂണ്ടിക്കാട്ടുന്നു.\nസാമ്പത്തിക പ്രതിസന്ധി തീര്‍ക്കാന് ഇടപെട്ടില്ല. അമ്പലപ്പുഴ മണ്ഡലത്തില് എച്ച് സലാമിനെതിരെ വര്‍ഗീയശക്തികള് നടത്തിയ പോസ്റ്റര് പ്രചാരണത്തില് മൗനം പാലിച്ചു. സ്ഥാനാര്‍ത്ഥിയാകുമെന്ന വിശ്വാസത്തില് സുധാകരന് തയ്യാറെടുപ്പു നടത്തി. സലാമിനെ സ്ഥാനാര്‍ത്ഥിയാക്കാന് തീരുമാനിച്ചപ്പോള് ഇതിനോട് പൊരുത്തപ്പെടാന് സുധാകരന് തയ്യാറായില്ല.\nആലപ്പുഴയില് സിപിഎം സ്ഥാനാര്‍ത്ഥി പി പി ചിത്തരഞ്ജനെതിരെ പ്രചാരണം വന്നപ്പോള്, അവിടെ എംഎല്‍എയായിരുന്ന ഡോ. തോമസ് ഐസക്ക് ഇതിനെതിരെ രംഗത്തു വന്നിരുന്നു. എന്നാല് അത്തരമൊരു സമീപനം സലാമിനെതിരെ പോസ്റ്റര് പ്രചാരണം ഉണ്ടായപ്പോള് ജി സുധാകരനില് നിന്നും ഉണ്ടായില്ലെന്നും റിപ്പോര്‍ട്ടില് പറയുന്നു.\nഅമ്പലപ്പുഴയിലെ പാര്‍ട്ടി സ്ഥാനാര്‍ത്ഥി എച്ച് സലാമിനെതിരെയും റിപ്പോര്‍ട്ടില് പരാമര്‍ശമുണ്ട്. അമ്പലപ്പുഴ നിയമസഭ തെരഞ്ഞെടുപ്പില് സലാമിനും വീഴ്ചയുണ്ടായി. തെരഞ്ഞെടുപ്പ് കമ്മിറ്റിയുമായി ചേര്‍ന്ന് പ്രവര്‍ത്തിച്ചില്ല. ഒരു വിഭാഗക്കാരനെന്ന പ്രചാരണത്തെ ചെറുക്കാന് തയ്യാറായില്ലെന്നും റിപ്പോര്‍ട്ടില് സൂചിപ്പിക്കുന്നു.\nഇന്നു ചേര്‍ന്ന സിപിഎം സംസ്ഥാന സെക്രട്ടേറിയറ്റ് യോഗം ചര്‍ച്ച ചെയ്തില്ലെന്നാണ് സൂചന. കോടിയേരി ബാലകൃഷ്ണന് കോവിഡ് ബാധിതനായി ചികില്‍സയിലുള്ള സാഹചര്യത്തിലാണ് റിപ്പോര്‍ട്ട് പരിഗണിക്കാതിരുന്നതെന്നാണ് റിപ്പോര്‍ട്ട്. കോടിയേരി കൂടി പങ്കെടുക്കുന്ന സംസ്ഥാന സെക്രട്ടേറിയറ്റ് യോഗം റിപ്പോര്‍ട്ട് പരിഗണിച്ചേക്കും.\nസിപിഎം ജി സുധാകരന് അമ്പലപ്പുഴ എളമരം കരീം Latest News അന്വേഷണ കമ്മീഷന് റിപ്പോര്‍ട്ട് kerala latest news varthakal Kerala സമകാലിക മലയാളം രാഷ്ട്രീയ വാര്‍ത്തകള് കേരള വാര്‍ത്തകള് എച്ച് സലാം നിയമസഭാ തെരഞ്ഞെടുപ്പു കെ ജെ തോമസ്


ബിഡിജെഎസ് മൂന്ന് സ്ഥാനാര്‍ഥികളെ പ്രഖ്യാപിച്ചു; വയനാടും തൃശൂരും പിന്നീട്\nWed Sep 30 2020 05:01:21 GMT+0530 (India Standard Time)\nപാര്‍ട്ടി അധ്യക്ഷന് തുഷാര് വെള്ളാപ്പള്ളി ആലപ്പുഴയില് വാര്‍ത്താസമ്മേളനത്തിലാണ് സ്ഥാനാര്‍ഥികളെ പ്രഖ്യാപിച്ചത്. ആലത്തൂരില് ടി വി ബാബുവും ഇടുക്കിയില് ബിജു കൃഷ്ണനും മാവേലിക്കരയില് തഴവ സഹദേവനുമാണ് മല്‍സരിക്കുക. വയനാടും തൃശൂരും സ്ഥാനാര്‍ഥികളെ ബിഡിജെഎസ് കൗണ്‍സില് ചേര്‍ന്ന് തീരുമാനിക്കും. വയനാട്ടില് താന് മല്‍സരിക്കുമോ എന്ന കാര്യം പാര്‍ട്ടിയാണ് തീരുമാനിക്കേണ്ടത്. എവിടെയായാലും മല്‍സരിക്കും. സീറ്റ് തീരുമാനിച്ചിട്ടില്ലെന്നു മാത്രം.\nNSH26 March 2019 6:51 AM GMT\nആലപ്പുഴ: വയനാടും തൃശൂരും ഒഴികെ ബിഡിജെഎസ്സിനു ലഭിച്ച മണ്ഡലങ്ങളിലെ സ്ഥാനാര്‍ഥികളെ പ്രഖ്യാപിച്ചു. പാര്‍ട്ടി അധ്യക്ഷന് തുഷാര് വെള്ളാപ്പള്ളി ആലപ്പുഴയില് വാര്‍ത്താസമ്മേളനത്തിലാണ് സ്ഥാനാര്‍ഥികളെ പ്രഖ്യാപിച്ചത്. ആലത്തൂരില് ടി വി ബാബുവും ഇടുക്കിയില് ബിജു കൃഷ്ണനും മാവേലിക്കരയില് തഴവ സഹദേവനുമാണ് മല്‍സരിക്കുക. വയനാടും തൃശൂരും സ്ഥാനാര്‍ഥികളെ ബിഡിജെഎസ് കൗണ്‍സില് ചേര്‍ന്ന് തീരുമാനിക്കും. വയനാട്ടില് താന് മല്‍സരിക്കുമോ എന്ന കാര്യം പാര്‍ട്ടിയാണ് തീരുമാനിക്കേണ്ടത്. എവിടെയായാലും മല്‍സരിക്കും. സീറ്റ് തീരുമാനിച്ചിട്ടില്ലെന്നു മാത്രം.\nബിജെപി, എന്‍ഡിഎയിലെ മറ്റു ഘടകകക്ഷികള് എന്നിവര് താന് മല്‍സരിക്കണമെന്ന് ആവശ്യപ്പെട്ടിട്ടുണ്ട്. ബിഡിജെഎസ് കൗണ്‍സില് കൂടിവേണം അത് തീരുമാനിക്കാന്. പാര്‍ട്ടി പറയുന്നിടത്തു മല്‍സരിക്കും. ജയിക്കാന് വേണ്ടിയാണ് മല്‍സരിക്കുന്നത്. തൃശൂരില് താന് മല്‍സരിച്ചാല് തോല്‍ക്കില്ലെന്നും തുഷാര് പറഞ്ഞു. കോണ്‍ഗ്രസ് അധ്യക്ഷന് രാഹുല് ഗാന്ധി മല്‍സരിച്ചാല് വയനാട് ബിജെപിയുമായി വച്ചുമാറാന് തയ്യാറാണ്. വയനാട്ടിലെ എതിരാളി ആരാവുമെന്നതിന് അനുസരിച്ചേ സ്ഥാനാര്‍ഥിയെ തീരുമാനിക്കൂ. സീറ്റ് വച്ചുമാറുന്നതിനെക്കുറിച്ച് ബിജെപി ഇതുവരെ ചര്‍ച്ച നടത്തിയിട്ടില്ല. രാഹുല് എത്തിയാല് വയനാട്ടില് താന് മല്‍സരിക്കണമെന്ന് ആവശ്യമുയര്‍ന്നിട്ടുണ്ട്. പാര്‍ട്ടിയില് ആലോചിച്ച് ഇക്കാര്യത്തില് തീരുമാനമെടുക്കുമെന്ന് തുഷാര് കൂട്ടിച്ചേര്‍ത്തു.\nbdjs candidate announced alathur idukki mavelikkara


താലി കേട്ട് കഴിഞ്ഞപ്പോൾ വരൻ കാണിച്ച കാര്യം കണ്ടു തലയിൽ കൈവെച്ചു ബന്ധുക്കൾ ! മിഴിച്ചിരിക്കുന്ന വധുവിനേയും വീഡിയോയിൽ കാണാം - Movlog\nസമൂഹ മാധ്യമങ്ങളിൽ പല തരത്തിലുള്ള വ്യത്യസ്തമായ വിവാഹ വീഡിയോകളും ഫോട്ടോഷൂട്ടുകളും നമ്മൾ കണ്ടിട്ടുണ്ട്. ഫോട്ടോഷൂട്ടുകളിൽ വ്യത്യസ്തത കൊണ്ട് വരാനും, ജീവിതത്തിലെ ഏറ്റവും പ്രധാനപ്പെട്ട ദിവസം അതിമനോഹരമാക്കാനും നവ വധൂവരന്മാർ ഇന്ന് പ്രത്യേകം ശ്രദ്ധിക്കാറുണ്ട്. പണ്ട് കാലങ്ങളിൽ വളരെ ലളിതമായ ചടങ്ങും സദ്യയിലും ഒതുങ്ങിയിരുന്ന വിവാഹങ്ങൾ ഇന്ന് രണ്ടും മൂന്നും ദിവസം നീളുന്ന മഹാ ആഘോഷങ്ങളായി മാറിയിരിക്കുകയാണ്. ബന്ധുക്കളും സുഹൃത്തുക്കളും കൂടി ഇരുന്നുള്ള വർത്തമാനങ്ങൾ മാത്രമല്ല ,ഗംഭീര ഗാനമേളകളും, നൃത്തവും എല്ലാം വിവാഹ വീടുകളിൽ പതിവായിരിക്കുകയാണ്.\nബന്ധുക്കൾ മാത്രമല്ല വരാനും വധുവും നൃത്തം അവതരിപ്പിക്കുന്നത് ഇപ്പോൾ സർവ സാധാരണമായിരിക്കുകയാണ്. എന്നാൽ ഒട്ടും സാധാരണമല്ലാത്ത ഒരു വിവാഹ വീഡിയോ ആണിപ്പോൾ സമൂഹ മാധ്യമങ്ങളിൽ പ്രചരിക്കുന്നത്. വിവാഹ മുഹൂർത്തത്തിൽ വധുവിന്റെ കഴുത്തിൽ താലി കെട്ടിയതിന് ശേഷമുള്ള വരന്റെ സ്വഭാവം ആശങ്ക പരത്തുകയാണ്. താലികെട്ടിയ ഉടനെ എഴുന്നേറ്റ് നിന്ന് നൃത്തം ചെയ്യുകയായിരുന്നു വരൻ. വിവാഹിതനായതിന്റെ സന്തോഷത്തിലാണ് എന്ന് എല്ലാവരും ആദ്യം കരുതി. എന്നാൽ വരന്റെ ബന്ധുക്കൾ വളരെ കഷ്ടപ്പെട്ടിട്ട് ആയിരുന്നു വരനെ നിയന്ത്രിച്ചു ഇരുത്തിയത്.\nപിന്നീട് വീണ്ടും എഴുന്നേറ്റു അസ്വാഭാവികമായി നൃത്തം ചെയ്യുകയായിരുന്നു വരൻ. വരന്റെ പന്തിയില്ലാത്ത പെരുമാറ്റം കണ്ട് ഭയന്നിരിക്കുന്ന നവവധുവിന്റെ മുഖവും വീഡിയോയിൽ തെളിഞ്ഞു കാണിക്കുന്നുണ്ട്. ഒരുപാട് സ്വപ്നങ്ങൾ കണ്ടു പുതിയൊരു ജീവിതത്തിലേക്ക് കാലെടുത്ത് വെക്കാൻ തയ്യാറായി എത്തിയ വധുവിന്റെ മുഖത്ത് നിരാശയും ആശങ്കയും ആണ് പ്രകടമാവുന്നത്. ഒരുപാട് പേരാണ് ഈ വീഡിയോയ്ക്ക് കമന്റുകളുമായി രംഗത്തെത്തിയത്. ഒരു പെൺകുട്ടിയുടെ ജീവിതമാണ് നശിപ്പിക്കുന്നതെന്നും, വിവാഹത്തിന് മുമ്പ് വരന്റെ സ്വഭാവം നല്ല പോലെ അന്വേഷിച്ചതിന് ശേഷം മാത്രമേ വിവാഹം കഴിക്കാവൂ എന്ന് തുടങ്ങി നിരവധി കമന്റുകൾ ആണ് ലഭിക്കുന്നത്.


‘ദേശി രാഗ്’ നാലു ഭാഷകളില് ഒരു ദേശഭക്തിഗാനം പുറത്തിറങ്ങി\nകൊച്ചി: നാലു ഭാഷകളില് ഒരു ദേശഭക്തിഗാനം പുറത്തിറങ്ങി. രാജ്യസ്‌നേഹവുംയുദ്ധങ്ങള്‍ക്ക് എതിരെയുള്ള സന്ദേശവും ആണ് ഈ പാട്ടിന്റെ പ്രധാന ആശയം. പ്രശസ്ത സിനിമാതാരം റഹ്മാനാണ് ‘ദേശി രാഗ്’ എന്ന വീഡിയോ ആല്‍ബത്തിന്റെ ഔദ്യോഗിക ലോഞ്ച് നിര്‍വഹിച്ചത്. മലയാളം, തമിഴ്, ഹിന്ദി കൂടാതെ ഇംഗ്ലീഷിലുമായി പ്രശസ്ത ഗായകരായ അഫ്‌സല്, വൈഷ്ണവ് ഗിരീഷ് (ഇന്ത്യന് ഐഡല് ഫെയിം), പ്രശസ്ത ഗായകനും സംഗീത സംവിധായകനുമായ ഇഷാന് ദേവിനുമൊപ്പം ദോഹയില് നിന്നുള്ള മെറില് ആന് മാത്യു ഈ ആല്‍ബത്തില് നാലു ഭാഷകളിലായി പാടിയിരിക്കുന്നു. സംഗീതം സംവിധാനം പ്രസിദ്ധ വയലിനിസ്റ്റ് ഫായിസ് മുഹമ്മദാണ്. സംസ്ഥാന അവാര്‍ഡ് ജേതാവും പ്രശസ്ത ചലച്ചിത്ര ഗാന രചയിതാവുമായ ബി.കെ.ഹരിനാരായണന്, ഫൗസിയ അബൂബക്കര്, തമിഴ് സിനിമയിലെ പ്രശസ്ത ഗാന രചയിതാവായ വല്ലവന് അണ്ണാദുരൈ, ഷാജി ചുണ്ടന് എന്നിവരുടേതാണ് വരികള്. പ്രശസ്ത ചലച്ചിത്ര താരം മഞ്ജു വാര്യരാണ് ഏറെ പ്രത്യേകതകള് നിറഞ്ഞ ഈ ആല്‍ബത്തിന്റെ അവതരണം.\nരാജ്യത്തിന്റെ കാവല്‍ക്കാരായ ധീര ജവാന്മാര്‍ക്കുള്ള സമര്‍പ്പണം കൂടിയാണ് ഈ മ്യൂസിക് ആല്‍ബം. ദേശത്തിന്റെ വിവിധ സംസ്‌കാരങ്ങളെവളരെ മനോഹരമായി കോര്‍ത്തിണക്കികൊണ്ടാണ് അവതരിപ്പിച്ചിട്ടുള്ളത്. ലോകോത്തര നിലവാരത്തില് ചെയ്ത ഈ വീഡിയോ ആല്‍ബത്തിന്റെ ക്രീയേറ്റീവ് ഹെഡ് ശ്രീ ഷൌക്കത്ത് ലെന്‍സ്മാനാണ്. ആശയവും സംവിധാനവും ശ്രീ യൂസഫ് ലെന്‍സ്മാനാണ് നിര്‍വഹിച്ചിരിക്കുന്നത്. സെലെബ്രിഡ്ജ് ഇന്റര്‍നാഷണല് ആണ് ആല്‍ബം നിര്‍മിച്ചിട്ടുള്ളത്. സംഗീത നിര്‍മാണം എഫ് എം സ്റ്റുഡിയോ പ്രൊഡക്ഷന്‌സിന്റെതാണ്. മലയാള സിനിമയിലെ നിരവധി പ്രശസ്ത താരങ്ങള് ഈ വീഡിയോ ആല്‍ബത്തിന്റെ പ്രചാരണത്തിനായി പിന്തുണക്കുന്നു. വെര്‍ച്വല് റിയാലിറ്റിസംവിധാനം ഉപയോഗിച്ചു കൊണ്ട്പുറത്തിറങ്ങുന്ന ആദ്യത്തെ വീഡിയോആല്‍ബമാണ് ‘ദേശി രാഗ്’\nരാജ്യത്തിന് വേണ്ടി സ്വതന്ത്ര സമരത്തില് ബലി അര്‍പ്പിച്ച സ്വതന്ത്ര സമര സേനാനികളെ അനുസ്മരിച്ചു കൊണ്ടാണ് വീഡിയോ ആല്‍ബം തുടങ്ങുന്നത്. ഒക്ടോബര് രണ്ടിന് ഇന്റര്‍നാഷണല് ആന്റിവയലന്‍സ് ദിനം അനുബന്ധിച്ചു ഇറങ്ങിയ ഈ ദേശഭക്തിഗാനം ഗാന്ധിജിയുടെ ഏറ്റവും വലിയ ആശയമായ അഹിംസയുടെ സന്ദേശങ്ങള് ഉളവാക്കുന്നതാണ്. ‘ആന്റി വാര്’ എന്ന ആശയത്തിലാണ് വീഡിയോ ആല്‍ബം അവസാനിക്കുന്നത്. മോഹന്‍ലാലിന്റേയും മഞ്ജുവാര്യരുടെയുംശബ്ദത്തിലൂടെയുള്ള അവതരണം കൂടുതല് ഈ സന്ദേശങ്ങളെ വികാരഭരിതമാക്കുന്നു. നാല് ഭാഷകളില്‍ഹൃദയസപര്‍ശിയായ ഗാന രചനയുംവ്യത്യസ്തമായ സംഗീതവും അന്താരാഷ്ട്ര നിലവാരമുള്ളവെര്‍ച്വല് റിയാലിറ്റിടെക്‌നോളജിയും, വിഷ്വല്‍ട്രീറ്റ്‌മെന്റുംഈ ആല്‍ബത്തിന്റെ പ്രത്യേതകള് ആണ്. പിആര്‍ഒ- എഎസ് ദിനേശ്


11 Oct 2017 5:59 AM GMT\nജസ്റ്റീസ് ശിവരാജന് കമ്മീഷന്റെ റിപ്പോര്‍ട്ടിന്റെ അടിസ്ഥാനത്തില് സരിത നായരുടെ കത്തില് പേരുള്ളവര്‍ക്കെതിരെ ബലാത്സംഗത്തിനും സ്ത്രീ പീഡനത്തിനും കേസെടുക്കാന് മന്ത്രിസഭ ശുപാര്‍ശചെയ്തു. അട്ടക്കുളങ്ങര സബ് ജയിലില് വെച്ചാണ് സരിത വിവാദ കത്ത് എഴുതിയത്. ഉമ്മന്‍ചാണ്ടി തന്നെ ലൈംഗികമായി പീഡിപ്പിച്ചുവെന്ന് സരിത പറഞ്ഞിരുന്നു. 2016 ഏപ്രില് മൂന്നിന് ഏഷ്യാനെറ്റ് ന്യൂസിനോടാണ് സരിത വെളിപ്പെടുത്തല് നടത്തിയത്. ഔദ്യോഗിക വസതിയായ ക്ലിഫ് ഹൗസില് വച്ചാണ് ഉമ്മന്‍ചാണ്ടി തന്നെ പീഡിപ്പിച്ചതെന്നാണ് സരിത പറഞ്ഞത്.\nനിരവധി കോണ്‍ഗ്രസ്സ് നേതാക്കള്, മന്ത്രിമാര്, എംപിമാര് എന്നിവരുടെ പേരുകള് സരിതയുടെ കത്തില് പരാമര്‍ശിക്കപ്പെട്ടിരുന്നു. സംസ്ഥാന മന്ത്രിയുടെ വസതിയില് വെച്ച് മുന് കേന്ദ്രമന്ത്രി തന്നെ ബലാത്സംഗം ചെയ്തു എന്നു സരിത കത്തില് പറഞ്ഞിരുന്നു. കേന്ദ്ര മന്ത്രിമാര്‍ക്ക് കാഴ്ച വെയ്ക്കാന് ഒരു മന്ത്രിയുടെ പി എ സമീപിച്ചു എന്നും സരിത കത്തില് പരാമര്‍ശിച്ചിരുന്നു.\nസരിത ജയിലില് നിന്നും പുറത്തിറങ്ങിയത്തിന് ശേഷമാണ് കത്ത് പുറത്തുവന്നത്. ഏഷ്യാനെറ്റിന്റെ കൈവശമുള്ള കത്ത് സരിത 2013 മാര്‍ച്ച് 19-ന് എഴുതിയതാണെന്ന് അവര് സമ്മതിച്ചിരുന്നു. അതില് ഉപയോഗിച്ചിരിക്കുന്ന വാക്കുകള് തന്റെ കുടുംബത്തേയും കുട്ടികളേയും കരുതി പുറത്തുവിടരുതെന്നും സരിത ഏഷ്യാനെറ്റിനോട് അപേക്ഷിക്കുകയുണ്ടായി. കത്ത് സോളാര് കമ്മീഷന് നല്‍കാതിരുന്നത് അപമാനം ഭയന്നാണെന്ന് സരിത പറഞ്ഞിരുന്നു.\ncase letter OommenChandy rape sarithsnair SexualAssault solar


ആദ്യ സീന് ധനുഷിനൊപ്പമായിരുന്നു, അതും നാലു പേജ് ഡയലോഗ് പറയാനുള്ള ഷോട്ട്; മാരി2വിശേഷവുമായി ടൊവീനോ | VygaNews\nആദ്യ സീന് ധനുഷിനൊപ്പമായിരുന്നു, അതും നാലു പേജ് ഡയലോഗ് പറയാനുള്ള ഷോട്ട്; മാരി2വിശേഷവുമായി ടൊവീനോ\nമഹാനദിയിലെ മാത്തനെ മറന്നിട്ടുണ്ടാവില്ല. പ്രണയത്തിനു പുതിയ സമവാക്യം എഴുതിയ ആഷിക് അബു ചിത്രം മഹാനദിയിലെ മാത്തന് ടൊവീനോ തോമസിനു നല്‍കിയ മൈല...\nമഹാനദിയിലെ മാത്തനെ മറന്നിട്ടുണ്ടാവില്ല. പ്രണയത്തിനു പുതിയ സമവാക്യം എഴുതിയ ആഷിക് അബു ചിത്രം മഹാനദിയിലെ മാത്തന് ടൊവീനോ തോമസിനു നല്‍കിയ മൈലേജ് ചെറുതല്ല.\nമഹാനദിക്കു ശേഷം തീവണ്ടി, മറഡോണ, ഒരു കുപ്രസിദ്ധ പയ്യന് എന്നിങ്ങനെ ഒരു പിടി നല്ല ചിത്രങ്ങളുടെ ഭാഗമായി ടൊവീനോ എത്തുന്നുണ്ട്.\nമലയാളം പോലെ തമിഴിലും സാന്നിധ്യമറിയിക്കാന് ടൊവീനോയ്ക്കു സാധിച്ചു. ആദിയായിരുന്നു ആദ്യചിത്രം. വ്യത്യസ്തവും രസകരവുമായ ഒരു പ്രണയകഥയായിരുന്നു ആദി.\nആദിക്കു ശേഷം ഒരു ബ്രഹ്മാണ്ഡ ചിത്രത്തിന്റെ ഭാഗമാകാനും മലയാളിയുടെ പുതിയ യൂത്ത് ഐക്കണു കഴിഞ്ഞു, ധനുഷിനൊപ്പം മാരി2വില്. മാരി2വിന്റെ വിശേഷങ്ങള് ഒരു പ്രമുഖ മലയാളം മാധ്യമവുമായി ടൊവീനോ പങ്കുവച്ചു.\nമലയാളത്തില് തിരക്കാണെങ്കിലും മാരി2വിന്റെ കഥ കേട്ടപ്പോള് വിടാന് തോന്നിയില്ല. മാത്രമല്ല, എന്റെ തരംഗം, മറഡോണ എന്നീ ചിത്രങ്ങള് നിര്‍മ്മിച്ച വണ്ടര്‍ബാള് എന്ന കമ്പനിയാണ് മാരി2നിര്‍മ്മിക്കുന്നത്.\nഎല്ലാവരും നേരത്തെ അറിയുന്നവരായിരുന്നതിനാല് മനസ്സറിഞ്ഞ് അഭിനയിക്കാന് കഴിയുന്ന ഒരുതരം പോസിറ്റീവ് എനര്‍ജി സെറ്റിലുണ്ടായിരുന്നു.\nമാരി2ലെ ആദ്യ സീന് ധനുഷിനൊപ്പമായിരുന്നു. അതും നാലു പേജ് ഡയലോഗ് പറയാനുള്ള ഷോട്ട്. ധനുഷില് നിന്ന് സ്‌നേഹപൂര്‍ണ്ണമായ പ്രതികരണവും പ്രോത്സാഹനവും കിട്ടിയതിനാല് രസകരമായി മുന്നോട്ടുപോകാന് കഴിഞ്ഞു, ടോവീനോ പറയുന്നു.\nഎന്തായാലും മാരി2വിന്റെ റിലീസിനായി ടൊവീനയ്‌ക്കൊപ്പം പ്രേക്ഷകരും കാത്തിരിക്കുകയാണ്.\nHighlight: Actor Tovino Thomas speaks about his Tamil movie Maari 2\nVygaNews: ആദ്യ സീന് ധനുഷിനൊപ്പമായിരുന്നു, അതും നാലു പേജ് ഡയലോഗ് പറയാനുള്ള ഷോട്ട്; മാരി2വിശേഷവുമായി ടൊവീനോ


varsha bollamma: actress varsha bollamma's latest insta pics with pet dog hachiko | Samayam Malayalam Photogallery\nactress varsha bollamma's latest insta pics with pet dog hachiko\nവീട്ടിലേക്ക് ഒരാള് കൂടി! ഹാച്ചിക്കോയെ പരിചയപ്പെടുത്തി വർഷ\nമലയാള സിനിമയിൽ ചുരുങ്ങിയ സമയം കൊണ്ട് ശ്രദ്ധ നേടിയ താരമാണ് നടി വർഷ ബൊല്ലമ്മ. മലയാളത്തിന് പുറമേ തമിഴിലും തെലുങ്കിലുമൊക്കെ ഇതിനകം വര്‍ഷ ശ്രദ്ധ നേടിയിട്ടുണ്ട്. തന്‍റെ വീട്ടിലേക്കെത്തിയ പുതിയൊരാളെ പരിചയപ്പെടുത്തിക്കൊണ്ടാണ് വര്‍ഷ ഇപ്പോള് ഇൻസ്റ്റയിൽ എത്തിയിരിക്കുന്നത്. പുത്തൻ ചിത്രങ്ങള് വൈറലായിരിക്കുകയാണ്.\n‘കല്യാണം’ ,’96’, ‘മന്ദാരം’, സൂത്രക്കാരൻ എന്നീ ചിത്രങ്ങളിലൂടെ ശ്രദ്ധ നേടിയ താരമാണ് വര്‍ഷ.\nകർണ്ണാടക കൂർഗ്ഗിൽ ജനിച്ചു വളർന്ന വർഷ ബൊല്ലമ്മയെ നസ്രിയയുടെ അപരയായും പ്രേക്ഷകര് പറയാറുണ്ട്.\nവീട്ടിലേക്ക് പുതിയതായി കൊണ്ടുവന്ന ഹാച്ചിക്കോ എന്ന വളർത്തുനായയോടൊപ്പമുള്ള ചിത്രങ്ങൾ ഇൻസ്റ്റയിൽ പങ്കുവെച്ചിരിക്കുകയാണിപ്പോൾ വർഷ. ഇവൻ ഞങ്ങളുടെ ഹൃദയം കവർന്നെന്നും വർഷ ചിത്രങ്ങളോടൊപ്പം കുറിച്ചിട്ടുണ്ട്.\nചുരുങ്ങിയ കാലയളവിനുള്ളിൽ ഒരുപിടി നല്ല കഥാപാത്രങ്ങളെയാണ് വർഷ ബൊല്ലമ്മ അവതരിപ്പിച്ചത്. അടുത്തിടെ തമിഴിൽ ദളപതി വിജയ് നായകനായെത്തിയ ബിഗിലിലും വർ‍ഷ അഭിനയിച്ചിരുന്നു. തെലുങ്കിൽ ജാനുവിലും അഭിനയിച്ചിരുന്നു.\nWeb Title : actress varsha bollamma's latest insta pics with pet dog hachiko\nവർഷ ബൊല്ലമ്മ varsha bollamma pet dog varsha bollamma latest insta pics varsha bollamma hachiko varsha bollamma Actress Varsha Bollamma\nസാരിയില് സെക്സിയായി അനുശ്രീ; പുത്തന് ഫോട്ടോഷൂട്ട് കാണാംഅടുത്ത ഗാലറി


ഇന്ത്യയുടെ ഗ്രാന്‍ഡ് കന്യോന് മുന്നില്\nSun Nov 28 2021 10:49:07 GMT+0530 (India Standard Time)\nഇന്ത്യയുടെ ഗ്രാന്‍ഡ് കന്യോന് എന്ന വിളിപ്പേര് വരാന് കാരണമായ സുന്ദരമായ പെന്നാര് നദിയുടെ അടുത്തേക്കാണ് നടക്കുന്നത്. പാറകള്‍ക്ക് മുകളിലൂടെ ചാടിക്കടന്ന് മനസ്സില് പതിച്ച ആ കാഴ്ച നഗ്‌ന നേത്രങ്ങള് കൊണ്ട് കണ്ടു. ആ കാഴ്ച ജീവിതത്തില് വച്ച് കണ്ടിട്ടുള്ളതില് അതിമനോഹരമായതായിരുന്നു.\nSHN20 Jan 2019 9:58 PM GMT\nഎഴുത്തും ചിത്രങ്ങളും അല്‍ത്താഫ് ഹുസ്\nഅന്തിമയക്കത്തില് സ്‌ക്രീനില് തോണ്ടിയിരിക്കുമ്പോഴാണ് ആദ്യമായി ഗണ്ടിക്കോട്ടയുടെ ചിത്രം കണ്ണില് പെടുന്നത്. കണ്ണിനെയും മനസ്സിനെയും ഒരുപോലെ വീഴ്ത്തിയ ചിത്രത്തെ കുറിച്ചായി പിന്നെ അന്വേഷണം. ഗൂഗിളിലും മറ്റു ഓണ്‍ലൈന് മാധ്യമങ്ങളിലും തേരാപാരാ അന്വേഷിച്ചു. ഒടുവില് സ്ഥലം കണ്ടെത്തി. ആന്ധ്രാപ്രദേശിലെ ഒരു കുഗ്രാമത്തിലാണ് ഗണ്ടിക്കോട്ട സ്ഥിതി ചെയ്യുന്നത്. പിന്നെ അവിടേക്കെത്താനുള്ള അന്വേഷണത്തിലായി. മുമ്പ് പോയവരോടൊക്കെ ചോദിച്ചു വളരെ കുറച്ചാളുകളെ പോയതായിട്ട് കണ്ടുള്ളൂ. അവരുടെ സംസാരത്തില് നിന്ന് എത്തിപ്പെടാനുള്ള ബുദ്ധിമുട്ട് ഊഹിച്ചെടുത്തു. അടുത്തുള്ള റെയില്‍വേ സ്‌റ്റേഷന് 50 കിലോമീറ്റര് ദൂരത്തിലാണ് ഉള്ളത്. അവിടെ നിന്ന് ഓട്ടോയും ബസ്സും ശരണമാക്കാമെന്ന് പ്ലാനില് എഴുതിച്ചേര്‍ത്തു. പ്ലാനിങ് എല്ലാം സുഹൃത്തിന്റെ കഴിവില് പെട്ടെന്നായി. പിന്നെ യാത്രയ്ക്കുള്ള ലീവൊപ്പിക്കല്. എനിക്കാദ്യം തന്നെ ലീവ് ഞാന് സെറ്റാക്കിയെടുത്തിരുന്നു. സുഹൃത്തിന്റെ കൂടി ലീവ് ഒത്തു വന്നപ്പോള് തിങ്കളാഴ്ച ഉച്ചയ്ക്ക് വണ്ടി കയറാന് തീരുമാനിച്ചു. പ്ലാനിങ് അത്ര പെര്‍ഫെക്ട് അല്ലെങ്കിലും, എങ്ങനെയെങ്കിലും ഒടുവില് ഗണ്ടിക്കോട്ട കണ്ടിട്ടേ മടങ്ങൂ എന്ന ദൃഢനിശ്ചയം രണ്ടാളുടേയും ഉള്ളിലുണ്ടായിരുന്നു.\nതിങ്കളാഴ്ച ഉച്ചയ്ക്ക് രണ്ട് മണിക്ക് വീട്ടില് നിന്നിറങ്ങി. 3.15ന്റെ ട്രെയിനിന് വാണിയമ്പലത്തു നിന്നും വാടാനാംകുര്‍ശ്ശിയിലേക്ക് ടിക്കറ്റെടുത്തു. ട്രെയിന് യാത്രയ്ക്ക് തുടക്കം കുറിച്ചു. തിരക്ക് ഇല്ലായിരുന്നു. വാടാനാംകുര്‍ശിയില് നിന്ന് ഒറ്റപ്പാലം റെയില്‍വേ സ്‌റ്റേഷന് ലക്ഷ്യമാക്കി തിരക്കുപിടിച്ച ബസ്സില് കയറിപ്പറ്റി. ഒറ്റപ്പാലം ബസ്റ്റാന്റില് ബസ്സിറങ്ങി റെയില്‍വേ സ്‌റ്റേഷനിലേക്ക് ഒറ്റനടത്തം നടന്നു. സ്‌റ്റേഷനില് നിന്ന് 'എരാകുണ്ട്‌ലയിലേക്ക് 'ടിക്കെറ്റെടുത്തു. എരാകുണ്ട്‌ല എന്ന പേര് വന് കോമഡിയുണ്ടാക്കി.ആദ്യം ടിക്കറ്റ് കീറി തന്ന ചേട്ടന് തന്നെ പേര് കേട്ട് ചിരിച്ചു. തുടര്‍ന്നങ്ങോട്ട് പലരും ചിരിക്കുകയുണ്ടായി.\nജീവിതത്തില് ഒരുപാട് അനുഭവങ്ങള് സമ്മാനിച്ച ട്രെയിന് യാത്രയുടെ തുടക്കം കുറിക്കുകയാണ്. ട്രെയിനില് കുഴപ്പമില്ലാത്ത തിരക്കുണ്ടായിരുന്നു. പക്ഷേ, ഞങ്ങള് അഡ്ജസ്റ്റ് ചെയ്ത് ഒരു സീറ്റിലിരുന്നു. പുറം കാഴ്ചകളും കണ്ട് മറ്റു യാത്രക്കാരുടെ ശബ്ദകോലാഹങ്ങള്‍ക്കിടയിലും ഉള്ളില് ഇന്ത്യയുടെ ഗ്രാന്‍ഡ് കന്യോന്റെ ചിത്രം മാത്രമായിരുന്നു. സൂര്യന് പടിഞ്ഞാറന് ചക്രവാളത്തില് മയക്കം തുടങ്ങിയപ്പോള് ട്രെയിനില് ഞങ്ങള് പുതിയ ഒരു അനുഭവലോകം ആസ്വദിച്ചു തുടങ്ങിയിരുന്നു.\nകേരളത്തിന് പുറത്തേക്കുള്ള ട്രെയിന് യാത്ര വല്ലാത്ത ഒരു അനുഭൂതിയാണ്. പല ഭാഷ സംസാരിക്കുന്ന പല വേഷത്തിലും പല സംസ്‌കാരങ്ങളിലും ഉള്ളവര്. എല്ലാവരും പരസ്പരം അറിയുന്ന ഭാഷകള് ഉപയോഗിച്ച് സംസാരിക്കുന്നു. നാനാത്വത്തിലെ ഏകത്വം മനസിലാക്കാന് ഒരു ട്രെയിന് യാത്രയ്ക്ക് കഴിയും. ഈ യാത്രകളില് ഒരുപാട് അല്‍പ്പായുസുള്ള സൗഹൃദങ്ങളും ഉണ്ടാവും. യാത്രയ്ക്കിടെ രണ്ട് മലയാളി സുഹൃത്തുക്കളെ പരിചയപ്പെട്ടു. തൃശൂരുകാരായിരുന്നു, കോയമ്പത്തൂരില് ഡിപ്ലോമ ചെയ്യുകയാണ്. ഞങ്ങളുടെ യാത്രവിവരം ചോദിച്ചറിഞ്ഞപ്പോള് അവര് രണ്ടാളും ചിരിച്ചു. നിങ്ങക്ക് വല്ല ഭ്രാന്തുമുണ്ടോയെന്ന് അവര് പറയാതെ പറഞ്ഞു.'യാത്ര തന്നെ ഒരു ഭ്രാന്താണെന്ന് ഞാനും പറയാതെ പറഞ്ഞു. പിന്നെ രണ്ട് ആന്ത്രക്കാരായ, ശബരിമലയില് നിന്നും തിരിച്ചു വരുന്ന സ്വാമിമാരെ പരിചയപ്പെട്ടു. അറിയാവുന്ന ഭാഷയില് ഞങ്ങള് സംസാരിച്ചു. ട്രെയിനില് സ്വാമിമാരല്ലാതെ മറ്റൊരാളെ കൂടി പരിചയപ്പെട്ടിരുന്നു. ഒരു തെലുങ്കന്. അയാളും 'എരകുണ്ട്‌ലാ' സ്‌റ്റേഷനിലേക്കാണെന്ന് പറഞ്ഞു. കേരളത്തില് നിന്ന് ഗണ്ടിക്കോട്ട കാണാന് വന്ന ഞങ്ങളെ അദ്ദേഹം കൗതുകത്തോടെ നോക്കി. പിന്നെ തെലുങ്കില് എന്തൊക്കെയോ സ്വാമിമാരുമായി പറഞ്ഞുകൊണ്ടിരുന്നു. സംസാരത്തിനിടക്ക് അവര് ചിരിക്കും അപ്പൊ ഞങ്ങളും ചെറുതായിട്ട് പുഞ്ചിരിക്കും.\nസമയം 10 മണിയോടടുത്തു ഉറക്കം പതിയെ കളി തുടങ്ങി. അപൂര്‍ണമാവാത്ത തീവണ്ടിയുറക്കം. ഇരുന്നു കൊണ്ടുള്ള ഉറക്കം വല്ലാത്ത ഒരു സംഭവമാണ്. ഏറ്റവും കൗതുകം തോന്നിച്ച ഒന്ന് ഹിന്ദിക്കാരും തമിഴരും ഫുള് സെറ്റപ്പിലാണ് രാത്രി ട്രെയിനില് യാത്ര ചെയ്യുന്നത് എന്നുള്ളതാണ്. ബര്‍ത്തില് കമ്പിളിയിട്ട് പൂനക്കാരന് ഉറങ്ങുന്നത് കൊതിയോടെ നോക്കിയിരുന്നു. താഴെ കിട്ടിയ ഇടങ്ങളിലെല്ലാം തമിഴരും ഹിന്ദിക്കാരും ചുരുണ്ടുകൂടി പുതച്ച് കിടന്നു. പലപ്പോയും ചായ.. ചായേ... കാപ്പി... കാപ്പി... എന്ന ശബ്ദം കേട്ടാണ് ഉണര്‍ന്നത്. രാത്രി കഴിക്കാനായി വാങ്ങിയ ബ്രഡും ജാമും തിരക്കിനിടയില് കഴിക്കാന് കഴിഞ്ഞില്ല. അത്താഴ പട്ടിണി തന്നെ. ഇടയ്ക്ക് ചായകളില് ആശ്വാസം കണ്ടെത്തേണ്ടി വന്നു. ഇടയ്ക്ക് ഉണര്‍ന്നും ഇടയ്ക്ക് ഉറങ്ങിയും നേരം വെളുപ്പിച്ചു.\nരണ്ട് സ്വാമിമാരും കടപ്പ സ്‌റ്റേഷനില് വണക്കം പറഞ്ഞ് ഇറങ്ങി. പുലര്‍ച്ചെ 8 മണിയോടെ എരകുണ്ട്‌ല സ്‌റ്റേഷനില് വണ്ടിയിറങ്ങി. ബ്രഷ് ചെയ്യാനുള്ള സമയം കിട്ടിയില്ല. അല്ല തന്നില്ല. ട്രെയിനില് നിന്ന് പരിചയപ്പെട്ട ചേട്ടന് ഞങ്ങളെ സ്‌റ്റേഷനില് നിന്ന് പുറത്തേക്ക് കൊണ്ടുപോയി. ധൃതിയില് ഞങ്ങള് അയാളെ പിന്തുടര്‍ന്നു. അയാള് പാതി ഇംഗ്ലീഷിലും ഹിന്ദിയിലും തെലുങ്കിലും തമിഴിലുമായി ഗണ്ഡിക്കോട്ട എത്തിച്ചേരാനുള്ള മാര്‍ഗം പറഞ്ഞു തന്നു. ആ ചേട്ടനോട് ഒന്നു പേര് പോലും ചോദിച്ചിട്ടില്ല. ആകെ സംസാരിച്ചത് ഞങ്ങള് എവിടെ നിന്ന് വരുന്നു? എവിടെ പോവുന്നു എന്ന് മാത്രമാണ്. ഞങ്ങള് അയാളോട് ഒരു സഹായവും ചോദിച്ചിട്ടില്ല എന്നിട്ടും അയാള് ഞങ്ങളെ സഹായിച്ചു. സ്‌റ്റേഷന് പുറത്ത് നിന്ന് ഒരു വണ്ടിയില് ഞങ്ങളെ പ്രോദത്തൂര്‍ക്ക് കയറ്റി യാത്രയാക്കി. കൂടെ ഇത് ഷെയര് ടാക്‌സിയാണെന്നും 20 രൂപ മാത്രം കൊടുത്താല് മതിയെന്നും പറഞ്ഞു തന്നു. ഒപ്പം ഡ്രൈവര്‍ക്ക് ഞങ്ങളെ ബസ് കിട്ടുന്ന സ്ഥലത്ത് തന്നെ ഇറക്കണമെന്നും പറഞ്ഞു കൊടുത്തു. അവര് പരസ്പരം സ്വാമി എന്നാണ് അഭിസംബോധന ചെയ്യുന്നത്. ഞങ്ങളെ സഹായിച്ച തെലുങ്കന് ഒരു കൈയ്യും അതില് ഒരു നന്ദിയും കൂടെ ഒരു പുഞ്ചിരിയും നല്‍കി. ആകെ ആര്‍ക്കും വാരിക്കോരി കൊടുക്കാനുള്ളത് ഈ പുഞ്ചിരി മാത്രമേയുള്ളൂ.\nആന്ധ്രയുടെ ഗ്രാമഭംഗി ആസ്വദിച്ച് ഗ്രാമങ്ങളിലൂടെ പ്രോദത്തൂര് ലക്ഷ്യമാക്കി സ്വാമി വണ്ടിയോടിച്ചു. ഉണര്‍ന്നു വരുന്ന ഗ്രാമങ്ങളില് കോടമഞ്ഞിന്റെ ചെറിയ കുസൃതി കാണാമായിരുന്നു. കണ്ണെത്താ ദൂരത്തോളം പരന്നുകിടക്കുന്ന കൃഷിയിടങ്ങള് അതിനിട്ക്ക് പടര്‍ന്ന് പന്തലിച്ച മരങ്ങളും കണ്ണിന് ഹരിതഭംഗിയുള്ള ദൃശ്യങ്ങള് സമ്മാനിച്ചു.ഇവിടെയുള്ള വീടുകളെല്ലാം പെട്ടിക്കൂട് പോലെയാണ്. അധികവും ഉയരം കുറഞ്ഞതും വളരെ ചെറുതും. പ്രധാനമായും കാലിവളര്‍ത്തലും കൃഷിയും തന്നെയാണ് ഉപജീവന മാര്‍ഗം. കുട്ടികള് നീളം കൂടിയ ബാഗുകളുമായി നടന്നും സൈക്കിളിലും റോഡരികിലൂടെ നടന്നുപോവുന്നു. വറ്റിയ പല നദികളും കണ്ടു. അവിടെ നിന്നെല്ലാം പലരും ഉപജീവനത്തിനായി കാളവണ്ടിയില് മണലും നിറച്ച് നഗരം ലക്ഷ്യമാക്കി നീങ്ങുന്ന കാഴ്ചയും കാണാനിടയായി. പതിയെ ഗ്രാമീണത വിട്ട് നഗരത്തോട് അടുത്തു തുടങ്ങി. അല്‍പം തിരക്കുണ്ട്. ട്രാഫിക് റൂള്‍സിന് പുല്ലും വിലയാണ് കല്‍പിക്കുന്നത്. പലരും അതെന്തെന്ന് പോലും അറിയാത്തവരാണ്. വിദേശ രാജ്യങ്ങളില് കാണുന്ന പോലെ ഇടതുവശത്തുകൂടെ മാത്രമാണ് ഓവര്‍ടേക്ക് ചെയ്യുന്നത്. പതിയെ നഗരത്തിലേക്ക് കടന്നു.\nബൈക്കുകളേക്കാള് കൂടുതല് സൈക്കിളും കാളവണ്ടികളുമാണ് കണ്ടത്. വൃത്തിയുടെ കാര്യത്തില് ഡി ഗ്രേഡ് നല്‍കും. ചിലയിടങ്ങളിലെ വൃത്തികെട്ട നാറ്റം സഹിച്ചേ തീരൂ. ഉണര്‍ന്നു തുടങ്ങിയ നഗരത്തില് ബസ് കിട്ടുന്ന ഇടത്ത് സ്വാമി വണ്ടി നിര്‍ത്തി തന്നു. അടുത്ത് കണ്ട എപിഎസ്ആര്‍ടിസി ബസ് ചൂണ്ടി കാണിച്ചു തന്നു. റോഡ് ക്രോസ് ചെയ്ത് ബസ്സിന്റെ അരികിലെത്തി. ബോര്‍ഡ് മുഴുവന് തെലുങ്കാണ്. ഇംഗ്ലീഷ് എവിടെയും കാണാനില്ല. സ്വന്തം ഭാഷയോടുള്ള തെലുങ്കരുടെ ഇഷ്ടം എവിടെയും കാണാമായിരുന്നു. അറിയാവുന്ന ഭാഷയില് കണ്ടക്ടറോട് 'ജമ്മലമഗുഡു' വിലേക്കുള്ള ബസ്സാണോ ഇതെന്ന് ചോദിച്ചു. കണ്ടക്ടര് കയറാനായി പറഞ്ഞു. ഞങ്ങള് കയറി. ഊട്ടി ബസ് പോലെ വൃത്തിയില്ലാത്ത ബസ്സല്ല. നല്ല വൃത്തിയുണ്ട്. ഒരു ടൗണ് ടു ടൗണ് ബസ്സായിരുന്നു അത്. പ്രോദത്തൂര് നിന്ന് എടുത്താല് അടുത്ത സ്‌റ്റോപ്പ് ജമ്മലമഗുഡുവാണ്. നഗരത്തിരക്കില് നിന്ന് പച്ച വിരിച്ചു നില്‍ക്കുന്ന വയലേലകളും കടന്ന് ഗ്രാമങ്ങള് മുറിച്ച് വീണ്ടും ഒരു നഗരത്തിലേക്ക് എത്തി. ജമ്മലമഗുഡുവില് ബസ്സിറങ്ങി അടുത്ത് കണ്ട മൊബൈല് ഷോപ്പില് ഗണ്ടിക്കോട്ടയിലേക്കുള്ള ബസ് എവിടെ നിന്നും കിട്ടുമെന്ന് ചോദിച്ചു. 9.30ന് ബസ്സുണ്ടെന്നും അത് കിട്ടുന്ന സ്ഥലവും പറഞ്ഞു തന്നു.\nസമയം9മണി ആയി. അത്താഴപട്ടിണി മൂലം വിശപ്പ് ബ്രേക്ക് ഫാസ്റ്റിന് വേണ്ടിയുള്ള മുറവിളി കൂട്ടി. അടുത്ത കണ്ട ഒരു കടയില് കയറി. പൊറോട്ടയും ചപ്പാത്തിയുമാണ് കഴിക്കാനുള്ളത് കൂടെ ചിക്കന് കറിയും. ഞങ്ങള് ചപ്പാത്തി ഓര്‍ഡര് നല്‍കി. കിട്ടിയത് പൊറോട്ടയും.അവരുടെ ചപ്പാത്തി അതാണ്. പ്ലേറ്റില് രണ്ട് ചപ്പാത്തിയും രണ്ട് അടിപൊളി വടയും അല്‍പം കറിയും കുറച്ച് ഉള്ളിയും. ഒറ്റ ഇരുപ്പില് ചപ്പാത്തി അകത്താക്കി. ഉള്ളിയുടെ സാന്നിധ്യം എന്തിനാണെന്ന് മനസിലായില്ല. കൈയ്യും കഴുകി കുപ്പിയില് വെള്ളവും നിറച്ച് കടക്കാരനോട് ഗണ്ടികോട്ടയിലേക്കുള്ള ബസ് വിവരം ചോദിച്ചു. ബസ് പോയെന്ന മറുപടിയാണ് ഞങ്ങള്‍ക്ക് കിട്ടിയത്. പണി പാളിയോന്ന് ചെറുതായിട്ട് സംശയിച്ചു.ഗൂഗിളില് നോക്കിയപ്പോള് 15 കിലോമീറ്ററുണ്ട്. ഞങ്ങളുടെ മുഖത്തെ വൈഷമ്യം കണ്ടിട്ടാവണം കടക്കാരന് 200 രൂപ കൊടുത്താല് ഓട്ടോ കിട്ടുമെന്ന് പറഞ്ഞു. അത് കേട്ടപ്പോള് സംഗതി കരുതിയ ബജറ്റില് നിന്നും കൈവിട്ടു പോകുമോ എന്ന് തോന്നിപ്പോയി. ഓട്ടോക്കാരനോട് വിലപേശിയെങ്കിലും നടന്നില്ല. തിരിച്ച് ഇങ്ങോട്ടുള്ള വണ്ടിയെ കുറിച്ച് ചോദിച്ചപ്പോള് മൂന്ന് മണിക്ക് ബസ് ഉണ്ടെന്ന് പറഞ്ഞു. ഓട്ടോയാണെങ്കില് 2സൈഡ് 500 രൂപ വരുമെന്ന് പറഞ്ഞു. ആകെ കിളി പോയി. എന്തായാലും ഓട്ടോക്ക് പോവാന് തീരുമാനിച്ചു. വീണ്ടും മറ്റൊരു വിജനമായ റോഡിലൂടെ ഓട്ടോ നീങ്ങി.\nരണ്ട് സൈഡിലും ആള് പൊക്കത്തിലുള്ള മരങ്ങള് മാത്രം മുന്നിലും പിന്നിലും നീണ്ട് കിടക്കുന്ന റോഡും മാത്രം. കൂടാതെ കനത്ത വെയിലും. തിരിച്ചു നടക്കാമെന്ന ഞങ്ങളുടെ വ്യാമോഹം അതോടെ ഉപേക്ഷിച്ചു. ഗണ്ടിക്കോട്ടയുടെ കവാടത്തില് ഞങ്ങളെ ഇറക്കി ഓട്ടോ പോയി. മുന്‍ഭാഗത്ത് നിന്ന് കണ്ടപ്പോള് വല്യ സംഭവം അകത്തുണ്ടെന്ന് തോന്നിക്കുകയില്ല. ആന്ത്രാ ടൂറിസം വകുപ്പ് വല്ലാണ്ട് ശ്രദ്ധ കൊടുത്തില്ല എന്ന് തോന്നുന്നു. വല്യ ആളനക്കമൊന്നുമില്ല. യുനസ്‌കോയുടെ പൈതൃക പട്ടികയില് ഇടം പിടിച്ച ചരിത്ര സ്മാരകമാണ് ഗണ്ഡിക്കോട്ട. ഒരു മിനാരം കോട്ടയുടെ പ്രവേശന കവാടത്തിനടുത്തായി നില്‍ക്കുന്നുണ്ട്. ഏക്കറുകളോളം പടര്‍ന്ന് കടക്കുന്ന ഒരു സാമ്രാജ്യത്തിനകത്തേക്ക് ഞങ്ങള് കടന്നു.ഇരുമ്പും മരവും ഉപയോഗിച്ച് തീര്‍ത്ത ശക്തമായ വലിയ കോട്ട വാതില് ദ്രാവിച്ചു തുടങ്ങിയിട്ടുണ്ട്. കോട്ടയുടെ അകത്ത് നിന്ന് ഒന്ന് രണ്ട് കാളകള് ഇറങ്ങി വന്നു. പിന്നാലെ കുറച്ച് ഗ്രാമീണരും. ഒരു ഐഡിയയും തന്നില്ല. കയറിച്ചെന്നപ്പോള് കോട്ടക്ക് മുകളില് കുറച്ച് സ്‌കൂള് വിദ്യാര്‍ഥികള്. താഴെ ഒരു ചെറിയ പൂജ നടക്കുന്ന ചെറിയ അമ്പലമുണ്ട്. ഞങ്ങള് കോട്ടയുടെ മതില് കെട്ടുകള്‍ക്കുള്ളിലേക്ക് വലിയ കല്ല് കൊണ്ട് നിര്‍മിച്ച പാതയിലൂടെ നടന്നു.കോട്ടക്കകത്ത് ഒരു സ്‌കൂളും ഒരു ഗ്രാമവും ഒന്ന് രണ്ട് അമ്പലങ്ങളും പള്ളികളുമുണ്ട്. കോട്ടയുടെ കവാടം കടന്നു വന്നാല് ചെറിയൊരു ചാര്‍മിനാര് കാണാന് കഴിയും. പിന്നെ ഒരു ജയിലാണ് കണ്ടത് അതിനകത്തേക്ക് ഞങ്ങള് നടന്നു. ഉള്ളില് നിരവധി സെല്ലുകളുണ്ട്. അതിലേറെ വവ്വാലും എലികളും. സംരക്ഷണത്തിന്റെയും പരിപാലനത്തിന്റെയും കാര്യത്തില് ആന്ധ്രാ സര്‍ക്കാര് തീരെ ശ്രദ്ധിക്കുന്നില്ല. ജയിലില് നിന്നും പുറത്തിറങ്ങി അടുത്തത് ഒരു പള്ളിയായിരുന്നു. അതിന് മുന്നേ ഒരു മനോഹരമായി നിര്‍മിച്ച ഒരു കുളത്തിനരികിലേക്ക് നടന്നു. പള്ളിയുടെ അകത്ത് ചെറിയ തരത്തില് ജോലികള് നടക്കുന്നുണ്ട് മസ്ജിജിദിന് ചുറ്റും മുറ്റവും അതിന് ചേര്‍ന്ന് വരാന്തകളും കിളിമുറികളും ഉണ്ട്. അല്‍പം ഫോട്ടോ എടുക്കലും കഴിഞ്ഞ് അടുത്ത ലക്ഷ്യം നോക്കി നീങ്ങി.\nജോര്‍ജ് വ്യൂ പോയിന്റ്\nഇന്ത്യയുടെ ഗ്രാന്‍ഡ് കന്യോന് എന്ന വിളിപ്പേര് വരാന് കാരണമായ സുന്ദരമായ പെന്നാര് നദിയുടെ അടുത്തേക്കാണ് നടക്കുന്നത്. പാറകള്‍ക്ക് മുകളിലൂടെ ചാടിക്കടന്ന് മനസ്സില് പതിച്ച ആ കാഴ്ച നഗ്‌ന നേത്രങ്ങള് കൊണ്ട് കണ്ടു. ആ കാഴ്ച ജീവിതത്തില് വച്ച് കണ്ടിട്ടുള്ളതില് അതിമനോഹരമായതായിരുന്നു. കാഴ്ചകളുടെ പരിധി നിര്‍ണയിച്ച് കോടമഞ്ഞ് കിടങ്ങിലും സമീപത്തും നിറഞ്ഞു നിന്നു. ആ കാഴ്ചയില് ലയിച്ച് അല്‍പ നേരത്തിലധികം ഇരുന്നു. മനുഷ്യനിര്‍മിതമായ ആ കിടങ്ങിനിടയില് കൂടി സുന്ദരിയായി പെന്നാര് നദി കളകളമൊഴുകുന്നുണ്ട്. വലിയൊരു കിടങ്ങാണ്. ഈ കിടങ്ങ് മനുഷ്യ നിര്‍മിതമാണ് എന്നുള്ളതില് സംശയം ജനിപ്പിച്ചു. കാരണം അതിന്റെ നിര്‍മാണ ശൈലി തന്നെ. പതിറ്റാണ്ടുകള്‍ക്ക് മുമ്പ് യന്ത്രസാമഗ്രികളുടെ ഒരു സഹായവും ലഭ്യമല്ലാത്ത കാലത്ത് മനുഷ്യനെ കൊണ്ട് ഇതെങ്ങനെ ഉണ്ടാക്കിയെടുക്കാന് സാധിച്ചു?!!!!!!!. അത്രയും വലിയ കിടങ്ങ് പറയും വെട്ടി ഉണ്ടാക്കാന് കഴിഞ്ഞത് എന്തിന്റെയെങ്കിലും സഹായത്താലാണോ എന്നൊക്കെ ചിന്തിച്ചു. അധ്വാനം തന്നെയാവും എന്ന് ഒടുവില് അനുമാനിച്ചു. കിടങ്ങിന് മറുഭാഗത്ത് ഒഴിഞ്ഞു വിശാലമായി കിടക്കുന്ന മേടുകളാണ്. മനുഷ്യവാസം കുറവുള്ള മേഖലയാണ്. പെന്നാറിനെ തടഞ്ഞു വെച്ച് നിര്‍മിച്ച അണക്കെട്ട് സമീപത്തെവിടെയോ ഉണ്ടെന്ന് അവിടെയുണ്ടായിരുന്ന ഒരു സ്വദേശിയോട് ചോദിച്ചു, അയാള് ഞങ്ങളെ നിരാശപ്പെടുത്തി മറുപടി പറഞ്ഞു.\nവ്യൂ പോയിന്റില് അല്‍പ നേരം കണ്ണുകളടച്ച് പാറപ്പുറത്ത് കിടന്നു. ഇളം കാറ്റ് മന്ദം തലോടുമ്പോള് അറിയാതെ മനസ് വീണ്ടും മന്ത്രിച്ചു '' ഇതിലും മനോഹരമായ കാഴ്ചകളും അനുഭൂതികളും ദൈവം ഭൂവില് സൃഷ്ടിച്ചിട്ടുണ്ട് അതൊക്കെ ഈ ആയുസില് ഒരു ചെറിയ ഭാഗമെങ്കിലും കാണണം'. അല്‍പ നേരത്തെ വിശ്രമത്തിന് ശേഷം ബ്രഡും ജാമും കഴിച്ചു. ബ്രഡ് ആകെ പൊടിഞ്ഞ് പൊടിയായി പോയി. ഇല്ലത് കൊണ്ട് ഓണം പോലെ എന്നു പറഞ്ഞത് പോലെ ആ പൊടി ബ്രഡില് ജാമും പുരട്ടി ഉച്ചഭക്ഷണം അതിലൊതുക്കി. ചൂട് പതിയെ തനി രൂപം പുറത്തെടുത്തു തുടങ്ങിയപ്പോള് വിടവാങ്ങലിന് നിര്‍ബന്ധിതരായി കൂടെ സമയവും മടക്കത്തിന് ആക്കം കൂട്ടി.\nവ്യൂ പോയിന്റില് നിന്ന് തിരച്ച് നടക്കുമ്പോഴും മനസ് അവിടം വിടാന് മടി കാണിച്ചു.തിരിച്ച് നടന്നപ്പോള് ഒരു വലിയ അമ്പലം കണ്ടു. അതിന്റെ മനോഹരിത കൊണ്ട് അതിന്റെ അടുത്തേക്ക് പൊരിവെയിലില് നടന്നു.അവിടെ ചില ജോലികള് നടക്കുന്നുണ്ട്. ക്ഷേത്രത്തിന്റെ ചുമരില് കൊത്തിവച്ച ചിത്രങ്ങള് പലതും മാഞ്ഞു തുടങ്ങിയിട്ടുണ്ട്. അതിന്റെ സംരക്ഷണത്തിന് വേണ്ടിയുള്ള മിനുക്കുപണികളാണ് പുറത്ത് നടക്കുന്നത്. ഞങ്ങള് ഉള്ളിലേക്ക് കടന്നു. മസ്ജിദു പോലെ തന്നെ അമ്പലത്തിനു ചുറ്റും വരാന്തകളുണ്ട്. അമ്പലത്തിനകത്തും മിനുക്കു പണികള് നടക്കുന്നുണ്ട്. മനോഹരമായ ചിത്രങ്ങള് ഞങ്ങളില് കൗതുകമുണര്‍ത്തി. ചുറ്റും നടന്നു കണ്ടതിന് ശേഷം തിരിച്ചു നടന്നു. ഒരായിരം ചോദ്യങ്ങളുമായി ആ സാമ്രാജ്യത്തില് നിന്നും പുറത്ത് കടന്നു. ഈ കോട്ടക്കകത്തെ അമ്പലവും പള്ളിയും തന്നെ നമുക്ക് ചിന്തിക്കാനുള്ള വക നല്‍കുന്ന ഒന്നാണ്. പിന്നെ അതി മനോഹരമായ ഗ്രാന്‍ഡ് കന്യോനിന്റെയും ഈ കോട്ടയുടെയും നിര്‍മിതിയും അത്ഭുതവും അതിലേറെ ഗണ്ഡിക്കോട്ട ഫോര്‍ട്ടിനെയും അതിന്റെ ചരിത്രത്തെയും അറിയാനുള്ള ആകാംക്ഷയുണ്ടാക്കും.\nതിരിച്ച് കോട്ടയുടെ പുറത്ത് മടക്കയാത്രക്കായി വണ്ടി കാത്തിരുന്നു.3മണിക്കുള്ള ബസ്സിന് ഇനിയും3മണിക്കൂറിലേറെയുണ്ട്. ഒരു ഓട്ടോ അവിടെ നിര്‍ത്തിയിട്ടതായി കണ്ടു. പക്ഷേ ഓട്ടോ ചാര്‍ജ് ഓര്‍ത്ത് ഞങ്ങള് കുമ്മനടിക്കാമെന്ന വ്യാമോഹത്തോടെ ഒരു മരത്തണലില് ഇരുന്നു. കോട്ടയ്ക്കകത്ത് നിന്ന് കോട്ട കാണാന് വന്ന നാലു യുവാക്കള് ഞങ്ങളുടെ അടുത്തേക്ക് വന്നു. അവര് ഇംഗ്ലീഷില് ഞങ്ങളുമായി സംസാരിച്ച് കൂടെ വരുന്നുണ്ടോ എന്ന് ചോദിച്ചു ഞങ്ങള് അതെയെന്ന് മറുപടി നല്‍കി. അവര് ഓട്ടോ ഡ്രൈവറുമായി വിലപേശി 300 രൂപ 200 രൂപയിലേക്കെത്തിച്ചു. അറിയാവുന്ന ഇംഗ്ലീഷില് സംസാരിച്ചു കേരളത്തില് നിന്ന് ഗണ്ടിക്കോട്ട കാണാന് വേണ്ടി മാത്രം തീവണ്ടി കയറി വന്ന ഞങ്ങളെ കൗതുകത്തോടെ നോക്കി. യാത്രയ്ക്കുള്ള പ്രചോദനം ചോദിച്ചപ്പോള് അറിയാവുന്ന ഇംഗ്ലീഷില് എന്തൊക്കെയോ മറുപടി കൊടുത്തു. ജമ്മലമഗുഡുവില് എത്തുന്നതു വരെ ഞങ്ങള് സംസാരിച്ചു. രണ്ടു പേര്‍ക്കും കൂട്ടി 90 രൂപ ഷെയര് നല്‍കി.ഒരു താങ്ക്‌സും ഹാന്റ് ഷെയ്ക്കില് പകര്‍ന്ന് പ്രൊദത്തൂരിലേക്കുള്ള ബസ് പിടിച്ചു.\nപ്രൊദത്തൂരില് നിന്ന് യെരാഗുന്ത്‌ലയിലേക്ക് ബസ് കയറി. 2.50ന്റെ ട്രെയിനിന് ഷൊര്‍ണൂരിലേക്ക് വണ്ടി കയറി. ഒരു പാട് അനുഭവങ്ങള് സമ്മാനിച്ച യാത്രയ്ക്ക് വിരാമമാവാനായി. മടക്കയാത്രയില് അപ്പര് ബര്‍ത്ത് കിട്ടിയതിനാല് തലേ ദിവസത്തെ ഉറക്കത്തിന് അല്‍പം വഴിമാറിക്കൊടുത്തു. ഇടയ്ക്ക് വീണ്ടും ചായയുടെ മണം നാസികയില് തുളച്ചതു കൊണ്ടാവും ഉറക്കത്തിന് രണ്ടു മണിയോടെ തല്‍ക്കാലിക വിരാമം കൊടുത്തു. പുലര്‍ച്ചെ ഷൊര്‍ണൂരിലെത്തുന്നത് വരെ മൊബൈലില് തോണ്ടിയും അടുത്ത ബര്‍ത്തിലുണ്ടായിരുന്ന മലയാളിയോട് സൊറയും പറഞ്ഞിരുന്നു. ഷൊര്‍ണൂരില് വണ്ടിയിറങ്ങി ഒരു ചായയും പാസാക്കി പാലക്കാടന് പാസഞ്ചറിന് വേണ്ടി യാത്രാ ഓര്‍മകളും ചിത്രങ്ങളും നോക്കി റെയില്‍വേ ബെഞ്ചിലിരുന്നു...!


The last nine months of Syed Abdul Rahim’s life\nഏഷ്യൻ ഗെയിംസ് കഴിഞ്ഞപ്പോൾ ഇന്ത്യൻ ടീം ജക്കാർത്തയിൽ നിന്ന് മടങ്ങിയത് സ്വർണ മെഡലുകളും രോഗിയായ ഒരു പരിശീലകനെയും കൊണ്ടാണ്\n15 Oct, 2020 at 02:05 PM\nആധുനിക ഇന്ത്യൻ ഫുട്ബോളിന്റെ വാസ്തുശിൽപിയും ഉപദേശകനും തത്ത്വചിന്തകനുമായ സയ്യിദ് അബ്ദുൽ റഹീം 1963 ജൂണിൽ ഹൈദരാബാദിലെ ദാറുൽഷിഫയിലെ വീട്ടിൽ വെച്ച് അന്ത്യശ്വാസം വലിച്ചു.\n1947ൽ ഇന്ത്യ സ്വാതന്ത്ര്യം നേടുമ്പോഴേക്ക് സയ്യിദ് അബ്ദുൽ റഹീം ഇന്ത്യയിലെ മികച്ച ഫുട്ബോൾ പരിശീലകരിൽ ഒരാളായി മാറിയിരുന്നു. തന്റെ 42ആം ജന്മദിനം ആഘോഷിക്കുന്നതിനു മുമ്പുതന്നെ 1951ൽ, ദില്ലിയിൽ നടന്ന ആദ്യ ഏഷ്യൻ ഗെയിംസിൽ സ്വർണ മെഡലിലേക്ക് അദ്ദേഹം ഇന്ത്യയെ നയിച്ചു. എന്നാൽ, 1962ൽ ജക്കാർത്തയിൽ നടന്ന ഏഷ്യൻ ഗെയിംസിൽ ഇന്ത്യ നേടിയ രണ്ടാമത്തെ സ്വർണമാണ് റഹീമിനെ രാജ്യം കണ്ടതിൽ വെച്ച് ഏറ്റവും ഐതിഹാസികനായ 'സോക്കർ ഗുരു' (പന്തുകളിയുടെ ഗുരു) എന്ന പദവിയിലേക്ക് ഉയർത്തിയത്. ഇന്ത്യക്കാരെ വെറുക്കുകയും ദുരുപയോഗം ചെയ്യുകയും അക്രമിക്കുകയും ചെയ്യുന്ന ജക്കാർത്തയിലെ പ്രാദേശിക ജനതയുടെ ശത്രുതാപരമായ മനോഭാവത്തിനെതിരെ റഹീം ഇന്ത്യയുടെ അവിശ്വസനീയമായ വിജയത്തിന് പദ്ധതികൾ മെനഞ്ഞു. എങ്കിലും, സെപ്റ്റംബർ 4ന് നടന്ന ഫൈനലിൽ ദക്ഷിണ കൊറിയക്കെതിരെ 2-1ന് നേടിയ വിജയത്തോടെ സമാപിച്ച ജക്കാർത്തയിലെ അവിസ്മരണീയമായ അഞ്ച് മത്സരങ്ങളുടെ പ്രയാണത്തെ ഇന്നും ചിലയാളുകൾ മനസ്സിലാക്കുന്നത്, അതിനുശേഷം ഒമ്പത് മാസം മാത്രം ജീവിച്ച ഐതിഹാസികനായ കോച്ചിന്റെ ജീവിതത്തിലെ 'തിരശ്ശീല' ആയിട്ടാണ്. മാനസികമായി, ഇന്ത്യൻ ഫുട്ബോളിന് വേണ്ടി നേട്ടങ്ങൾ കൊയ്യാൻ സാധിച്ചതിൽ ഏറ്റവും സന്തുഷ്ടനായ മനുഷ്യനായിരുന്നു അദ്ദേഹം. അതേസമയം, ശ്വാസകോശ അർബുദം പിടിപെട്ടതിനാൽ ശാരീരികമായി അസഹനീയമായ വേദന അനുഭവിക്കുന്നുമുണ്ടായിരുന്നു.\nഇന്ത്യക്കാരെ വെറുക്കുകയും ദുരുപയോഗം ചെയ്യുകയും അക്രമിക്കുകയും ചെയ്യുന്ന ജക്കാർത്തയിലെ പ്രാദേശിക ജനതയുടെ ശത്രുതാപരമായ മനോഭാവത്തിനെതിരെ റഹീം ഇന്ത്യയുടെ അവിശ്വസനീയമായ വിജയത്തിന് പദ്ധതികൾ മെനഞ്ഞു\nഏഷ്യൻ ഗെയിംസ് കഴിഞ്ഞപ്പോൾ ഇന്ത്യൻ ടീം ജക്കാർത്തയിൽ നിന്ന് മടങ്ങിയത് സ്വർണ മെഡലുകളും രോഗിയായ ഒരു പരിശീലകനെയും കൊണ്ടാണ്. നിരന്തര പുകവലിക്കാരനായ റഹിം സിംഗപ്പൂരിൽ ചുരുക്കം ചില പ്രകടന മത്സരങ്ങൾക്ക് ശേഷം കൽക്കത്തയിൽ (ഇപ്പോഴത്തെ കൊൽക്കത്ത) വന്നിറങ്ങിയപ്പോൾ ഗുരുതരാവസ്ഥയിലായിരുന്നു. തന്റെ ആരോഗ്യം തകരുകയാണെന്ന കൃത്യമായ ബോധ്യമുണ്ടായിരുന്നിട്ടും അദ്ദേഹം അതാരെയും അറിയിച്ചില്ല.\nറഹീമിന്റെ ആരോഗ്യം ക്ഷയിക്കുകയായിരുന്നു. അയാൾ അർദ്ധരാത്രിയിൽ പോലും രൂക്ഷമായി ചുമച്ചിരുന്നു. ശരീരം നോവുന്നതിനാൽ അദ്ദേഹം ദിവസങ്ങളോളം തളർന്നിരുന്നിട്ടുണ്ട്. എന്നാൽ അതൊന്നും അദ്ദേഹത്തിന്റെ ശ്രദ്ധ തിരിച്ചില്ല. ഫുട്ബോൾ വൃത്തത്തിലുള്ളവർ ജക്കാർത്ത വിജയത്തിൽ സന്തോഷിക്കുമ്പോൾ, സമീപഭാവിയിൽ നേരിടേണ്ടിവരുന്ന പോരായ്മകൾ ചൂണ്ടിക്കാണിക്കാനായിരുന്നു റഹീം തിടുക്കപ്പെട്ടത്.\nസെപ്റ്റംബർ 11ന് പി.ടി.ഐക്ക് നൽകിയ അഭിമുഖത്തിൽ, ജക്കാർത്ത ഗെയിംസിൽ തന്റെ പദ്ധതികൾ നടപ്പാക്കിയ ടീമിന്റെ രീതിയിൽ അദ്ദേഹം അസംതൃപ്തി അറിയിച്ചു. പുതിയ കളി സമ്പ്രദായത്തിലാണ് ടീമിനെ പരിശീലിപ്പിച്ചതെന്ന് അദ്ദേഹം പറഞ്ഞു. വ്യത്യസ്ത ടീമുകളുമായി കളിക്കുമ്പോൾ ടീം വ്യത്യസ്ത തന്ത്രങ്ങൾ സ്വീകരിച്ചു. കൂടുതൽ സമയം ലഭിച്ചിരുന്നെങ്കിൽ ഫലം കൂടുതൽ മികച്ചതാകുമായിരുന്നു.\nഅതേസമയം, ഇത് മുൻ വിജയത്തിന്റെ അമിത ആത്മവിശ്വാസം പ്രകടിപ്പിക്കാനുള്ള സമയമല്ലെന്ന് റഹീം മുന്നറിയിപ്പ് നൽകി. വർഷങ്ങൾക്കുമുമ്പ് ആസൂത്രിതമായ സ്കീമുകൾക്ക് കീഴിൽ പരിശീലിച്ചതും മികച്ച ശിക്ഷണം നേടിയതുമായ ടീമുകൾക്കെതിരെയാണ് ഇന്ത്യൻ ടീമിന് കളിക്കാനുണ്ടായിരുന്നത്. ഏഷ്യൻ രാജ്യങ്ങൾ, പ്രത്യേകിച്ച് ദക്ഷിണ വിയറ്റ്നാം, ജപ്പാൻ എന്നീ രാജ്യങ്ങൾ ഫുട്ബോൾ കളിക്കായി പാശ്ചാത്യ ശൈലി സ്വീകരിച്ചുകൊണ്ട് ടോക്കിയോ ഒളിമ്പിക്സിനായി ദേശീയ ടീമുകളെ പരിശീലിപ്പിക്കാൻ തുടങ്ങിയിരുന്നു. ഇന്ത്യ പിന്നിലാകരുതെന്ന് അദ്ദേഹം നിർദ്ദേശിച്ചു.\nറഹീമിന്റെ ആരോഗ്യം അതിവേഗം വഷളായി. പ്രാദേശിക ഡോക്ടറെ സമീപിച്ചപ്പോൾ ശ്വാസകോശാവരണ രോഗമാണെന്ന് അദ്ദേഹം സംശയിച്ചു. ഡോക്ടർ നിർദ്ദേശിച്ച മരുന്നുകൾ ഒട്ടും സഹായകമായില്ല. റഹീമിന്റെ അവസ്ഥ കൂടുതൽ വഷളായി. ഒടുവിൽ, ഡോക്ടർ ശ്വാസകോശത്തിൽ അർബുദമാകാമെന്ന അനുമാനത്തിലേക്ക് എത്തി. റഹീമിന്റെ മക്കൾ അദ്ദേഹത്തെ ബോംബെയിലെ (ഇപ്പോൾ മുംബൈ) പ്രശസ്തമായ ടാറ്റ ആശുപത്രിയിലേക്ക് കൊണ്ടുപോയി. വിപുലമായ പരിശോധനയിൽ ഹൈദരാബാദിലെ ഡോക്ടർ പറഞ്ഞത് ശരിയാണെന്ന് സ്ഥിരീകരിക്കപ്പെട്ടു. എന്നാൽ അതിൽ ഇനിയൊന്നും ചെയ്യാനില്ലായിരുന്നു. പിന്നീടുളള ജീവിതത്തിന്റെ അവസാന ആറുമാസവും അദ്ദേഹം കിടപ്പിലായിരുന്നു. ചില സമയങ്ങളിൽ അദ്ദേഹം മറ്റുള്ളവരുടെ സഹായത്തോടെ ആന്ധ്രാപ്രദേശ് ഫുട്ബോൾ അസോസിയേഷൻ ഓഫീസ് സന്ദർശിച്ച് ചില പ്രധാന കാര്യങ്ങൾ കൈകാര്യം ചെയ്തിരുന്നു.\nറഹീമിന്റെ മനസ്സിലെ ഫുട്ബോൾ\nഅവസാനത്തെ കുറച്ച് മാസങ്ങളിൽ തന്റെ അന്ത്യം അടുത്തിരിക്കുന്നുവെന്ന് റഹീമിന് അറിയാമായിരുന്നുവെങ്കിലും, അടുത്തുള്ളവരെയും പ്രിയപ്പെട്ടവരെയും ശല്യപ്പെടുത്താതിരിക്കാൻ അദ്ദേഹം പരമാവധി ശ്രമിച്ചു. അദ്ദേഹത്തിന്റെ കുടുംബാംഗങ്ങൾ ഹോമിയോപ്പതി പരീക്ഷിച്ചെങ്കിലും ഫലമുണ്ടായില്ല. ആരോഗ്യം മോശമായതിനെക്കുറിച്ച് അദ്ദേഹം അടുത്ത കുടുബ സുഹൃത്തായ ഡോ. മന്നനോടൊഴിച്ച് മറ്റാരോടും ഒരിക്കലും പരാതിപ്പെട്ടിട്ടില്ല. “മെയ്ൻ സിന്ദഗി മെയിൻ കബി ഗലാത്ത് കാം നഹി കിയാ" (എന്റെ ജീവിതത്തിൽ ഞാൻ ഒരിക്കലും തെറ്റ് ചെയ്തിട്ടില്ല) എന്ന് അദ്ദേഹം ഒരിക്കൽ ഡോക്ടറോട് പറയുകയുണ്ടായി. തൊഴിൽപരമായി സ്കൂൾ അദ്ധ്യാപകനാണെങ്കിലും ഊണിലും ഉറക്കത്തിലും ഫുട്ബോളായിരുന്നു അദ്ദേഹത്തിന്റെ മനസ്സിൽ. ദേശീയ-സംസ്ഥാന ടീമുകളിലും ഹൈദരാബാദ് സിറ്റി പോലീസ് ടീമിലുമുള്ള മികച്ച ട്രാക്ക് റെക്കോർഡ് കാരണം, റഹീമിനെ കാൽപന്ത് കളിയുടെ അദ്ധ്യാപകനായി കാലം എപ്പോഴും ഓർക്കും.\nഒരു പരിശീലകനെന്ന നിലയിൽ അദ്ദേഹം സമാനതകളില്ലാത്തവനായിരുന്നു. എസ്.കെ അസീസുദ്ദീൻ, നൂർ മുഹമ്മദ്, എസ്.കെ മൊയ്‌നുദ്ദീൻ, അഹമ്മദ് ഹുസൈൻ, തുളസിദാസ് ബലറാം, തങ്കരാജ്, യൂസഫ് ഖാൻ തുടങ്ങിയ കളിക്കാർ ദേശീയ ടീമിലെ പ്രധാന അംഗങ്ങളാണെങ്കിലും, കൊൽക്കത്ത ടീമുകളുടെ പരമ്പരാഗത ആധിപത്യത്തിന് ഭീഷണിയായി നിലനിൽക്കുന്ന ഹൈദരാബാദ് സിറ്റി പോലീസും രാജ്യത്തെ മികച്ച കളിക്കാരായിരുന്നു.\nസ്വകാര്യമായി ഒരു ഉറുദു കവിയുമായ റഹീം മൈതാനത്ത് ചലിക്കുന്ന കവിതയാകാം ഫുട്ബോൾ എന്ന് എല്ലായ്‌പ്പോഴും ചിന്തിക്കുകയും സ്വപ്നം കാണുകയും ചെയ്തു. “ഇതൊരു ലളിതമായ കളിയാണ്" എന്നദ്ദേഹം പലപ്പോഴും പറയാറുണ്ടായിരുന്നു.\n1950നും 1963നും ഇടയിൽ (1950 മുതൽ 1954 വരെ തുടർച്ചയായി അഞ്ച് വർഷം ഉൾപ്പെടെ) ഒൻപത് തവണ അവർ റോവേഴ്സ് കപ്പ് നേടി. ഈ കാലയളവിൽ നാല് തവണ ഡ്യുറാൻഡ് കപ്പും അവർ നേടി. ബംഗാളും, ബോംബെയും, മൈസൂറും കീഴടക്കി വെച്ച ദേശീയ ചാമ്പ്യൻഷിപ്പിനുള്ള സന്തോഷ് ട്രോഫി 1956-57, 1957-58 എന്നീ വർഷങ്ങളിൽ തുടർച്ചയായി രണ്ട് തവണ ഹൈദരാബാദ് സ്വന്തമാക്കി. ഈ കാലയളവിൽ ഹൈദരാബാദ് നിർമിച്ച ഇതിഹാസ ഫുട്ബോൾ കളിക്കാരുടെ എണ്ണം ഇന്ത്യൻ ഫുട്ബോൾ ചരിത്രത്തിൽ ഇന്നുവരെ സമാനതകളില്ലാത്തവയാണ്. അതിന്റെ മുഴുവൻ ക്രെഡിറ്റും റഹീമിന് നൽകിയാലും മിക്കവരും എതിർക്കില്ല. അദ്ദേഹത്തിന്റെ പരിശീലന ജീവിതം വിവാദങ്ങളില്ലാത്തതായിരുന്നു എന്നല്ല അതിനർഥം. ഹൈദരാബാദ് ആസ്ഥാനമായുള്ള ഫുട്ബോൾ കളിക്കാരോടുള്ള അദ്ദേഹത്തിന്റെ മുൻഗണനയും, ബോംബെയിൽ നിന്നോ സർവീസുകളിൽ നിന്നോ ഉള്ള കളിക്കാർക്ക് സംശയത്തിന്റെ നിഴലിൽ നിർത്തുന്ന അദ്ദേഹത്തിന്റെ വിമുഖതയും പലപ്പോഴും സൂക്ഷ്മപരിശോധനക്ക് കീഴിലായിരുന്നു.\n1962ലെ ഏഷ്യൻ ഗെയിംസ് ഫൈനലിൽ പീറ്റർ തങ്കരാജിന് അനുകൂലമായി ഗോൾകീപ്പർ പ്രദ്യുത് ബർമനെ ഒഴിവാക്കിയതിനുള്ള വിമർശനം അദ്ദേഹം എപ്പോഴും നേരിട്ടിട്ടുണ്ട്. ഇത് ഇന്ത്യൻ ഫുട്ബോളിന്റെ ഏറ്റവും വലിയ ചർച്ചയായി തുടർന്നുകൊണ്ടേയിരിക്കും. സെമി ഫൈനൽ വരെ ബർമൻ അഭിനന്ദനാർഹമായ കളി കാഴ്ചവെച്ചതിനാൽ അദ്ദേഹത്തെ മാറ്റിനിർത്താൻ ഒരു കാരണവുമുണ്ടായിരുന്നില്ല. ടീം ജക്കാർത്തയിൽ എത്തിയ ദിവസം മുതൽ തങ്കരാജിന് പനി ബാധിച്ചിരുന്നു. ലീഗ് ഘട്ടത്തിനുശേഷം അദ്ദേഹം സുഖം പ്രാപിച്ചുവെങ്കിലും പൂർണ പരിശീലനം ഏറ്റെടുക്കാൻ കഴിയാത്തത്ര ദുർബലനായിരുന്നു.\nഫൈനൽ ദിവസം ടീം മീറ്റിംഗിൽ റഹീം ഫിറ്റ്നസിനെക്കുറിച്ച് ബർമാനോട് ചോദിച്ചു. ബർമൻ അസന്ദിഗ്‌ദ്ധമായി മറുപടി നൽകി. ഇതേ ചോദ്യം തങ്കരാജിനോട് ചോദിച്ചപ്പോൾ മറിച്ചൊരു ഉത്തരമാണ് അദ്ദേഹം നൽകിയത്. ഉച്ചതിരിഞ്ഞ് ക്യാപ്റ്റൻ ചുനി ഗോസ്വാമിയും റഹീമും പതിനൊന്ന് കളിക്കാരെ തിരഞ്ഞെടുക്കാനായിരുന്നപ്പോൾ തങ്കരാജിനെ പരിഗണിച്ചു. അരുൺ ഘോഷ്, പ്രസന്ത സിൻഹ എന്നിവരുമായി മുറി പങ്കിടുന്ന ബർമനെ ടീം സന്ദർശന മുറിയിൽ ഒത്തുകൂടുന്നതിന് അരമണിക്കൂർ മുമ്പ് മാത്രമാണ് തീരുമാനത്തെക്കുറിച്ച് അറിയിച്ചത്.\n2003ൽ ഒരു ലേഖകനുമായുള്ള അഭിമുഖത്തിൽ ബർമൻ പറഞ്ഞു: “ഞാൻ ആകെ തകർന്നുപോയി. എന്നോട് അനീതി ചെയ്തതായി കോച്ചിന് അറിയാമായിരുന്നു. ജക്കാർത്തയിൽ നിന്ന് മടങ്ങുമ്പോൾ അദ്ദേഹം സിംഗപ്പൂരിൽ എനിക്ക് ഒരു റിസ്റ്റ് വാച്ച് വാങ്ങികൊണ്ട് പറഞ്ഞു: "ജീതെ റാഹോ ബേട്ടാ" (മികച്ചൊരു ജീവിതം നയിക്കൂ, മകനെ). എനിക്ക് മനസ്സിലായി. ശേഷം ഒരു വാക്കുപോലും ഞാൻ പറഞ്ഞില്ല.”\n1960ലെ റോം ഒളിമ്പിക് ടീമിനായി ഹൈദരാബാദിൽ നിന്ന് മിഡ്ഫീൽഡറായി സ്വന്തം മകൻ എസ്.എസ് ഹക്കീമിനെയും സ്‌ട്രൈക്കറായി ഹബീബുൽ ഹസൻ ഹമീദിനെയും തെരഞ്ഞെടുത്തപ്പോൾ റഹീമിന് നിശിതമായി വിമർശനങ്ങൾ നേരിടേണ്ടിവന്നു. ഈ കാര്യം അമ്പരപ്പു സൃഷ്ടിച്ചെങ്കിലും, ഇന്റർ യൂണിവേഴ്സിറ്റി ചാമ്പ്യൻഷിപ്പിൽ ഇരുവരും മികച്ച രീതിയിൽ കളിച്ചുവെന്ന് ചിലർ ചൂണ്ടിക്കാട്ടി.\nഅവസാനമായി, ഇതെല്ലാം പഴയകാല കാര്യങ്ങളായി മാറിയ ദിവസം വന്നു. 1963 ജൂൺ 11 നാണ് അന്ത്യം സംഭവിച്ചത്. ആധുനിക ഇന്ത്യൻ ഫുട്ബോളിന്റെ വാസ്തുശിൽപിയും ഉപദേശകനും തത്ത്വചിന്തകനും ഹൈദരാബാദിലെ ദാറുൽഷിഫയിലെ വീട്ടിൽ വച്ച് അന്ത്യശ്വാസം വലിച്ചു. അടുത്ത ദിവസം തന്നെ അദ്ദേഹത്തെ സംസ്കരിച്ചു.\nസ്വകാര്യമായി ഒരു ഉറുദു കവിയുമായ റഹീം മൈതാനത്ത് ചലിക്കുന്ന കവിതയാകാം ഫുട്ബോൾ എന്ന് എല്ലായ്‌പ്പോഴും ചിന്തിക്കുകയും സ്വപ്നം കാണുകയും ചെയ്തു. “ഇതൊരു ലളിതമായ കളിയാണ്" എന്നദ്ദേഹം പലപ്പോഴും പറയാറുണ്ടായിരുന്നു. “പന്ത് എടുത്ത് തിരികെ നൽകുക, അത്രമാത്രം. എന്നാൽ പന്ത് കൂടാതെ എങ്ങനെ കളിക്കണമെന്ന് നിങ്ങൾ അറിഞ്ഞിരിക്കണം".\n1960ൽ ഇന്ത്യൻ ടീം റോം ഒളിമ്പിക്സിന് മുമ്പ് കൊൽക്കത്ത മൈതാനത്തിലെ സിറ്റി ഗ്രൗണ്ടിൽ പരിശീലനം നടത്തുകയായിരുന്നു. ഒരു ദിവസം, സെഷന്റെ അവസാനം, ചീഫ് കോച്ച് റഹീം താൻ ഏറ്റവും വിവാദപരമായി തെരഞ്ഞെടുത്ത ഹക്കീമിനെയും ഹമീദിനെയും വിളിപ്പിച്ചു. അദ്ദേഹം അവർക്ക് രണ്ട് വ്യത്യസ്ത ഷീറ്റുകൾ നൽകി. ഭംഗിയായി മടക്കി പിന്നീട് അവരോട് വായിക്കാൻ ആവശ്യപ്പെടുകയും ചെയ്തു. പരന്ന പാദമുള്ള ഹക്കീം ക്യാമ്പിലേക്ക് മടങ്ങി പേപ്പർ തുറന്നു. അതിൽ ഇങ്ങനെ പറഞ്ഞിരുന്നു: “ഹോഗി റഫ്താർ ദുഗ്ന സൂഫി/ടോസ് പർ ദൗർന അഗർ സീഖാ" (നിങ്ങളുടെ കാൽവിരലുകളിൽ എങ്ങനെ ഓടാമെന്ന് മനസ്സിലാക്കിയാൽ നിങ്ങൾക്ക് ഇരട്ടി വേഗത്തിൽ ഓടാൻ കഴിയും)”\nപന്തില്ലാത്ത നേരത്തെ പ്രകടനങ്ങളുടെ അഭാവത്തിൽ പലപ്പോഴും വിമർശിക്കപ്പെട്ടിരുന്ന ഹമീദിന് ലഭിച്ചത് വ്യത്യസ്തമായ ഒരു ഈരടിയാണ്: "ഗെയ്ൻദ് സെ ഖെൽന നഹി മുഷ്കിൽ/ഗെയ്ൻദ് ബിൻ ഖെൽക്കർ ജാര ഡെഖോ" (പന്തു കൊണ്ട് കളിക്കാൻ പ്രയാസമില്ല, പക്ഷേ പന്ത് കൂടാതെ കളിക്കാൻ ശ്രമിക്കുക).\nfootballSyed Abdul Rahim


Mohanlal use to make co-actors comfortable says Shaji N Karun - Malayalam Filmibeat\n| Published: Thursday, January 14, 2016, 15:53 [IST]\nഒപ്പം അഭിനയിക്കുന്നവരെ മോഹന്‍ലാല് എന്നും കംഫര്‍ട്ടബിളായി നിര്‍ത്താന് ശ്രദ്ധിക്കാറുണ്ട്. ലാലിനെ പോലൊരു വലിയ നടനൊപ്പം കോമ്പിനേഷന് രംഗം കിട്ടിയാല് സന്തോഷത്തേക്കാളേറെ പേടിയായിരിക്കും മിക്ക പുതുമുഖ താരങ്ങള്‍ക്കും ഉണ്ടാവുക. അത് ഇന്നായാലും അന്നായാലും.\nഎന്നാല് പഞ്ചാഗ്നി എന്ന ചിത്രത്തില് അഭിനയിക്കാന് വരുമ്പോള് ഗീതയ്ക്ക് പ്രശ്‌നം അത് മാത്രമായിരുന്നില്ല. പതറിപ്പോകുമായിരുന്ന സന്ദര്‍ഭത്തില് ഗീതയ്ക്ക് ധൈര്യം നല്‍കിയത് മോഹന്‍ലാല് ആയിരുന്നു എന്ന് ഷാജി എന് കരുണ് പറയുന്നു.\nalso read: ഷാജി എന് കരുണിന്റെ ഗാഥ വീണ്ടും, മോഹന്‍ലാലിന് പകരം ആര്?\nപഞ്ചാഗ്നിയില് അഭിനയിക്കാനെത്തുമ്പോള് ഗീത മലയാളത്തില് പുതുമുഖമാണ്. ഭാഷയറിയില്ല. എം ടിയുടെ കടുകട്ടിയുള്ള സംഭാഷണശകലങ്ങള് ഒരു വശത്ത്. കര്‍ക്കശക്കാരനായ ഹരിഹരന് എന്ന സംവിധായകന് മറുവശത്ത്. ഏതൊരു പെണ്‍കുട്ടിയും അവിടെ പതറിപ്പോകും.\nഅത് മാറ്റിയെടുത്തത് ലാലാണ്. ഞങ്ങളെല്ലാവരും ഒപ്പമുണ്ടെന്നുള്ള ധൈര്യമാണ് അദ്ദേഹം അവര്‍ക്ക് പകര്‍ന്നുനല്‍കിയത്. സിനിമയില് നാമതിന്റെ തീപ്പൊരി കാണുന്നുണ്ട്. കൊണ്ടും കൊടുത്തും മുന്നേറുന്ന ലാലിന്റെയും ഗീതയുടെയും കഥാപാത്രങ്ങള്. അവിടെ ഗീതയില്ലെങ്കില് ലാലില്ല. മറുവശത്ത് ലാലില്ലെങ്കില് ഗീതയുമില്ല.\nഏതെങ്കിലും സിനിമയില് ഒരു അഭിനേത്രി മോശമാകുന്നുണ്ടെങ്കില് അതിന് ഉത്തരവാദി മറുവശത്തുള്ള നടനാണ്. എന്തെങ്കിലും ചെയ്യണമെന്ന് നടിയുടെ മനസ്സില് ആഗ്രഹമുണ്ടാകും. പക്ഷേ അതിനുള്ള ധൈര്യമുണ്ടാകില്ല. സന്ദര്‍ഭം കിട്ടുന്നുണ്ടാകില്ല. അതിന് ആത്മധൈര്യമുള്ള ഒരാള് മറുവശത്ത് വേണം. അയാള്‍ക്ക് വിട്ടുകൊടുക്കാന് കഴിയാതെ വരുമ്പോഴാണ് ഒരു നടിയുടെ പ്രകടനം മോശമാകുന്നത്- ഷാജി എന് കരുണ് പറയുന്നു\nതനിക്കൊപ്പം നിന്ന് അഭിനയിക്കുന്നവരെ ഇത്രയേറെ പ്രോത്സാഹിപ്പിക്കുന്ന നടന് ലാലിനോളം വേറെ ഒരാളെ പിന്നെ ഞാന് കണ്ടിട്ടില്ല. അദ്ദേഹം അഭിനയിച്ച പടങ്ങള് മൊത്തം എടുത്ത് പരിശോധിച്ചാലറിയാം. മറുവശം എപ്പോഴും ശക്തമത്തായിരുന്നു. ലാല് വിട്ടുകൊടുക്കുന്നതുകൊണ്ട് മാത്രമത് സംഭവിക്കുന്നതാണ്. സ്വന്തം കഴിവിലുള്ള ആത്മവിശ്വാസമാണ് ലാലിനെ അതിന് പ്രേരിപ്പിക്കുന്നത് ഷാജി എന് കരുണ് പറഞ്ഞു.\nRead more about: malayalam cinema malayalam movie malayalam film mohanlal geetha shaji n karun മലയാളം സിനിമ മോഹന്‍ലാല് ഷാജി എന് കരുണ് ഗീത\nMohanlal use to make co-actors comfortable says Shaji N Karun\nStory first published: Thursday, January 14, 2016, 15:53 [IST]


72-കാരനായി ബിജു മേനോന്, അഭിനയമികവില് പാര്‍വതിയും ഷറഫുദ്ദീനും 'ആര്‍ക്കറിയാം' ചിത്രത്തിലെ വീഡിയോ ഗാനം -\nHome Music 72-കാരനായി ബിജു മേനോന്, അഭിനയമികവില് പാര്‍വതിയും ഷറഫുദ്ദീനും ‘ആര്‍ക്കറിയാം’ ചിത്രത്തിലെ വീഡിയോ ഗാനം\n72-കാരനായി ബിജു മേനോന്, അഭിനയമികവില് പാര്‍വതിയും ഷറഫുദ്ദീനും ‘ആര്‍ക്കറിയാം’ ചിത്രത്തിലെ വീഡിയോ ഗാനം\nപാര്‍വതി തിരുവോത്തും ഷറഫുദ്ദീനും പ്രധാന കഥാപാത്രങ്ങളായെത്തുന്ന പുതിയ ചിത്രമാണ് ആര്‍ക്കറിയാം. ബിജു മേനോനും ചിത്രത്തില് ഒരു പ്രധാന കഥാപാത്രമായെത്തുന്നുണ്ട്. ശ്രദ്ധ നേടുകയാണ് ചിത്രത്തിന്റേതായി പുറത്തിറങ്ങിയ ആദ്യ ഗാനം. ചിത്രത്തിലെ ‘ചിരമഭയമീ’ എന്നു തുടങ്ങുന്ന വീഡിയോ ഗാനമാണ് പുറത്തെത്തിയിരിയ്ക്കുന്നത്. അന്‍വര് അലിയുടേതാണ് ഗാനത്തിലെ വരികള്. നേഹ നായരും യെക്സാന് ഗാരി പെരേരയും ചേര്‍ന്ന് സംഗീതം പകര്‍ന്നിരിയ്ക്കുന്നു. മധുവന്തി നാരായണ് ആണ് ഗാനം ആലപിച്ചിരിക്കുന്നത്.\nഅതേസമയം ചിത്രത്തില് 72 വയസ്സുകാരനായാണ് ബിജു മേനോന് എത്തുന്നത് എന്നതാണ് മറ്റൊരു ആകര്‍ഷണം. മാര്‍ച്ച് 12 മുതല് ചിത്രം പ്രേക്ഷകരിലേയ്ക്കെത്തും. പാര്‍വതി അവതരിപ്പിക്കുന്ന കഥാപാത്രത്തിന്റെ അച്ഛനാണ് ചിത്രത്തിലെ ബിജു മേനോന് കഥാപാത്രം. പ്രശസ്ത ഛായാഗ്രാഹകരില് ഒരാളായ സനു ജോണ് വര്‍ഗ്ഗീസാണ് ചിത്രം സംവിധാനം ചെയ്യുന്നത്. ഹിന്ദി, തമിഴ്, തെലുങ്ക് സിനിമകള്‍ക്കു വേണ്ടിയും ഛായാഗ്രഹണം നിര്‍വഹിച്ചിട്ടുള്ള സനു ആദ്യമായി സംവിധാനം നിര്‍വഹിക്കുന്ന ചിത്രം എന്ന പ്രത്യേകതയും ആര്‍ക്കറിയാം എന്ന സിനിമയ്ക്കുണ്ട്. മൂണ്‍ഷോട്ട് എന്റര്‍ടെയ്ന്‍മെന്റ്സിന്റെയും ഒപിഎം ഡ്രീം മില് സിനിമാസിന്റേയും ബാനറില് സന്തോഷ് ടി കുരുവിളയും ആഷിഖ് അബുവും ചേര്‍ന്നാണ് ചിത്രത്തിന്റെ നിര്‍മാണം.\nസംവിധായകന് സനു ജോണ് വര്‍ഗ്ഗീസും രാജേഷ് രവിയും അരുണ് ജനാര്‍ദ്ദനനും ചേര്‍ന്നാണ് ചിത്രത്തിന് തിരക്കഥ ഒരുക്കിയിരിക്കുന്നത്. മഹേഷ് നാരായണനാണ് ചിത്രത്തിന്റെ എഡിറ്റിംഗ്. ജി ശ്രീനിവാസ് റെഡ്ഡിയാണ് ഛായാഗ്രഹണം നിര്‍വഹിക്കുന്നത്.\nStory highlights: Chiramabhayamee Video Song from Aarkkariyam


ചൈനയിൽ ഉയ്ഗുർ മുസ്‌ലിങ്ങൾക്ക് ജനനനിയന്ത്രണം\nബെയ്ജിങ്: ന്യൂനപക്ഷമായ ഉയ്ഗുർ മുസ്‌ലിങ്ങളെ തുടച്ചുനീക്കുന്നതിന്റെ ഭാഗമായി ചൈന അവർക്കിടയിൽ ജനനനിയന്ത്രണ നടപടികൾ അടിച്ചേൽപ്പിക്കുന്നതായി ആരോപണം. ഭൂരിപക്ഷമായ ഹാൻ വിഭാഗത്തിന് ജനസംഖ്യ വർധിപ്പിക്കാൻ പ്രോത്സാഹനം നൽകുന്ന ഭരണകൂടം മുസ്‌ലിങ്ങൾക്കുമേലുള്ള നിയന്ത്രണം ശക്തമാക്കുകയാണെന്നാണ് റിപ്പോർട്ട്.\nസർക്കാർ രേഖകളും ഉയ്ഗുർ കുടുംബങ്ങളുമായുള്ള അഭിമുഖങ്ങളും അടിസ്ഥാനമാക്കി അസോസിയേറ്റഡ് പ്രസ് വാർത്താ ഏജൻസി നടത്തിയ അന്വേഷണമാണ് ഞെട്ടിക്കുന്ന വെളിപ്പെടുത്തലുകളിലേക്ക് നയിച്ചത്. ഉയ്ഗുർ മുസ്‌ലിങ്ങൾ കൂടുതലായുള്ള പടിഞ്ഞാറൻ ഷിൻജിയാങ്ങിൽ നാലുവർഷമായി നടപ്പാക്കുന്ന നിർബന്ധിത ജനന നിയന്ത്രണപദ്ധതി ആസൂത്രിതമായ വംശഹത്യയാണെന്ന് വിദഗ്‌ധർ ചൂണ്ടിക്കാട്ടുന്നു.\nഉയ്ഗുർ സ്ത്രീകളെ പതിവായി ഗർഭപരിശോധനകൾക്ക് വിധേയരാക്കുകയും കൃത്രിമ ഗർഭനിരോധന മാർഗങ്ങളുപയോഗിക്കാൻ നിർബന്ധിതരാക്കുകയും ചെയ്യുന്നു. ഭ്രൂണഹത്യയും വന്ധ്യംകരണവും നിർബന്ധിച്ച് നടത്തുന്നതായും അന്വേഷണ റിപ്പോർട്ട് സൂചിപ്പിക്കുന്നു.\nകൂടുതൽ കുട്ടികളുള്ള ഉയ്ഗുർ മുസ്‌ലിങ്ങളെ തടങ്കൽപ്പാളയത്തിലടയ്ക്കുന്നതായും മൂന്നോ അതിലധികമോ കുട്ടികളുള്ളവർക്ക് കടുത്ത പിഴയടയ്ക്കേണ്ട സാഹചര്യമുണ്ടെന്നും റിപ്പോർട്ടിലുണ്ട്. 2015 മുതൽ 2018 വരെയുള്ള കാലത്ത് ഉയ്ഗുർ മുസ്‌ലിങ്ങളുടെ ജനനനിരക്ക് 60 ശതമാനത്തോളം കുറഞ്ഞിട്ടുണ്ടെന്നും റിപ്പോർട്ട് ചൂണ്ടിക്കാട്ടുന്നു.


New iPad, Hot Coffee and Tea, iPad Application, Hotpad, ന്യൂ ഐപാഡ്, ചായയും കാപ്പിയും ചൂടാക്കാം, ഐപാഡ് ആപ്ലിക്കേഷന്, ഹോട്ട്പാഡ് - Malayalam Gizbot\nചായ ചൂടാക്കാനും ഐപാഡ് ഉപയോഗിക്കാം\nന്യൂ ഐപാഡിനെ ചായ ചൂടാക്കാനും ഉപയോഗിക്കാമത്രെ. വെട്ടിമുറിച്ച് അടുപ്പത്തിടാമെന്നല്ല ഉദ്ദേശിച്ചത്. ഒരു വെബ് ആപ്ലിക്കേഷനാണ് ന്യൂ ഐപാഡില് ഈ\nസൗകര്യം നല്‍കുന്നത്. ഹോട്ട്പാഡ് എന്ന ഈ വെബ് ആപ്ലിക്കേഷന് ഐപാഡിന്റെ സിപിയുവിനെ അതിവേഗത്തില് പ്രവര്‍ത്തിപ്പിക്കുകയാണ് ചെയ്യുന്നത്.\nപ്രോസസര് പ്രവര്‍ത്തനം വേഗത്തിലാക്കുന്നതോടെ ഡിസ്‌പ്ലെയില് ഒരു വെര്‍ച്വല് ഹീറ്റ് കോയില് (ചുരുണ്ട പ്രതലം) കാണാനാകും. ഇനി ചായകപ്പ് അതിന് മുകളില് വെച്ച് ചൂടാക്കാം.\nപ്രൈമറി കോഫി കമ്പനിയാണ് ഇത്തരമൊരു ആപ്ലിക്കേഷനുമായി എത്തിയത്. ഈ ആപ്ലിക്കേഷന് ഐപാഡില് യാതൊരു കേടുപാടും വരുത്തില്ലെന്ന് അവകാശപ്പെടുന്നുണ്ട്. എങ്കിലും ഐപാഡ് പോലുള്ള ഒരു ഗാഡ്ജറ്റില് ഇത്തരം പരീക്ഷണങ്ങള് നടത്തുമ്പോള് സൂക്ഷിക്കുക.\nഈ ആപ്ലിക്കേഷന് എത്രത്തോളം സത്യമാണെന്നും പറയാന് വയ്യ. ന്യൂ ഐപാഡില് അമിതതാപം അനുഭവപ്പെടുന്നെന്ന് ഇപ്പോള് ഉയരുന്ന പരാതികളുമായി ബന്ധപ്പെടുത്തി നോക്കുമ്പോള് ഒരു രസകാരമായ വിഷയമായേ ഇതിനെ കാണാനാകൂ.